কুহেলিকা – ০৩ – নজরুল রচনাবলী\nলাইব্রেরি » কাজী নজরুল ইসলাম » উপন্যাস » কুহেলিকা (১৯৩১) » কুহেলিকা – ০৩\nপূর্ববর্তী : Previous post: « কুহেলিকা – ০২\nপরবর্তী : Next post: কুহেলিকা – ০৪ »\nকুহেলিকা – ০৩\nতখন স্বদেশযুগের বান ডাকিয়াছে। ইংরেজ তাহার রাজত্ব ভাসিয়া যাওয়ার ভয় না করিলেও ডুবিয়া যাওয়ার আশঙ্কা একটু অতিরিক্ত করিয়াই করিতেছিল। ঘরের ঘটিবাটি সে সামলাইতেছিল না বটে, কিন্তু বাঁধ সে ভালো করিয়াই বাঁধিতেছিল। জাহাঙ্গীর তখনও বালক, – স্কুলে পড়ে। এমনই দিনে ‘জননী জন্মভূমিশ্চ স্বর্গাদপি গরীয়সী’ মন্ত্রে এই কল্পনাপ্রবণ কিশোরকে দীক্ষা দিলেন তাহারই এক তরুণ স্কুলমাস্টার প্রমত্ত। প্রমত্ত যে বিপ্লববাদী, এ ভীষণ সংবাদ স্কুলের কয়েকটি বিপ্লবপন্থী ছাত্র ব্যতীত হয়তো বিধাতাপুরুষও জানিতেন না। তবে সি.আই.ডি. প্রভু জানিতেন কি না, বলা দুষ্কর। বিধাতাপুরুষে আর সি.আই.ডি. মহাপুরুষে এইটুকু তফাত! যাহা পূর্বোক্ত পুরুষের অগোচর, তাহা শেষোক্ত মহাপুরুষের নখদর্পণে! – এক দিন একটি ছাত্র গান করিতেছিল – ‘নয়ন তোমারে পায় না দেখিতে, রয়েছ নয়নে নয়নে!’\nপ্রমত্ত হাসিয়া বলিল, ‘এ গান কাকে উদ্দেশ করে লিখেছেন রবীন্দ্রনাথ, জানিস?’ ছেলেটি উৎসাহের সহিত বলিয়া উঠিল, ‘কেন স্যার, ভগবানকে উদ্দেশ করে।’ প্রমত্ত ঘাড় নাড়িয়া বলিল, ‘উঁহু, তুই জানিসনে। রবীন্দ্রনাথ শ্রীমৎ টিকটিকি বাবাজিকে স্মরণ করে ভক্তিভরে এ-গান রচনা করেছিলেন।’ ছেলেদের উৎসাহ দেখে কে! সেইদিন হইতে কাহাকেও টিকটিকি বলিয়া সন্দেহ হইলেই, এমনকি দেয়ালে টিকটিকি দেখিলে, তাহারা তারস্বরে গাহিত, –\n‘নয়ন তোমারে পায় না দেখিতে, রয়েছ নয়নে নয়নে।’\nপ্রমত্তকে ছাত্রদের সকলে শ্রদ্ধা করিত, ভালোবাসিত – ভালো শিক্ষক বলিয়াই নয়, সে সকলকে অন্তর দিয়া ভালোবাসিতে জানিত বলিয়া। উঁচু ক্লাসের অধিকাংশ ছাত্রই তাহাকে প্রমতদা বলিয়া ডাকিত।\nপ্রমত্তের – একা প্রমত্তের কেন, যে কোনো বিপ্লবনায়কেরই – কোনো কার্যের কারণ জিজ্ঞাসার অধিকার কোনো বিপ্লববাদীরই ছিল না, তবুও তাহারা প্রমত্তের জাহাঙ্গীরকে ‘মাতৃমন্ত্রে’ দীক্ষা দেওয়া লইয়া একটু চড়া রকমেরই প্রতিবাদ করিল। প্রমত্ত কোনো বড়ো দলের নায়ক ছিল না। তবুও তাঁহাকে অশ্রদ্ধা করিবার সাহস বড়ো বড়ো বিপ্লব-নায়কদেরও হয়নি। ভবিষ্যতে প্রমত্ত এক জন বড়ো বিপ্লবনায়ক হইবে, এ-ভয়ও দলের ছোটো-বড়ো দলের সকলেই করিত। সুতরাং এ-প্রতিবাদের উত্তর সে তাহারই অধীন বিপ্লববাদীদের না দিলেও পারিত, কিন্তু লোকটি আসলে ছিল একটু বেশি রকমের ভালো-মানুষ! কাজেই নিয়ম-বিরুদ্ধ হইলেও সে ইহা লইয়া বেশ একটু তর্ক করিল। বলিল, ‘দেখো, আমাদের অধিনায়ক বজ্রপাণি মহাশয়কে আমি আমার ভগবানের চেয়েও শ্রদ্ধা করি। কিন্তু তাঁর এমতকে মানতে যথেষ্ট ব্যথা পাই যে বাংলার মুসলমান ছেলে বিপ্লববাদীর আদর্শকে গ্রহণ করতে পারে না। অবশ্য, তাঁর স্পষ্ট নিষেধ থাকলে আমি জাহাঙ্গীরকে এ দলে নিতে পারতাম না। তা সে যত ভালো ছেলেই হোক। তোমরা বলবে, অধিকাংশ মুসলমান ছাত্রই হয় চাকুরি-লোভী, না হয় ভীরু। কিন্তু ওদের সব ছেলেই যে ওই রকমের, তা বিশ্বাস করবার তো কোনো হেতু দেখিনে। তাছাড়া, আমরা ওদের চেয়ে কম চাকুরি-লোভী, কম ভীরু – এ বিশ্বাস করতে আমার লজ্জা হয়।\nদেশপ্রেম ওদের মধ্যে জাগেনি – ওদের কেউ নেতা নেই বলে। আর, ধর্ম ওদের আলাদা হলেও এই বাংলারই জলবায়ু দিয়ে তো ওদেরও রক্ত-অস্থি-মজ্জার সৃষ্টি। যে-শক্তি যে-তেজ যে-ত্যাগ তোমাদের মধ্যে আছে, তা ওদের মধ্যেই বা থাকবে না কেন? তা ছাড়া আমি মুসলমান ধর্মের যতটুকু পড়েছি, তাতে জোর করেই বলতে পারি যে, ওদের ধর্ম দুর্বলের সান্ত্বনা “অহিংসা পরমধর্ম”কে কখনও বড়ো করে দেখেনি! দুর্বলেরা অহিংসার যত বড়ো সাত্ত্বিক ব্যাখ্যাই দিক না কেন, ও জিনিসটা মুসলমানেরা অভ্যাস করেনি বলে ওতে ওদের অগৌরবের কিছু নাই!\nআজকাল এক দল অতিজ্ঞানী লোক বীর-ধর্ম রাজসিকতাকে বিদ্রুপ করে তাদের কাপুরুষতার তামসিকতাকে লুকোবার চেষ্টা করছে, কিন্তু আমি তাঁদের জিজ্ঞেস করি – শুধু কি বুদ্ধ খ্রিস্ট নিমাই-ই বেঁচে আছেন বা থাকবেন? রাম, কৃষ্ণ, অর্জুন, আলেকজান্ডার, প্রতাপ, নেপোলিয়ন, গ্যারিবল্ডি, সিজার – এঁরা কেউ বেঁচে নেই – না থাকবেন না? কত ব্যাস-বাল্মীকি-হোমার অমর হয়ে গেলেন এই গাথা লিখেই। তোমরা হয়তো বলবে, অনাগত যুগে এদের কেউ বড়ো বলবে না, কিন্তু তোমাদের সে অনাগত যুগ আসতে আসতে পৃথিবীর পরমায়ু ফুরিয়ে যাবে। তা ছাড়া সাত্ত্বিক ঋষিরা, অহিংস কবিরা অনাগত যুগের অবতারের যে কল্কি বা মেহেদি মূর্তির কল্পনা করেছেন, তাকে তো নখদন্তহীন বলা চলে না। যাক, কী বলতে কী সব বলছি। দ্যাখ, নেংটি-পরা বাবাজিদের এই অহিংসবাদ আমায় এত আহত করে তোলে যে তখন আর আমার কাণ্ডজ্ঞান থাকে না! আমি বলছিলাম কী–’\nইহারই মধ্যে একটি টলস্টয়-ভক্ত ছিলে বলিয়া উঠিল, ‘কিন্তু প্রমতদা, আমরা মার খেয়েই মারকে জয় করব – এ কি একেবারেই মিথ্যা?’\nপ্রমত্ত উত্তেজিত স্বরে বলিল, ‘তা হলে আমরা বহুদিন হল জয়ী হয়ে গেছি! কারণ, আমরা নির্বিকার চিত্তে এত শতাব্দী ধরে এত মার খেয়েছি যে, যারা মেরেছে তারাই শেষে দিকশিক মেরে গেছে। আমাদের আর্য মেরেছে, অনার্য মেরেছে, শক মেরেছে, হূন মেরেছে! আরবি ঘোড়া মেরেছে চাঁট, কাবলিওয়ালা মেরেছে গুঁতো, ইরানি মেরেছে ছুরি, তুরানি হেনেছে তলওয়ার, মোগল-পাঠান মেরেছে জাত, পর্তুগিজ-ওলন্দাজ-দিনেমার-ফরাসি ভাতে মারতে এসে মেরেছে হাতে, আর সকলের শেষে মোক্ষম মার মেরেছে ইংরেজ। মারতে বাকি ছিল শুধু মনুষ্যত্বটুকু – যার জোরে এত মারের পরও এ জাত মরেনি – তাই মেরে দিলে ইংরেজ বাবাজি! এত মহামারির পরও যদি কেউ বলেন, “আমরা এই মরে মরেই বাঁচছি”, তবে তাঁর দর্শনকে আমি শ্রদ্ধা করি – কিন্তু বুদ্ধিকে প্রশংসা করিনে। তাঁর বুদ্ধি-স্থানের ভালো করে চিকিৎসা হওয়া উচিত। যাক, এ নিয়ে আমাদের আলোচনা নয়। আমি বলছিলাম, সত্যিই কি আমাদের এ আন্দোলন থেকে মুসলমানদের বাদ দেব? ওদের অনেক দোষ আছে স্বীকার করি, কিন্তু ওরা সরল-বিশ্বাসী ও দুঃসাহসী! ওদের হাতে বাঁশ আছে সত্যি, কিন্তু তা ওরা পেছনে লুকিয়ে রাখতে জানে না, একেবারে নাকের ডগায় উঁচিয়ে ধরে – এই যা দোষ। ওতে আমাদের কাজ হয় না। ওদের গুপ্তি-মন্ত্রে দীক্ষা দিলে হয়তো ভাবীকালে সেরা সৈনিক হতে পারত।’\nপ্রমত্ত কী যেন ভাবিতে লাগিল। মনে হইল, ভাবীকালের দুর্ভেদ্য অন্ধকারে সে ক্ষীণ দীপশিখা লইয়া কী যেন হাতড়াইয়া ফিরিতেছে!\nজাহাঙ্গীরের প্রিয়বন্ধু অনিমেষ বলিয়া উঠিল, ‘প্রমতদা, জাহাঙ্গীরকে আমাদের দলে নেওয়ায় অন্তত আমার কোনো আপত্তি থাকতে পারে না। সে হিন্দু কি মুসলমান, তা ভেবে দেখিনি! তাকে আমি দেখেছি মানুষ হিসাবে! সে হিসাবে সে আমাদের সকলের চেয়েই বড়ো। কিন্তু এ নিয়ে শেষে আমাদের মধ্যে একটা মনান্তর বা বাধে। আমরা বিপ্লববাদী, কিন্তু গোঁড়ামিকে আজও পেরিয়ে যেতে পারিনি – ধর্মকে বাদ দিয়ে মানুষকে দেখতে শিখিনি। এর জন্যে দায়ী আমাদেরই প্রতিদ্বন্দ্বী আর-এক বিপ্লব-সংঘের অধিনায়ক। আপনি বোধ হয় বুঝেছেন প্রমতদা, আমি কাকে মনে করে একথা বলছি!’ প্রমত্ত ইঙ্গিতপূর্ণ হাসি হাসিল। অনেকেই সে-হাসির অর্থ বুঝিল না।\nঅনিমেষ বলিয়া যাইতে লাগিল, ‘তিনি এবং তাঁর দল কী বলেন, জানেন? বলেন, “আমরা ডান হাত দিয়ে তাড়াব ফিরিঙ্গি এবং বাম হাত দিয়ে খেদাব নেড়ে! সন্ধি করব লন্ডন এবং মক্কা অধিকার করে!” – তারা মুসলমানকে ইংরেজের চেয়ে কম শত্রু মনে করে না!’\nপ্রমত্ত হাসিয়া বলিল, ‘আর ওই অধিনায়ক সন্ধিপত্র স্বাক্ষরিত করে বিলেত ও মক্কা থেকে কী আনবেন – বলতে পারিস?’\nছেলেরা এক বাক্যে স্বীকার করিল, তাহারা বলিতে পারে না।\nপ্রমত্ত বলিল, ‘তিনি বিলেত গেলে হয়ে আসবেন ট্যাসু, খেয়ে আসবেন হ্যাম, নিয়ে আসবেন মেম। আর মক্কা গেলে হয়ে আসবেন হাজি, খেয়ে আসবেন গোশত এবং নিয়ে আসবেন দাড়ি! সন্ধিপত্র আর আনতে হবে না!’\nছেলেরা হাসিয়া লুটাইয়া পড়িল। প্রমত্ত বলিয়া যাইতে লাগিল, ‘দেখ, এই বাংলাদেশে গাঁজার চাষ করে গভর্মেন্ট তত সুবিধে করতে পারেনি, যত সুবিধে তাদের করে দিয়েছে আমাদের মহাপুরুষেরা আমাদের মস্তিষ্কে ধর্মের চাষ করে, আমাদের দাঁতের গোঁড়া ভাঙবার জন্যে ইংরেজের শিল নোড়া হয়ে উঠেছে আমাদের ধর্ম। – ইংরেজের ভারত-শাসনের বড়ো যন্ত্র কী, জানিস? আমাদের পরস্পরের প্রতি এই অবিশ্বাস, পরস্পরের ধর্মে আন্তরিক ঘৃণা ও অশ্রদ্ধা! এই ভেদ-নীতিই ইংরেজের বুটকে ভারতের বুকে কায়েম করে রাখলে – “আদম্‌স পিকে” আদমের পদচিহ্ন যেমন অক্ষয় হয়ে রইল।’\nসমরেশ একটু অতিরিক্ত হিন্দু। সে বলিয়া উঠিল, ‘আচ্ছা প্রমতদা মুসলমানকে বাদ দিয়েও তো আমরা স্বাধীন হতে পারি।’\nপ্রমত্ত বলিল, ‘নিশ্চয়, অনেক দেশই তাদের স্বদেশবাসীর অন্তত বারো আনা লোকের বিরুদ্ধাচরণ সত্ত্বেও স্বাধীন হয়েছে; কিন্তু আমরা তা পারব না। কেউ যদি পারে ইংরেজ ও মুসলমানকে একসাথে তাড়াতে, তাড়াক। অন্তত আমার তাতে কোনো আপত্তি নেই। তবে অন্য যেসব দেশ স্বাধীন হয়েছে, তারা স্বদেশবাসীর বিরুদ্ধাচরণ সহ্য করেছিল – তাদের তাড়াবার পাগলামি তো তাদের মস্তিষ্কে প্রবেশ করেনি।\nযে বিপ্লবাধিপ বলেন – আগে মুসলমানকে তাড়াতে হবে, তিনি ভুলে যান যে তাঁর এ অতিক্ষমতা যদি থাকতও, তা হলেও চতুর ইংরেজ প্রাণ থাকতে তা হতে দিত না। যেদিন ভারত এক জাতি হবে সেইদিন ইংরেজকেও বোঁচকা-পুঁটলি বাঁধতে হবে। এ কথা শুধু যে ইংরেজ জানে তা নয়, রামা শ্যামাও জানে। “হিন্দু” “মুসলমান” এই দুটো নামের মন্ত্রৌষধিই তো ইংরেজের ভারত-সাম্রাজ্য রক্ষার রক্ষা-কবচ। … আমার কিন্তু মনে হয় কী, জানিস? ইচ্ছা করলে আমরা অনায়াসে এদেশের মুসলমানদের জয় করতে পারি। তবে তা তরবারি দিয়ে নয়, হৃদয় দিয়ে। অন্তত একটা স্থূল রকমের শিক্ষাদীক্ষার সঙ্গে ওদের পরিচিত না করে তুললে, “কালচার”-এর সংস্পর্শে না আনলে ওদের জয় করতে পারব না। ওদের জয় করা বা স্বদেশ-প্রেমে উদ্‌বুদ্ধ করা মানেই ইংরেজের হাতের অস্ত্র কেড়ে নেওয়া!’\nসমরেশ বলিল, ‘কিন্তু প্রমতদা, ওদের গোঁয়ার্তুমি আর আবদারের যে অন্ত নেই। মানি, ওরা ইংরেজের হাতের অস্ত্র, আমরা দেশের কিছু করতে গেলেই মামারা দেবে ওদের লেলিয়ে! কিন্তু উপায় কী? “কনসেশন” দিয়ে দিয়ে ওদের তৃতীয় রিপুটাকে প্রচণ্ড করে তোলায় আমাদের যা হবার তা তো হবেই, ওদের নিজেদেরও চরম অকল্যাণ হবে। ওরা নিজেদের পায়ে দাঁড়াবার চেষ্টা কোনোদিনই করবে না!’\nপ্রমত্ত – ‘কনসেশন আমিও দিতে বলিনে। আমিও বলি, সমর-যাত্রার অভিযানের সাথি যদি খোঁড়া হয়, তবে তাকে বয়ে নিয়ে যাওয়ার চেয়ে পথে ফেলে যাওয়াই কল্যাণকর। কিন্তু অভিযান তো আমাদের শুরু হয়নি সমরেশ! এটা রিক্রুটমেন্টের, কাঁচা সৈনিক-সংগ্রহের যুগ – আমরা স্রেফ প্রস্তুত হচ্ছি বই-তো নয়। অনাগত অভিযানের সৈনিক ওরাও হতে পারে কিনা – তা পরীক্ষা করে দেখলে আমাদের দেশোদ্ধারের তারিখ এগিয়ে না যাক, অন্তত পিছিয়ে যাবে না। এখনই তুমি বলছিলে ওদের গোঁয়ার্তুমি আর আবদারের কথা। এ কথা একা তুমি নয়, আমাদের অনেক নেতাই বলছেন! কিন্তু রোগ নির্ণয় করলেই তো রোগের চিকিৎসা হল না। তর্কের কাতিরে মেনে নিলাম – ওরা অতিমাত্রায় আবদেরে, ওরা হয়তো ইংরেজ রাজ্যটাকে মামাবাড়িই মনে করে। কিন্তু এর মূলে কতদিনের অজ্ঞতা, কুসংস্কার, অশিক্ষা পুঞ্জীভূত হয়ে রয়েছে – তা দেখেছ কি? সেই কথাই তো বলছিলাম যে, এইগুলো আমাদের সাধনা দিয়ে, তপস্যা দিয়ে দূর করতে হবে। আমাদের ছড়িয়ে পড়তে হবে ওদের মধ্যে ওদের শিক্ষিত করে তোলার জন্যে, ওদের রক্তে স্বদেশপ্রেম জাগিয়ে তোলার জন্যে। দেখবে, আজ যারা তোমার প্রতিবন্ধক, কাল সে তোমার সবচেয়ে বিশ্বাসী ও বড়ো সহযোগী হয়ে উঠবে। ওদের ঘৃণা করে খেপিয়ে না তুলে ভালোবেসে দেখতে দোষ কি?’\nসমরেশ – ‘কিন্তু প্রমতদা, ওদের মোল্লা-মউলবিরা তা কখনও হতে দেবে না। জানি না, হয়তো বা ওদের মউলবি-মোল্লা এবং আমাদের ধর্মধ্বজরা ইংরেজের গুপ্তচর। ওরা তখন সাধারণ মুসলমানদের এই বলে খেপিয়ে তুলবে যে, ওদের হিন্দু করে তোলার জন্যই আমাদের এই অহেতুকি মাথাব্যথা। আমাদের এ “নিরুপাধিক” প্রেমচর্চাকে তারা বিশ্বাস করবে না, শ্রদ্ধার সহিত গ্রহণ করবে না।’\nপ্রমত্ত – ‘আমি তাও ভেবে দেখেছি। জানি, মুসলমান জনসাধারণের অভ্যুত্থানে সবচেয়ে বড়ো ক্ষতি হবে মোল্লা-মউলবির। তাদের রুটি মারা যাবে যাতে করে, তাকে তারা প্রাণপণে বাধা দেবেই। কিন্তু এ ভূতেরও ওঝা আছে, – সে হচ্ছে মুসলমান ছাত্রসমাজ। তরুণ মুসলিমকে যদি দলে ভিড়াতে পারি, তা হলে ইংরেজ আর মোল্লা-মউলবি এ দুই জোঁকের মুখেই পড়বে চুন। এই জন্যই আমি বেছে বেছে মুসলমান ছাত্র নিতে চাই আমাদের দলে এবং এইখানেই আমার সঙ্গে অন্যান্য বিপ্লব-নেতার বাধে খিটিমিটি।’\nসমরেশ – ‘আপনার ভবিষ্যৎ-দৃষ্টির প্রশংসা করি প্রমতদা, কিন্তু অধিকাংশ মুসলমান ছাত্রই জাহাঙ্গীর তো নয়ই, জাহাঙ্গীরের ভূতও নয়। তারা মনে করে, আমাদের স্বদেশি আন্দোলন মানে হিন্দুরাজের প্রতিষ্ঠা, কাজেই তারা এতে যোগদান করাকে মনে করে পাপ। তারাও সব হা-পিত্যেশ করে তীর্থের কাকের মতো আরব-কাবুল-ইরান-তুরানের দিকে চেয়ে আছে – কখন ওই দেশের মিয়াঁ সাহেবরা এসে ভারত জয় করে ওদের ভোগ করতে দিয়ে যাবে। ওরা ভুলে যায় নাদির শা তৈমুরের কথা!’\nপ্রমত্ত – ‘মুসলমানেরা যদি হিন্দুরাজের ভয় করেই, তাতে তাদের বড়ো দোষ দেওয়া চলে না সমরেশ! মাতৃ-সমিতির অধিনায়কদের মতও নাকি হিন্দুরাজেরই প্রতিষ্ঠা। তাদের এ ভয় আমাদের আন্তরিকতা, বিশ্বাস ও ত্যাগ দিয়ে দূর করতে হবে। নইলে পরাধীন ভারতের মুক্তি নেই। মাতৃ-সমিতির মতো আমাদের সংঘেও যদি ওই মত হত যে মুসলমানকে এ দেশ থেকে তাড়াতে হবে, তা হলে দেশকে যতই ভালোবাসি না কেন, এ সংঘে আমি যোগদান করতাম না। মুসলমানদের যদি কোনো দোষত্রুটি থাকেই, তবে তার সংশোধনের সাধনা করব। তাদের তাড়াবার পাগলামি যেন আমায় কোনোদিন পেয়ে না বসে। আর, ইরান তুরানের দিকে যে ওরা চেয়ে আছে, তাতে ওদের খুব বেশি দোষ দেওয়া চলে না। দুর্বল মাত্রেই পরমুখাপেক্ষী। নিজেদের শক্তি নেই, ওরা তাই অন্য দেশের মুসলমানদের পানে চেয়ে তাদের শক্তিহীনতার গ্লানিতে একটু সান্ত্বনা পাবার চেষ্টা করে; – যদিও ওরা নিজেরাই জানে যে ওদের জন্যে ইরান তুরান আরব কাবুল কারুরই কোনো মাথাব্যথা নেই। আমাদের সাধনা হবে – ওদের ওই পরদেশমুখী মনকে স্বদেশের মমতা দিয়ে ভিজিয়ে তোলা। যে মাটি ওদের ফুলে ফলে শস্যে জলে জননীর অধিক স্নেহে লালন-পালন করছে, সেই সর্বংসহা ধরিত্রীর, মূক মাটির ঋণের কথা তাদের স্মরণ করিয়ে দিতে হবে। তাদের রক্তে এই মন্ত্র জ্বালা করে ফিরবে যে জননীর স্তন্যপানের যদি কোনো ঋণ থাকে, তবে তারও চেয়ে বড়ো ঋণ আমাদের দেশজননীর কাছে – যার জলবায়ু ও রসধারায় আমাদের প্রাণ-মন-দেহ অনুক্ষণ সঞ্জীবিত হয়ে উঠছে – যে দেশ আমার পিতার জননী, আমার জননীর জননী!… ওদের রক্তে এ মন্ত্র ইনজেক্ট করতে পারবি তোরা কেউ সমরেশ? সেদিন ভারতের যে রাজরাজেশ্বরী মূর্তি আমি দেখব, তা আমি আজও দেখছি – আজও দেখছি আমার মানস-নেত্রে! গা দেখি সমরেশ, অনিমেষ! শোনা আমায় সেই সঞ্জীবনী-মন্ত্র! শোনা সেই গান –\n‘দেবী আমার, সাধনা আমার,\nস্বর্গ আমার, আমার দেশ!’\nপ্রমত্ত চক্ষু বুজিল। তাহার মুদিত চক্ষু দিয়া বিগলিত ধারে অশ্রু ঝরিয়া পড়িতে লাগিল। ছেলেরা তাহার পায়ের ধুলায় ললাট ছোঁয়াইয়া গাহিতে লাগিল, –\nগাহিতে গাহিতে তাহাদেরও চক্ষু অশ্রুসিক্ত হইয়া উঠিল।\nপ্রমত্ত সম্মুখে প্রসারিত ভারতবর্ষের প্রাণহীন মানচিত্রকে বারে বারে মাথা ঠেকাইয়া প্রণাম করিতে লাগিল!\nসমরেশ প্রমত্তের পায়ের ধুলা লইয়া বলিল, ‘এতদিন আপনাকে ভুল সন্দেহ করেছি প্রমতদা, যে, হয়তো মুসলমানের প্রতি আপনার কোনো একটা গোপন দুর্বলতা বা আকর্ষণ আছে। সত্যিই আমরা বিপ্লব-সেনা হবার অধিকারী হয়তো আজও হইনি, আজও আমরা জাতি-ধর্ম-নির্বিশেষে ভারতের সকলকে ভালোবাসতে পারিনি। আমাদের দেশপ্রেম হয়তো স্রেফ উত্তেজনা, হয়তো ত্যাগের বিলাস। হয়তো আমরা গোঁড়ামিরই রক্ষীসেনা – ধর্মের নবতম পান্ডা। আপনি ঠিকই বলেছেন প্রমতদা, আমরা কেউই আজও দেশ-সৈনিক হতে পারিনি।’\nঅনিমেষ হাসিয়া বলিল, ‘ঠিক বলেছে সমর, আমরা ধর্মের ষাঁড় – বিপ্লবদেবতার কেউ নই!’\nপ্রমত্ত চক্ষু মুছিয়া সিক্তস্বরে বলিল, ‘আমার ভারত এ-মানচিত্রের ভারতবর্ষ নয় রে অনিম! আমি তোদের চেয়ে কম ভাবপ্রবণ নই, তবু আমি শুধু ভারতের জল বায়ু মাটি পর্বত অরণ্যকেই ভালোবাসিনি! আমার ভারতবর্ষ – ভারতের এই মূক-দরিদ্র-নিরন্ন পর-পদদলিত তেত্রিশ কোটি মানুষের ভারতবর্ষ। আমার ভারতবর্ষ ইন্ডিয়া নয়, হিন্দুস্থান নয়, গাছপালার ভারতবর্ষ নয়, – আমার ভারতবর্ষ মানুষের যুগে যুগে পীড়িত মানবাত্মার ক্রন্দন-তীর্থ। কত অশ্রুসাগরে চড়া পড়ে পড়ে উঠল আমার এই বেদনার ভারতবর্ষ! ওরে, এ ভারতবর্ষ তোদের মন্দিরের ভারতবর্ষ নয়, মুসলমানের মসজিদের ভারতবর্ষ নয় – এ আমার মানুষের – মহা-মানুষের মহা-ভারত!’


দাঁতের সমস্যায় নারকেল তেল – আকাশছোঁয়া\nজীবনযাপন ডেস্ক: সুন্দর ও স্বাস্থ্যকর দাঁতের প্রত্যাশী সকলেই। তার জন্যে প্রয়োজন সঠিক যত্নের। এই কর্মব্যস্ত জীবনে বেশির ভাগ ক্ষেত্রেই তা সম্ভব হয়ে ওঠে না। দাঁতের হাজারও সমস্যা। সময়ের অভাবে দাঁতের পরিচর্যা হচ্ছে না ভেবে হতাশ হয়ে পড়ার কোনও কারণ নেই। অল্প সময়ে নারকেল তেলের ব্যবহারেই ভাল থাকবে দাঁত।\nশুনে অবাক হচ্ছেন? ভাবছেন দাঁতের যত্নে নারকেল তেল আদৌ কাজে আসবে কি না? চুল ও ত্বকের যত্নে নারকেল তেল যেমন কার্যকরী, দাঁত ভাল রাখতেও সমান ভাবে পারদর্শী নারকেল তেল। দাঁত ভাল রাখতে কী ভাবে ব্যবহার করবেন নারকেল তেল, রইল তার হদিশ।\nনারকেলে থাকে প্রচুর পরিমাণে স্যাচুরেটেড ফ্যাট। আর এর থেকে নিঃসৃত তেলে আছে প্রচুর পরিমাণে ক্যালোরি। নারকেল তেলে রয়েছে প্রচুর মাত্রায় ট্রাইগ্লিসারাইড। শরীরে নারকেল তেল প্রবেশ করা মাত্র এর মধ্যে থাকা লরিক অ্যাসিড ভেঙে মনোলরিনে পরিণত হয়। এই লরিক অ্যাসিড ও মনোলরিন উভয়েই ক্ষতিকারক ব্যাক্টেরিয়া ও ভাইরাসের বিরুদ্ধে লড়াই করতে সক্ষম। গবেষণায় দেখা গিয়েছে, নারকেল তেলে থাকা অ্যান্টিব্যাক্টেরিয়াল উপাদান মুখের ভিতর জীবাণু ও ব্যাক্টেরিয়ার সংক্রমণ হওয়া আটকায়। একই সঙ্গে দাঁত ও মাড়ির সমস্যার সঙ্গে লড়তে সাহায্য করে।\nঅনিয়মিত খাদ্যাভ্যাসের কারণে অনেক সময় দাঁত ও মাড়ির সমস্যা দেখা যায়। মাড়ি ফুলে যাওয়া বা মাড়িতে প্লাক জমে যাওয়ার ফলে ব্যথার সৃষ্টি হয়, যা হজমেও প্রভাব ফেলে। এ ছাড়াও নারকেল তেলে থাকা স্ট্রেপটোক্কাস এবং ল্যাক্টোব্যাসিলাস ব্যাক্টেরিয়া দাঁতের ক্ষয় প্রতিরোধ করতে সাহায্য করে।\nতবে মনে রাখবেন, দাঁত সংক্রান্ত কোনও সমস্যা হলে ঘরোয়া পদ্ধতিতে তা নিরাময় করা সম্ভব হলেও বড়সড় কোনও সমস্যা দেখা দিলে চিকিৎসকের পরামর্শ নেওয়া জরুরি।\nইলিশ ধরা পড়ছে ঝাকে ঝাকে\nনিউজ ডেস্ক: ইলিশ শিকারে ২২ দিনের নিষেধাজ্ঞা সোমবার মধ্যরাতে শেষ হয়েছে। রাত ১২টার পর থেকে নির্বিঘ্নে আবার ইলিশ শিকার শুরু করেন জেলেরা। মঙ্গলবার ভোর থেকেই দক্ষিণাঞ্চলের সর্ববৃহৎ মাছের আড়ত বরিশালের পোর্ট রোডের মোকামে বিকিকিনির ধুম পড়ে। ক্রেতাদের ভিড়ে মুখর ছিল পুরো মোকাম এলাকা। দক্ষিণাঞ্চলের উপকূল এলাকা সংলগ্ন বঙ্গোপসাগর ও মেঘনাসহ কয়েকটি নদীতে প্রচুর ইলিশ ধরা […]\nআকাশছোঁয়া ডেস্ক : কৃষিমন্ত্রী ও আওয়ামী লীগের প্রেসিডিয়াম সদস্য ড. মো: আব্দুর রাজ্জাক বলেছেন, নির্বাচন কমিশন আইন অনুযায়ী রাষ্ট্রপতি নির্বাচন কমিশন গঠন করেছেন। প্রধান নির্বাচন কমিশনার ও নির্বাচন কমিশনার হিসেবে যারা নিয়োগ পেয়েছেন তাদের ভাবমূর্তি খুবই উজ্জ্বল। অতীতে তারা স্ব স্ব পেশায় অত্যন্ত সফলতা ও দক্ষতার সাথে দায়িত্বপালন করেছেন। আমি যতদূর জানি, তাদের তেমন কোন […]\nনিউজ ডেস্ক: শিশুদের টিকা দেওয়ার জন্য ইতোমধ্যে বিশ্ব স্বাস্থ্য সংস্থার অনুমোদন দিয়েছে। যা আগামী জুনের মধ্যে দেওয়া হবে। ৩০ লাখ টিকা ইতোমধ্যে আমাদের কাছে এসেছে। শুরুর দিকে প্রায় দুই কোটি শিশুকে বিশেষ ধরনে তৈরি (ফাইজার) টিকা দেওয়া হবে। এর আগেই ৫ থেকে ১২ বছরের শিশুদের জন্মনিবন্ধন করে নেবেন। জন্মনিবন্ধন দিয়ে টিকার রেজিস্ট্রেশন করতে হবে। শুক্রবার […]


পশ্চিমবঙ্গে ভোটের দৌড়! - jamalpurLive\nপশ্চিমবঙ্গে ভোটের দৌড়!\nposted on Mar. 29, 2021 at 1:24 pm March 29, 2021\nনিউজ ডেস্ক: : সিনেমার দৃশ্য নয়। বাস্তবে ছুটছেন কলকাতার নায়িকা সায়নী ঘোষ। বিহার-ঘেষাঁ পশ্চিমবঙ্গের আসানসোলের বিধানসভার এই প্রার্থীর মতো হাল সবারই। তপ্ত গরমে দিন-রাত নির্বাচনী কাজে গলদঘর্ম প্রার্থীরা। পশ্চিমবঙ্গের শ্বাসরুদ্ধকর ভোটের দৌড়ে কেউ করো পিছনে পড়তে নারাজ।\nসায়নীর মতোই ছুটছেন অগ্নিমিত্রা পাল, জুন মালিয়া, শ্রাবন্তী, কাঞ্চন, সায়ন্তনীর মতো হাই-ভল্টেজ প্রার্থীরা। পশ্চিমবঙ্গের নির্বাচনে তৃণমূল ও বিজেপির পক্ষে কমপক্ষে অর্ধ-শত তারকা প্রার্থীর লড়াই আলাদা উত্তেজনার সৃষ্টি করেছে ভোটের মাঠে-ময়দানে।\nখোদ মুখ্যমন্ত্রী মমতা বন্দ্যোপাধ্যায়কে রাজ্যময় ছুটতে হচ্ছে ভাঙা পা নিয়ে। কদিন আগে পায়ে আঘাত পেলেও যথেষ্ট বিশ্রামের ফুসরত পাওয়া যায় নি নির্বাচনী প্রচারণার চাপে। প্রায়-প্রতিদিনই ভোটের মুখে রাজ্যে এসে ছুটাছুটি করছেন ভারতের প্রধানমন্ত্রী নরেন্দ্র মোদী, স্বরাষ্ট্রমন্ত্রী অমিত শাহ এবং আরো অনেক ভিভিআইপি নেতা।\nছুটাছুটি আর প্রচারণায় সীমাবদ্ধ নেই নির্বাচনী কার্যক্রম। চলছে অভিযোগ আর পাল্টা-অভিযোগ। অন্য রাজ্যের বহিরাগতরা আর টাকা, অস্ত্র, পেশীশক্তি নির্বাচনকে প্রভাবিত করছে বলে একে অপরের বিরুদ্ধে অভিযোগ করছে প্রতিদ্বন্দ্বিতাকারী দলগুলো। নেতাদের ফোনালাফ ফাঁস হচ্ছে। চাঞ্চল্যকর গোপন খবর বের হচ্ছে প্রতিদিনই। সন্ত্রাস, হানাহানি, রক্তপাতের ঘটনাও বাড়ছে নির্বাচনকে কেন্দ্র করে।\nতৃণমূল ও বিজেপির মধ্যে দ্বিমুখী হাড্ডাহাড্ডি লড়াই হলেও কোথাও কোথাও লড়াই হচ্ছে ত্রিমুখী। বাম-কংগ্রেসের সংযুক্ত মোর্চার প্রার্থীরা কোনো কোনো আসনে যথেষ্ট এগিয়ে এসেছেন। ফলে প্রতিদিনই পাল্টাচ্ছে নির্বাচনী জরিপের ফলাফল। তবে, রাজ্যের মুখ্যমন্ত্রী রূপে পছন্দের শীর্ষে আছেন মমতা বন্দ্যোপাধ্যায়। তার বিকল্প কোন মুখ তুলে ধরতে পারেনি তৃণমূল-বিরোধী দলগুলো।\nতীব্র উত্তেজনাকর নির্বাচনী পরিবেশ আর প্রার্থীদের ভোটের দৌড় বেশ উপভোগ করছেন সাধারণ মানুষ ও ভোটাররা। রাজনীতির শীর্ষ মহল বা রূপালি পর্দার তারকাদের পাশে দেখতে পেয়ে খুশি লোকজন। তবে, নির্বাচনের পর এদের দেখা আদৌ পাওয়া যাবে কিনা, সেটাই মানুষের সন্দেহ। মিডিয়াতে এসব আশঙ্কার কথাই জানাচ্ছেন আম জনতা। বলছেন, ‘ভোট শেষে জনগণে এতো কদর আর থাকবে না। প্রার্থীদের দেখাও মিলবে না।’\nউন্নয়নশীল দেশগুলোতে নির্বাচন একটি উৎসবে পরিণত হয়, যা এখন পশ্চিমবঙ্গে দৃশ্যমান। উৎসবের পিছু পিছু সংঘাত-সংঘর্ষ এসে পড়ে কখনো কখনো। থাকে জনসংযোগ, প্রচারণা। হালে শুরু হয়েছে সেলফি ক্যাম্পেইন। প্রার্থীরা জনে জনে সেলফি তুলে বন্যার মতো ছড়িয়ে দিচ্ছেন। সবকিছুই করা হচ্ছে নির্বাচনে জয়ের জন্য। তবে সেই মহার্ঘ্য বিজয় শেষপর্যন্ত কে বা কোন দল পাবেন, তা বলার সময় এখনো আসেনি। এজন্য আট দফায় অনুষ্ঠিতব্য নির্বাচনের পুরো কার্যক্রম শেষে ভোটগণনা পর্যন্ত অপেক্ষা করতেই হবে। সূত্র: বার্তা২৪.কম\nকরোনা ঠেকাতে সরকারের ১৮ নির্দেশনা


আলিঙ্গন নয়, চোখের ইশারায় প্রেম! - Chattogram Songlap\nআলিঙ্গন নয়, চোখের ইশারায় প্রেম!\nবিনোদন ডেস্ক: করোনাভাইরাসের কারণে কতকিছুই না পাল্টে গেল। বদলে যাওয়ার সেই ধারাবাহিকতার হাওয়া এখন টলিউডেও। অন্তত ভারতের জনপ্রিয় পত্রিকা আনন্দবাজারের প্রতিবেদন কিন্তু তাই বলছে।\nসম্প্রতি পত্রিকাটিতে প্রকাশিত এক প্রতিবেদনে বলা হয়, ‘রোহিতের অব্যক্ত প্রেম হঠাৎ করেই সকলের অগোচরে ধরে নিচ্ছে শ্রীময়ীর হাত। আম্রপালি আর নিখিল আরও কাছাকাছি আসছে ক্রমশ… না! আর হবে না এ সব। ১০ জুন থেকে আবার শুরু হওয়া শুটিংয়ে কলাকুশলীদের বজায় রাখতে হবে ৬ ফুট দূরত্ব, সিদ্ধান্ত এমনটাই।\nকিন্তু শুটের মাঝে সবসময় ছ’ফুট মেনে চলা কি আদৌ সম্ভব? দিতিপ্রিয়া রায়ের কথায়, ‘অভিনয়টা আমাদের কাছে ইমোশন। করোনা-উত্তরকালের শুটিং পর্বে সেই আবেগে পড়বে বাধানিষেধ। এ ভাবেই অভ্যেস করে নিতে হবে।’\nহাত ধরা বা রোমান্টিক দৃশ্য না-হয় বাদই দেওয়া গেল, কিন্তু রগরগে ফ্যামিলি ড্রামায় বউমা শাশুড়ির পা ধরে কাঁদছে অথবা দজ্জাল ননদকে ঠাস করে চড় কষিয়ে দিচ্ছেন প্রতিবাদী বড় বউ… সে সবেও তো ছুঁতে হবে একে অন্যকে! ছ’ফুট দূরত্ব থেকে চড় কীভাবে লাগবে গিয়ে ননদের গালে? কীভাবেই বা সন্তানকে কোলে নিয়ে ঘুম পাড়াবেন মা? চিট শটের অপশন থাকলেও তা কতটা ‘রিয়ালিস্টিক’ দেখাবে? নাকি সেখানেও পরিস্থিতির প্রয়োজনে ঢুকবে করোনা-প্লট?\nগোটা বিষয়টিকেই চ্যালেঞ্জ হিসেবে নিয়ে দিতিপ্রিয়া বললেন, ‘আমাদের দর্শকরা জানেন যে কী রিস্ক নিয়ে আমরা কাজ করতে চলেছি। তাই আমরা যদি দূরে দাঁড়িয়েও অভিনয় করি সে ক্ষেত্রে প্রথমে দর্শকের কাছে একটু অবাক মনে হলেও ধীরে ধীরে সেটার সঙ্গে তারাও অভ্যস্ত হয়ে যাবেন। আর সুস্থভাবে কাজ করতে আমাদের এই ছাড়টুকু দর্শকরা দেবেন বলেই আমার বিশ্বাস।’\n‘কৃষ্ণকলি’ ধারাবাহিকে একদম ভিন্ন লুকে দর্শকের সামনে এসেছেন অভিনেত্রী তিয়াসা রায়। এখন আর তিনি ‘শ্যামা’ নন। মাম, আম্রপালি। নিখিলের সঙ্গে তাঁর রোমান্টিক দিকেও কি কাঁটা বসাতে পারে সুরক্ষাবিধি?\n‘শুট শুরু না হলে এখন থেকে এ ভাবে বলা কিছুটা মুশকিল। আর আমার মনে হয় নিজের অভিনয় ক্ষমতাকে শান দিয়ে নেওয়ার এটাই সময়। আগে যেমন আমরা কাছাকাছি গিয়ে বা ঝগড়ার দৃশ্যেও বডি ল্যাঙ্গুয়েজ দিয়ে মেকআপ করতাম। এ বার এ সব বাদ দিয়ে অভিনয়টাই মুখ্য হয়ে দাঁড়াবে’, বললেন তিয়াসা।\nসবেমাত্র কাছে এসেছিলেন রোহিত আর শ্রীময়ী। প্রেম হবে হবে করছে ঠিক এমন সময়েই করোনা… লকডাউন। শুটিং বন্ধ। করোনাত্তর শুটিং কালে তাদের অব্যক্ত প্রেমও কি অসম্পূর্ণ থেকে যাবে? আর কাছাকাছি আসা হবে না তাদের?\nরোহিত সেন ওরফে টোটা রায়চৌধুরী বলছিলেন, ‘শ্রীময়ী একটি অত্যন্ত রিয়েলিস্টিক ধারাবাহিক। তাই আমার মনে হয় বর্তমান পরিস্থিতির কথা মাথায় রেখেই চিত্রনাট্য লেখা হবে।’\nআর প্রেম? ‘রোহিত যদি মনে করে সে কাছে এলে শ্রীময়ীর করোনা হতে পারে তা হলে ছয় ফুট কেন, বারো ফুট দূরে থাকতেও রাজি সে’, হাসতে হাসতে বললেন টোটা।\nসুতরাং করোনা-উত্তর শুটিং পর্বে চিত্রনাট্যকারদের ওপর যে চাপ বাড়বে সে কথা স্পষ্ট হয়ে উঠছে। এই গোটা বিষয়টিকেই চ্যালেঞ্জ হিসেবে নিতে চান প্রযোজনা সংস্থা ম্যাজিক মোমেন্টস-এর অন্যতম কর্ণধার এবং লেখক লীনা গঙ্গোপাধ্যায়। ‘এটা তো একটা নতুন চ্যালেঞ্জ আমাদের সকলের কাছে। এ ভাবেই লিখতে হবে চিত্রনাট্য। করোনা আবহ সম্পর্কে সাধারণ মানুষও ওয়াকিবহাল। আর গল্পের মধ্যেই যদি সেটা খানিক বলে দেওয়া যায়, সে ক্ষেত্রে অসুবিধে না হওয়ারই কথা।’\nশুধু চিত্রনাট্যকারই নন, চাপ বাড়ছে পরিচালকদেরও। ‘চারুলতা’, ‘বোঝে না সে বোঝে না’ ইত্যাদি ধারাবাহিকের পরিচালক সৃজিত রায় বলছিলেন, ‘হিরোর ঘড়িতে আটকে যাচ্ছে হিরোইনের ওড়না… এ সবের দিন শেষ। অসুবিধে হবে। আজ থেকে ৩০/৪০ বছর আগেই অন্তরঙ্গ দৃশ্যের রমরমা ছিল না। এই উত্তমকুমার যুগের কথাই ধরুন। তিনি নায়িকার দিকে শুধু তাকিয়েছেন। ব্যস! শুধুমাত্র এক্সপ্রেশনের ওপর নির্ভর করেও যে প্রেমের দৃশ্য করা যেতে পারে, তা অভিনেতা-অভিনেত্রীরা এই সময়ে আরও ভাল করে বুঝতে পারবেন। আমাদের পরিচালকদেরও বিভিন্ন শট ব্যবহার করে দৃশ্যগুলোকে আরও গ্রহণযোগ্য করে তুলতে হবে।’\nদূরে দূরে থেকেও গ্রহণযোগ্যতা বাড়াতে, রিয়ালিস্টিক ফিল নিয়ে আসতে কী করা যেতে পারে?\nপরিচালক রাজ চক্রবর্তী জানালেন, ‘ধারাবাহিকের ক্ষেত্রে কাটশটের ব্যবহার করা যেতে পারে। মানে ধরুন দু’জন মানুষের সিন। কিন্তু দু’জনের ডেট ম্যাচ করল না। একজনের সিনটা আগে তুলে নিয়ে পরের জনেরটা অন্যদিনে তুলে দু’টিকে মিলিয়ে দেওয়া- এ ঘটনা তো আগেও হয়েছে। তাই কিছুটা কম্প্রোমাইজ করে চিট শটের মাধ্যমে ধারাবাহিকে কাজ চালিয়ে নেওয়া যেতে পারে বলে আমার মনে হয়। কিন্তু সিনেমার ক্ষেত্রে গোটা ব্যাপারটাই বেশ অসুবিধের।’\nতৈরি তেল, ডালডা ও রঙ মিশিয়ে, মোড়কে লেখা ‘আসল’ ঘি!\nnewsdesk মে ১, ২০২১ May 2, 2021\nnewsdesk এপ্রিল ২৭, ২০২১ April 27, 2021


বাগেরহাটে সড়ক দুর্ঘটনায় একই পরিবারের ৪ জন নিহত – Bagerhat Info\nপ্রচ্ছদ / খবর / বাগেরহাটে সড়ক দুর্ঘটনায় একই পরিবারের ৪ জন নিহত\nবাগেরহাটে সড়ক দুর্ঘটনায় একই পরিবারের ৪ জন নিহত\nবাগেরহাট ইনফো নিউজ 1 June 2016\tখবর, বাগেরহাট সদর Comments 21 পঠিত\nবাগেরহাটে গাছের সঙ্গে ধাক্কা লেগে পিকআপভ্যানে থাকা একই পরিবারের চারজন নিহত হয়েছে। আাহত হয়েছেন আরও অন্তত ১১ জন।\nবুধবার (১ জুন) বিকেলে বাগেরহাট-খুলনা মহাসড়কে সদর উপজেলার মহাদেবের মোড় এলাকায় এ দুর্ঘটনা ঘটে।\nনিহতরা হলেন খুলনার পাইকগাছা উপজেলার গজালিয়া গ্রামের সানা মিয়া (৬৫), তার স্ত্রী আলেয়া বেগম (৫৫), তাদের আত্মীয় লুৎফর রহমান (৬০) ও হালিমা বেগম (৫৫)।\nআহতদের খুলনা মেডিকেল কলেজ হাসপাতালে ভর্তি করা হয়েছে। তাৎক্ষণিকভাবে তাদের পরিচয় জানাতে পারেনি পুলিশ।\nস্থানীয়দের বরাত দিয়ে বাগেরহাট ফায়ার সার্ভিসের উপ সহকারী পরিচালক মো. মানিকুজ্জামান বলেন, বিকালে একটি মিনি পিকআপ ভ্যান বাগেরহাট থেকে ১৫ জন যাত্রী নিয়ে খুলনার দিকে যাচ্ছিল। পথে চালক নিয়ন্ত্রণ হারালে রাস্তার পাশের একটি গাছের সাথে পিকআপটি ধাক্কা খায়।\n“খবর পেয়ে ফায়ার সার্ভিসের কর্মীরা স্থানীয়দের সহায়তায় আহতদের উদ্ধার করে হাসপাতালে নিয়ে গেলে সেখানে চারজনের মৃত্যু হয়।”\nবাগেরহাটের কাটাখালী হাইওয়ে থানার ওসি মো. আব্দুল মান্নান ফরাজী বলেন, যাত্রীরা খুলনার পাইকগাছা থেকে একটি পিকআপ ভাড়া করে বাগেরহাটের হযরত খান জাহান (র:) এর মাজার জিয়ারত করতে এসেছিলেন। মাজার জিয়ারত শেষে তারা বিকেল সাড়ে ৪টার দিকে ফিরে যাচ্ছিলেন।\nএসময় পিকআপভ্যানটি নিয়ন্ত্রণ হারিয়ে গাছের সঙ্গে ধাক্কা লাগলে এ দুর্ঘটনা ঘটে।\nনিহতদের মরদেহ খুলনা মেডিকেল কলেজ হাসপাতালে রাখা হয়েছে।\nএজি/এসআই/বিআই/০১ জুন, ২০১৬/আপডেট\nপূর্বের আত্মশুদ্ধি করে ‘মাষ্টার বাহিনী’র মতো অন্যদেরও আত্মসমর্পণে আহ্বান\nপরের সুন্দরবনে আগুন দেওয়ার মামলায় গ্রেপ্তার ২


বাজেট 2019: ব্রিফকেসের পরিবর্তে লাল কাপড়ে বেঁধে আনা হলো বাজেটের কাগজপত্র! – Supravat\nHome/Bengali/বাজেট 2019: ব্রিফকেসের পরিবর্তে লাল কাপড়ে বেঁধে আনা হলো বাজেটের কাগজপত্র!\nবাজেট ২০১৯: মোদী সরকার আজ পূর্ণাঙ্গ বাজেট পেশ করেছে। দেশের প্রথম পূর্নকালীন মহিলা অর্থমন্ত্রী নির্মলা সীতারমন বাজেট পেশ করেছেন। নির্মলা সীতারমন দ্বিতীয় মহিলা বাজেট পেশ করলেন। এর আগে আজ থেকে ৪৯ বছর আগে ইন্দিরা গান্ধী বাজেট পেশ করেছিলেন। এ বছর বাজেটে একটা বিশেষ পরিবর্তন করা হয়েছে যার উপর সবার নজর পড়েছে। আসলে অন্য বছর একটা ব্রিফকেসে বাজেট নিয়ে আসা হয় কিন্তু এবার সেটার পরিবর্তন করে দেওয়া হয়েছে। প্রত্যেক বছর অর্থমন্ত্রী এক ব্রিফকেস নিয়ে সংসদে প্রবেশ করতেন। কিন্তু এবছর অন্য ছবি দেখা গেছে।\nএবছর অর্থমন্ত্রী নির্মলা সীতারমন একটা লাল রঙের ব্যাগে বাজেটের দস্তাবেজ নিয়ে সংসদে প্রবেশ করে ছিলেন। জানিয়ে দি, ভারতীয় সংস্কৃতিতে শুভ কাজ করার সময় লাল রঙ এর কাপড়কে বিশেষ গুরুত্ব দেওয়া হয়। লোকসভা ২০১৯ এর আগে সরকার অন্তিম বাজেট পেশ করেছিল। আর এখন সরকার পূর্ণাঙ্গ বাজেট পেশ করেছে। জানিয়ে দি বাজেটে ব্রিফকেশ এর সাথে সাথে আরো একটা বড় পরিবর্তন করা হয়েছে। তা হলো বাজেটের নাম, এবার বাজেটের নাম পরিবর্তন করে রাখা হয়েছে বই খাতা।\nপ্রত্যেক বারের মতো এবারও অর্থমন্ত্রী সংসদের বাইরে বাজেটে ডকুমেন্ট নিয়ে ফটো তুলেছেন। সেখানে স্পষ্ট দেখা গেছে যে বাজেটের ডকুমেন্ট লাল রঙের কাপড়ের মধ্যে রাখা হয়েছে। নির্মলা সীতারমন বাজেটের ছবিকে বদলে দিয়েছেন। বাজেটকে ভারতীয়করণ করার চেষ্টা করা হয়েছে এবং নাম বদল করে বই খাতা রাখা হয়েছে। রাষ্ট্রপতির সাথে দেখা করার পর কেবিনেট বৈঠক এবং তার পরেই সংসদে বই খাতা পেশ করতে পৌঁছে যান অর্থমন্ত্রী নির্মলা সীতারমন।\nBudget 2019: অর্থমন্ত্রী নির্মলা সীতারমন পেশ করলেন বাজেট, পাঁচ লক্ষ কোটি ডলারের অর্থ ব্যাবস্থার লক্ষ্য\nনতুন করে বানানো হবে ভারতের ম্যাপ, বালোচিস্তান আর PoKকে দেখানো হবে ভারতের অংশঃ কেন্দ্রীয় মন্ত্রী


Old woman trying to return to her home at Oman - Anandabazar\nOld woman trying to return to her home at Oman\nপাঁচ মাস পরে সন্ধান প্রবাসী প্রৌঢ়ার\nসুনন্দ ঘোষ ও কুন্তক চট্টোপাধ্যায়\nকলকাতা ০৮ মার্চ ২০১৯ ০২:২১\nপ্রবাস থেকে এ শহরে এসে নিখোঁজ হয়ে গিয়েছিলেন এক প্রৌঢ়া। সন্ধান মিলল পাঁচ মাস পরে! এ শহরেরই একটি হোমে রয়েছেন তিনি। ফের বাড়ি ফিরতে হন্যে হয়ে ঘুরছেন এখন।\nগত অগস্টের শেষে কলকাতা বিমানবন্দরে নেমেছিলেন জেনিফার দাস নামে ওই প্রৌঢ়া। ভারতের নাগরিক তিনি। থাকেন ওমানে। তাঁর দাবি, গত ২৯ অগস্ট মাসকট থেকে মুম্বইয়ে এসেছিলেন। মুম্বই থেকে বিমানে কলকাতা। পথেই পাসপোর্ট, টাকাপয়সা হারিয়ে গিয়েছে। তাই পাঁচ দিন বিমানবন্দরে কাটিয়ে শহরে বেরিয়ে পড়েছিলেন। কিন্তু তার পরে কোথায় গিয়েছেন, কেউ বলতে পারেনি। শুধু জানা গিয়েছিল, তিনি শহরের একাধিক গির্জা ও মিশনারি হোমে আশ্রয়ের খোঁজে গিয়েছিলেন। কিন্তু কোথাও থিতু হতে পারেননি।\nসম্প্রতি জানা গিয়েছে, জেনিফার ইলিয়ট রোডের একটি হোমে রয়েছেন। ওই হোম কর্তৃপক্ষ জানিয়েছেন, গত সেপ্টেম্বরেই কালীঘাট থানা এবং একটি স্বেচ্ছাসেবী সংস্থা তাঁকে সেখানে দিয়ে এসেছিল। বৃহস্পতিবার ওই হোমে বসেই জেনিফার জানান, তিনি নিজের হারানো নথি উদ্ধার করতে মুখ্যমন্ত্রীর বাড়ির সামনে হাজির হয়েছিলেন। সেখান থেকেই পুলিশ তাঁকে উদ্ধার করে। ডিসি (সাউথ) মিরাজ খালিদের সাহায্যে নতুন পাসপোর্টও পেয়েছেন। এখন তাঁর দাবি, তাঁকে ওমানে ফেরার ভিসা ও বিমানের টিকিট দেওয়া হোক। কারণ, তাঁর কাছে টাকা নেই।\nপুলিশ সূত্রের খবর, জেনিফার নিজের আত্মীয়স্বজন বলে যাঁদের নাম-ঠিকানা জানিয়েছেন, তাঁদের কারও অস্তিত্ব মেলেনি। তাঁর যে পুরনো পাসপোর্টটি হারিয়ে গিয়েছে, সেটির প্রতিলিপি তাঁর কাছে রয়েছে। সেটি দুবাইয়ে ভারতীয় দূতাবাস দিয়েছিল। এক পুলিশকর্তার বক্তব্য, ‘‘পাসপোর্ট অনুযায়ী মহিলা ভারতীয় নাগরিক। কিন্তু ওঁর ওমানের ভিসার দায়িত্ব তো এ ভাবে নেওয়া যায় না।’’ হোম সূত্রের খবর, জেনিফারের আচরণে অসংলগ্নতা রয়েছে। বেশ কিছু প্রশ্নের উত্তর তিনি দিতে চাইছেন না বা অস্বাভাবিক উত্তর দিচ্ছেন।\nজেনিফার দাবি করেন, তাঁর এ দেশে এক বার বিয়ে হয়েছিল। সেই পক্ষের দুই ছেলে রয়েছেন। কিন্তু তাঁরা যোগাযোগ রাখেন না। তাঁর মা কলকাতাবাসী ব্রিটিশ ছিলেন। মারা গিয়েছেন। তাঁর দাবি, তিনি ওমানে বছর তিন আগে মহম্মদ মামুরি নামে এক ব্যক্তিকে বিয়ে করেন। তা হলে এত দিনে স্বামীর সঙ্গে যোগাযোগ করলেন না কেন? উত্তর মেলেনি।\nজেনিফারের নথি বলছে, ১৯৮৫ সালে তিনি কলকাতা বিশ্ববিদ্যালয় থেকে ইংরেজিতে এমএ পাশ করেন। ২০০৯ সালে স্নাতকোত্তরের শংসাপত্রের প্রতিলিপিও নিয়েছেন। সেটি তাঁর কাছেই রয়েছে। তিনি ওমানে একটি বিশ্ববিদ্যালয়ে চাকরি করতেন। সেখানে যোগাযোগ করলেন না? প্রৌঢ়ার জবাব, ‘‘চাকরি চলে গিয়েছে।’’ জেনিফারের কাছে তাঁর ড্রাইভিং লাইসেন্সের প্রতিলিপি রয়েছে। সেটি শারজার। তাঁর বক্তব্য, ‘‘সে সময়ে আমি শারজায় থাকতাম।’’ জেনিফার জানান, কলকাতার কয়েকটি স্কুলে তিনি চাকরি খুঁজতে গিয়েছিলেন। কিন্তু প্রয়োজনীয় নথি না থাকায় পাননি। হোমের একটি সূত্র বলছে, ‘‘উনি নিজের আশ্রয় খুঁজে পেলে ভাল। না পেলে তো আর রাস্তায় বার করে দেওয়া যায় না।’’ জেনিফার অবশ্য তাতে কান দিতে নারাজ। নিজের পুরনো শহরে থেকেও তিনি খুঁজে চলেছেন পরবাসের ভিসা।\nKolkata Police Passport\nআগুন মল্লিকবাজারের বন্ধ সিনেমা হলে, দমকলের পাঁচ ইঞ্জিনের তৎপরতায় এল নিয়ন্ত্রণে\nঅবসরের পরে প্রতি মাসে পেতে পারেন ৯২৫০ টাকা! জানেন এই প্রকল্প সম্পর্কে?\nপ্যাংগং হ্রদের উপর তৈরি হচ্ছে সেতু, চিনা সেনার প্রস্তুতি দেখাল উপগ্রহচিত্র\nইদে মুক্তি পেতে পারে ‘আরআরআর’, ভাল ব্যবসার আশায় সাবধানী নির্মাতারা


লবণ খেলে হতে পারে হার্টের সমস্যা\nঢাকায় পা রাখলেন শ্রীলঙ্কা ক্রিকেট দল\nগাজায় ইসরাইলের প্রচণ্ডতম বোমাবর্ষণ, টার্গেট হামাসপ্রধানও\nসাতক্ষীরায় সড়ক দুর্ঘটনায় ২ শিক্ষার্থী নিহত\nবিশ্বে কোভিড-১৯: মৃত্যুর সংখ্যা ছাড়াল ৩৩ লাখ ৮৩ হাজার\nশিক্ষাপ্রতিষ্ঠানে ছুটি বাড়ল ২৯ মে পর্যন্ত\nদীর্ঘ দিন বেঁচে থাকার জন্য হার্টের যত্ন নেওয়া খুব জরুরি-\nসাম্প্রতিক সময় বেশিরভাগ মানুষের মধ্যেই হার্টের নানা সমস্যা দেখা মিলছে। আগে এই সংখ্যাটা বয়স্ক মানুষদের মধ্যে থাকলেও বর্তমান সময়ে কিন্তু অল্প বয়সের মানুষের মধ্যেও হার্ট সংক্রান্ত নানা সমস্যা দেখা মিলছে। হার্ট আমাদের দেহের অন্যতম গুরুত্বপূর্ণ একটি অঙ্গ, কারণ আমাদের সমস্ত অঙ্গগুলোতে রক্ত পাম্প করে বাঁচিয়ে রাখতে সাহায্য করে থাকে। দীর্ঘ দিন বেঁচে থাকার জন্য হার্টের যত্ন নেওয়া খুব জরুরি। কী ভাবে আমরা আমাদের হার্টকে ভালো রাখতে পারি, তা উল্লেখ করা হল।\nহার্ট ভালো রাখতে শস্য জাতীয় খাবার খাওয়ার পরামর্শ দিয়ে থাকেন চিকিৎসকরা। কমপক্ষে এক থেকে দুই ধরনের শস্য জাতীয় খাবার খেলে হার্ট ভালো থাকে। এর পাশাপাশি শাকসবজি খাওয়ার পরামর্শ দেওয়া হচ্ছে, কারণ শাক-সবজির মধ্যে অন্তর্ভুক্ত থাকে ভিটামিন এবং খনিজ উপাদান।\nলবণ হার্টের জন্য ক্ষতিকর, সেই কারণে এই উপাদানটি কম খাওয়া উচিত হার্ট ভালো রাখার জন্য। সরিষার তেল দিয়ে রান্না করার সঙ্গে বাদাম, চিনাবাদাম, আখরোট ইত্যাদি খাওয়ার পরামর্শ দিচ্ছে চিকিৎসকেরা।\nপ্রতিদিন পানি খাওয়ার পাশাপাশি অন্যান্য স্বাস্থ্যকর পানীয় যেমন নারকেল পানি, লেবু এবং বাড়িতে তৈরি চিনি লবণ দিয়ে শরবত খেলেও ভালো থাকে হার্ট বলে জানানো হয়েছে।\nশরীরচর্চা নিয়মিত করার ফলে কমতে পারে অনেক রোগ। হার্ট ভালো রাখার তালিকাতেও রয়েছে এই শরীরচর্চার বিষয়টি। চিকিৎসকেরা বলছেন প্রতিদিন নিয়ম করে শরীরচর্চা করার ফলে রোগ হওয়ার ঝুঁকি কম থাকে এবং রক্তপ্রবাহ নিয়ন্ত্রণ হয়। পাশাপাশি হার্ট ভালো রাখার জন্য হাঁটতে যাওয়া, সিট-আপ, পুশ-আপ এর মতো বিষয়গুলির পরামর্শ দেওয়া হচ্ছে। ওয়ার্ল্ড হেলথ অর্গানাইজেশন অর্থাৎ হু আবার জানাচ্ছে সপ্তাহে নিয়ম করে ১৫০ থেকে ৩০০ মিনিট শরীরচর্চা করলে রোগ থেকে নিস্তার মেলে অনেকটাই।\nউচ্চ রক্তচাপকে হার্ট অ্যাটাকের একটা প্রধান কারণ হিসেবে ধরা হয়। এই উচ্চরক্তচাপ থাকলে অবশ্যই রোগীকে ডাক্তারদের সঙ্গে পরামর্শ নেওয়া উচিত। নিয়মিত পরীক্ষা করার সঙ্গে একটি সঠিক ডায়েট মেনে চললে কমে হার্টের সমস্যা। -কোলকাতা২৪\nTags: লবণ হার্টের সমস্যা\nভারতে করোনায় মৃত্যু এক দিনে ৩ হাজারের ছাড়াল, সংক্রমণ ৪ লাখের কাছাকাছি\nকাদের শরীরে অ্যান্টিবডি বেশি তৈরি হচ্ছে, নারী না পুরুষের?\nমাল্টিভিটামিনে রোগ প্রতিরোধ শক্তি বাড়ে, কিন্তু সংক্রমণ আটকায় না!\nকরোনা সংক্রমণ আরও প্রাণঘাতী হতে পারে : বিশ্ব স্বাস্থ্য সংস্থা


জেএসএস-ইউপিডিএফ ‘ঐক্যে’ নতুন সমীকরণ - প্রথম আলো\nজেএসএস-ইউপিডিএফ ‘ঐক্যে’ নতুন সমীকরণ\nপ্রণব বল ও সাধন বিকাশ চাকমা, রাঙামাটি থেকে ২৭ ডিসেম্বর, ২০১৮\nপার্বত্য চুক্তির স্বপক্ষের দল জনসংহতি সমিতির (জেএসএস) সঙ্গে বিপক্ষের ইউনাইটেড পিপলস ডেমোক্রেটিক ফ্রন্টের (ইউপিডিএফ) নির্বাচনী ঐক্য চিন্তার ভাঁজ ফেলেছে প্রতিদ্বন্দ্বী প্রার্থীদের মধ্যে। দীর্ঘ বৈরিতা ঝেড়ে দুই প্রধান আঞ্চলিক দলের কাছাকাছি আসাটা রাঙামাটি আসনে নতুন সমীকরণ তৈরি করেছে।\nমূলত ত্রিমুখী লড়াইয়ের আভাস রয়েছে পার্বত্য এই জেলায়। ত্রিমুখী লড়াইয়ে তিনটি শব্দ খুব বেশি উচ্চারিত হচ্ছে। এগুলো হলো উন্নয়ন, শান্তি এবং জনগণ। আওয়ামী লীগ প্রার্থী দীপংকর তালুকদার উন্নয়নের জয়গান করে ভোট চাচ্ছেন। আর বর্তমান সাংসদ জেএসএসের ঊষাতন তালুকদার জোর দিচ্ছেন পাহাড়ে স্থায়ী শান্তির বাতাবরণ তৈরিতে। বিএনপি প্রার্থী মনি স্বপন দেওয়ানের ভরসা জনগণ।\n১০ উপজেলা নিয়ে গঠিত রাঙামাটি আসনে মোট ভোটার ৪ লাখ ১৮ হাজার ২১৭ জন। এর মধ্যে সদর উপজেলায় প্রায় ৯০ হাজার ভোটার রয়েছে। ভোটকেন্দ্র রয়েছে ২০৩টি। সদরে আওয়ামী লীগের প্রভাব বেশি থাকলেও দুর্গম উপজেলাগুলোতে জেএসএস ও ইউপিডিএফের আধিপত্য। আর বিএনপির চোখ সেটেলার ভোটের দিকে।\nতবে এখানে সুষ্ঠু নির্বাচন নিয়ে জেএসএস ও বিএনপির পাশাপাশি ক্ষমতাসীন আওয়ামী লীগও শঙ্কা প্রকাশ করছে। প্রতিপক্ষ দলগুলো বলেছে ‘শঙ্কা প্রকাশ’ সরকারি দলের কৌশল।\nসুষ্ঠু নির্বাচনের নিশ্চয়তা দিচ্ছেন রিটার্নিং কর্মকর্তা ও জেলা প্রশাসক এ কে এম মামুনুর রশীদ। প্রথম আলোকে বলেন, ‘শঙ্কার কোনো কারণ নেই। নিরপেক্ষ, অবাধ এবং সুষ্ঠু ভোটের পরিবেশ রয়েছে। আমরা তা তৈরি করব। অবস্থা বুঝে সেনাবাহিনী প্রয়োজনে প্রতিটি কেন্দ্রে থাকবে।’\nগত মঙ্গলবার সকালে ঊষাতন তালুকদারের সঙ্গে দেখা হয় আঞ্চলিক পরিষদের বিশ্রামাগারের সামনে। তিনি বাঘাইছড়ি থেকে প্রচারণা শেষে রাঙামাটিতে ফেরেন তখন। কাপ্তাইয়ে প্রচারণায় যাওয়ার জন্য প্রস্তুতি নিচ্ছিলেন।\nঊষাতন তালুকদার বলেন, পাহাড়ের স্থায়ী শান্তির জন্য মানুষ জেএসএসকে চায়। তবে সুষ্ঠু ভোট নিয়ে শঙ্কিত। সরকারি দলের হয়ে একটি আঞ্চলিক দল ভোটারদের হুমকি–ধমকি দিচ্ছে।\nজেএসএস (এমএন লারমা) এবং ইউপিডিএফ ভেঙে গঠিত ইউপিডিএফ গণতান্ত্রিক আনুষ্ঠানিকভাবে নৌকার পক্ষে ভোট প্রার্থনা করছে। আর ইউপিডিএফ দীর্ঘ দুই দশকের বৈরিতা ভুলে জেএসএস প্রার্থীকে সমর্থন দিয়েছে। ফলে ইউপিডিএফ অধ্যুষিত বাঘাইছড়ি, নানিয়ারচর ও কাউখালীতে নির্বিঘ্নে প্রচারণা চালাচ্ছেন ঊষাতন। নানিয়ারচর, বগাছড়ি, ঘিলাছড়ি এলাকায় ঊষাতন তালুকদারের সিংহ প্রতীকের পোস্টার ঝুলতে দেখা গেছে। যেটা দশম সংসদ নির্বাচনেও সম্ভব হয়নি।\nসিংহের প্রচারণার সময় বাঘাইছড়ির বাসিন্দা তরুণ বিকাশ চাকমাও বললেন, ‘পাহাড়ে স্থায়ী শান্তি দরকার। যিনি এ নিয়ে কাজ করবেন তাঁকে ভোট দেব। চুক্তি বাস্তবায়ন না হওয়ায় এখনো শান্তি আসেনি।’\nচুক্তির বিপক্ষের দলের সঙ্গে ঐক্যের বিষয়ে ঊষাতন তালুকদার বলেন, ‘ইউপিডিএফ দীর্ঘদিন ধরে চুক্তির স্বপক্ষে কথা বলে আসছে। তারা আমাদের বিষয়ে বর্তমানে চুপ রয়েছে। তাদের এলাকায় আমরা গিয়েছি।’\nনৌকার মাঝি দীপংকর তালকুদার মঙ্গলবার সকালে কাপ্তাই হ্রদে স্পিডবোট ভাসিয়ে বিলাইছড়ি উপজেলায় প্রচারণায় যান। আগের দিন সোমবার সন্ধ্যায় তিনি শহরের কাঁঠালতলী এলাকায় এক পথসভায় বক্তব্য দেন। তিনি বলেন, ‘পাহাড়ে আওয়ামী লীগ সরকারই যত উন্নয়ন করেছে। ধারাবাহিকতা রক্ষার জন্য নৌকায় ভোট চাই।’\nতবে সরকারি দল হয়েও তারাও সুষ্ঠু ভোট নিয়ে শঙ্কা প্রকাশ করছে। মঙ্গলবার সকালে রাঙামাটি সদরের দলীয় কার্যালয়ে জেলা আওয়ামী লীগের সাধারণ সম্পাদক মুছা মাতাব্বর বলেন, ‘৫৩টি কেন্দ্র নিয়ে আমরা শঙ্কিত। এসব কেন্দ্রে জেএসএস ঝামেলা করতে পারে।’\nইউপিডিএফের সঙ্গে ঐক্যের বিষয়ে তিনি বলেন, ‘চুক্তির পক্ষের লোক যদি বিপক্ষের সঙ্গে হাত মেলায় তাহলে বলতে হয়, যার জন্য চুরি করলাম সে বলে চোর।’\nবিএনপি প্রার্থী মনি স্বপন দেওয়ান ১২ বছর ধরে দলের সঙ্গে ছিলেন না। এলডিপি হয়ে তিনি আবার বিএনপির প্রার্থিতা পেয়েছেন। তবে তাঁর পেছনে দলের বিবদমান অংশগুলোও ঐক্যবদ্ধ। সভাপতি মো. শাহ আলম, কেন্দ্রীয় কমিটির নেতা দীপেন দেওয়ান একসঙ্গে প্রচারণায় নেমেছেন। মঙ্গলবার সকালে মনি স্বপন দেওয়ান সদরের রাজবন বিহারে একটি ধর্মীয় অনুষ্ঠানে যোগ দেন।\nএ সময় কাঁঠালতলীর দলীয় কার্যালয়ে বিএনপির নেতা–কর্মীরা অপেক্ষা করছিলেন। সেখানে জেলা বিএনপির সাধারণ সম্পাদক দীপন তালুকদার বলেন, ‘জনগণ ভোট দিতে পারলে ধানের শীষের বিজয় কেউ ঠেকাতে পারবে না।\nজেএসএস-ইউপিডিএফ ‘ঐক্যে’। পাহাড়ে নতুন করে অশান্তির ছক কষবেন নাত আবার???\nভাইজান, আগে ভালো করে ভোট দেন। শান্তির প্রতিশ্রুতি দিয়েই তো নির্বাচন করছেন। এখন আপনার দায়িত্ব হলো ভোট দিয়ে তাকে শান্তি প্রতিষ্ঠার দায়িত্ব অর্পন করা।\nসাকিব ভাই এত বছর ধরে সরকার যে মুলা ঝুলিয়ে পাহাড়ীদের সাথে প্রতারণা করছে তখন কোখায় ছিলেন?


আসাদুল্লাহ মাসুম. কাপাসিয়া: প্রতিনিধি: গাজীপুরের কাপাসিয়ায় যথাযোগ্য মর্যাদায় জাতির জনক বঙ্গবন্ধু শেখ মুজিবুর রহমানের জন্মবার্ষিকী ও জাতীয় শিশু দিবস পালিত হয়েছে।\nকাপাসিয়া উপজেলা প্রশাসন ও উপজেলা আওয়ামী লীগের উদ্যোগে উপজেলা পরিষদ মিলনায়তনে এবং পার্টি অফিসে পৃথক ভাবে বঙ্গবন্ধুর প্রতিকৃতিতে পুষ্টস্তবক অর্পণ, আনন্দ র‌্যালি, আলোচনা সভা ও দোয়া মাহফিলের আয়োজন করা হয়।\nউপজেলা পরিষদ মিলনায়তনে আয়োজিত অনুষ্ঠানে বক্তব্য রাখেন স্থানীয় সংসদ সদস্য সিমিন হোসেন রিমি, উপজেলা পরিষদ চেয়াম্যান এড. আমানত হোসেন খান, ইউএনও ইসমত আরা, উপজেলা আওয়ামী লীগের সভাপতি মুহম্মদ শহীদুল্লাহ, সাধারণ সম্পাদক মিজানুর রহমান প্রধান প্রমুখ।\nGazipurOnline.com: কাপাসিয়ায় বঙ্গবন্ধুর জন্মশতবার্ষিকী পালিত


৮-এ পা সইফিনার! বলিউডের সেরা দম্পতির অন্যতম সইফ-করিনার বিয়ের পুরনো ছবি দেখুন...| Saif Kareena celebrates their 8 year of Marriage Saifina 8 marriage anniversary | bollywood - News18 Bangla, Today's Latest Bengali News\n৮-এ পা সইফিনার! বলিউডের সেরা দম্পতির অন্যতম সইফ-করিনার বিয়ের পুরনো ছবি দেখুন...\nসইফিনা যেন অন্যান্য বলি দম্পতিকে টেক্কা দেন সবক্ষেত্রেই৷\nBangla Editor |\tNews18 Bangla | October 16, 2020, 4:59 PM IST\n•২০১২ সালের ১৬ অক্টোবর! করিনার সঙ্গে বিবাহবন্ধনে আবদ্ধ হন সইফ৷ সেদিন থেকে বলিউড এবং ভক্তদের জন্য তাঁরা পরিচয় পেতে শুরু করেন সইফিনা হিসেবে, অর্থাৎ তাঁদের আর একা নয় দম্পতি হিসেবেই বাড়তে থাকে খ্যাতি! আজ সইফিনা পূরণ করল ৮ বছর! ৮ বছরের এই দাম্পত্য জীবনে ফিরে দেখা তাঁদের সফর৷\n•বিবাহবার্ষিকী বলে কথা৷ বিয়ের অ্যালবম থেকে পুরনো ছবি দিয়ে উস্কে দেওয়া হোক ৮ বছর আগের স্মৃতি!\n•এরপর তাঁদের ঘরে এল ছোট্ট তৈমুর৷ সইফিনার বিয়ে নিয়ে যেমন ছিল ভক্তদের উন্মাদনা, তেমনই তৈমুর জন্মের সময়ও দেখা গিয়েছিল ভক্তকূলের উৎসাহ৷ জন্ম নিল ছোট্ট তৈমুর৷\n•আবারও তাঁদের জীবনে আসতে চলেছে তাঁদের দ্বিতীয় সন্তান৷ তবে তার জন্য অপেক্ষা করতে হবে আরও কিছু মাস৷\n•ছবির কাজে ব্যস্ত থাকেন সইফ-করিনা দু’জনেই৷ তবে তার মধ্যেই সময় খুঁজে নিয়ে কাটান তৈমুরের সঙ্গে৷ বিশেষ করে সইফকে প্রায়ই দেখা যায় তৈমুরের সঙ্গে সময় কাটাতে এবং তাঁকে বাবার থেকে আঁকা বা হাতের কাজ শেখে ছোট্ট টিম!\n•পতৌদি বংশধর৷ রাজ পরিবারের ছেলে এবং পুত্রবধূ৷ তাই তাঁদের চালচলনেও সেটা প্রকাশ পায়৷ বেড়াতে যাওয়া হোক বা ফোটোশ্যুট! সইফিনা যেন অন্যান্য বলি দম্পতিকে টেক্কা দেন সবক্ষেত্রেই৷


বিএনপি জোট নির্বাচনে আসার খবরে সরকারে নতুন হিসাব – Chakarianews\nHome » কক্সবাজার » বিএনপি জোট নির্বাচনে আসার খবরে সরকারে নতুন হিসাব\nবিএনপি জোট নির্বাচনে আসার খবরে সরকারে নতুন হিসাব\nআনুষ্ঠানিকভাবে ঘোষণা না হলেও বিভিন্ন মাধ্যমে বিএনপি জোট নির্বাচনে আসার খবরে নতুন হিসাব-নিকাশ শুরু করেছে সরকার। আন্দোলনমুখী সরকারবিরোধী জোট নির্বাচনমুখী হলে সরকারের করণীয় কী হবে তা নিয়ে চুলচেরা বিশ্লেষণ চলছে ক্ষমতাসীন দলে। মাঠের বিএনপি জোটকে নির্বাচনে মোকাবেলার কৌশল নির্ধারণে কাজ করছেন নীতিনির্ধারকেরা। বিএনপি জোট এলে নির্বাচন তীব্র প্রতিদ্বন্দ্বিতাপূর্ণ হবে বলে মনে করছেন তারা। প্রধানমন্ত্রী ও আওয়ামী লীগ সভাপতি শেখ হাসিনা দলের বিভিন্ন ফোরামে একাধিকবার এ ব্যাপারে নেতাকর্মীদের সতর্ক করেছেন। বিষয়টি মাথায় রেখেই ক্ষমতাসীনদের কৌশল চূড়ান্ত করা হচ্ছে।\nআওয়ামী লীগ ও সরকারের একাধিক সূত্র জানায়, বিএনপি জোট নির্বাচনে এলে শুরুতেই জোটবদ্ধ নির্বাচনের ওপর গুরুত্ব দেয়া হবে। এ ক্ষেত্রে বর্তমান ১৪ দলীয় জোট ও জাতীয় পার্টিসহ মহাজোটের বাইরে সরকারপন্থী বিভিন্ন দলকেও আসন ছেড়ে দেয়া হতে পারে। মনোনয়নের ক্ষেত্রে ৫ জানুয়ারির নির্বাচন কৌশল বাদ দিয়ে অপেক্ষাকৃত জনপ্রিয় প্রার্থীদের বেছে নেয়া হবে। কেউ যাতে বিদ্রোহী প্রার্থী হিসেবে মাঠে নামতে না পারে সে ব্যাপারে কঠোর পদক্ষেপ নেয়া হবে। নির্বাচনের আগ পর্যন্ত রাজনীতির মাঠ নিজেদের দখলে রাখার চেষ্টা করা হবে। সর্বোপরি কেন্দ্রীয় ও মাঠ প্রশাসনের ওপর সরকারের সর্বোচ্চ কর্তৃত্ব অটুট রাখা হবে। আর এভাবেই নির্বাচনী বৈতরণী পার হতে চায় সরকার।\nসূত্রগুলো জানায়, ৫ জানুয়ারির নির্বাচন নিয়ে সরকার দেশ-বিদেশে চরম ইমেজ সঙ্কটে ছিল। একাদশ জাতীয় নির্বাচন যাতে অংশগ্রহণমূলক হয় সে ব্যাপারে সরকারের ওপর নানা মহলের চাপ আছে। একটি অবাধ, সুষ্ঠু ও অংশগ্রহণমূলক নির্বাচনের স্বার্থে সরকারবিরোধীদের সাথে আলাপ-আলোচনার জন্য তফসিল ঘোষণার আগ মুুহূর্তে এ চাপ বাড়ছিল। সে জন্য তফসিলের ঠিক আগে বিএনপি জোটের সাথে তড়িঘড়ি সংলাপে বসে সরকার। তবে সংলাপে খালেদা জিয়ার মুক্তি, নির্দলীয় সরকারের অধীনে নির্বাচন ও সংসদ ভেঙে দেয়াসহ মূল দাবিগুলো আদায় না হওয়ায় আন্দোলনমুখী হওয়ার ঘোষণা দেয় সরকারবিরোধীরা। বিষয়টি নিয়ে সরকারও খানিকটা অস্বস্তিতে পড়ে। সরকারবিরোধীদের সম্ভাব্য আন্দোলন মোকাবেলা করে এবার নির্বাচন অনুষ্ঠান কতটা সহজ হবে তা নিয়ে চিন্তিত ছিলেন সরকারের নীতিনির্ধারকেরা। তবে শেষ পর্যন্ত তারা নির্বাচনে আসার ইঙ্গিত দিয়েছে বলে বিভিন্ন মাধ্যমে খবর বেরিয়েছে। বিষয়টি নিয়ে সরকারে খানিকটা স্বস্তি এলেও নির্বাচনে বিএনপিকে মোকাবেলা নিয়ে নতুন করে চিন্তায় পড়েছেন ক্ষমতাসীন দল ও সরকারের কর্তাব্যক্তিরা। বিএনপি নির্বাচনে এলে রাজনীতির মাঠ ও ভোটকেন্দ্রে কেমন পরিস্থিতি সৃষ্টি হতে পারে তা নিয়ে শঙ্কায় রয়েছেন তারা।\nসূত্রগুলো আরো জানায়, বিএনপি জোট এবার নির্বাচন বর্জন করলে সরকারি জোটের বড় শরিক জাতীয় পার্টিকে আলাদা নির্বাচনের কথা বলা হতো। কিন্তু বিএনপি নির্বাচনে এলে তারা সরকারের সাথেই জোটবদ্ধভাবে নির্বাচন করবে। এ ব্যাপারে সরকারের সাথে আগেই বোঝাপড়া ছিল। পাশাপাশি সরকারপন্থী বিভিন্ন রাজনৈতিক দলকে আনুষ্ঠানিকভাবে জোটে নেয়া না হলেও তাদের কিছু আসন ছেড়ে দেয়া হতে পারে। বিএনপিবিহীন নির্বাচনের জন্য যেসব প্রার্থীকে প্রাথমিকভাবে ঠিক করে রাখা হয়েছিল এবার তার বেশ কিছু পরিবর্তন হবে। বিশেষ করে যেসব প্রার্থীর বিরুদ্ধে অনিয়ম, দুর্নীতি, স্বজনপ্রীতি, মামলা ও দলীয় নেতাকর্মী হত্যা ও নির্যাতনের অভিযোগ রয়েছে তাদের বাদ দিয়ে জনপ্রিয় ও গ্রহণযোগ্য প্রার্থীদের মনোনয়ন দেয়া হবে; যাতে বিএনপি প্রার্থীদের পরাজিত করে তারা জয়ী হয়ে আসতে পারেন। আর ভোট ও রাজনীতির মাঠ দখলে রাখতে বিএনপিসহ সরকারবিরোধী নেতাকর্মীদের বিরুদ্ধে চলমান গ্রেফতার ও দমনপীড়ন অব্যাহত রাখা হবে। বিশেষ করে নির্বাচনের দিন যাতে তারা ভোটকেন্দ্রে উপস্থিত থাকতে না পারেন তা কঠোরভাবে মনিটর করা হবে। এ ক্ষেত্রে প্রশাসন প্রয়োজনীয় ব্যবস্থা নেবে। বিশেষ করে সর্বশেষ খুলনা ও গাজীপুর সিটি করপোরেশন নির্বাচনে সরকার ও প্রশাসন যে কৌশল নিয়েছিল সেই কৌশলেই জাতীয় নির্বাচন সারতে চায় সরকার।\nনাম প্রকাশে অনিচ্ছুক আওয়ামী লীগের নীতিনির্ধারণী পর্যায়ের তিনজন নেতা এ প্রতিবেদককে বলেন, বিএনপি নির্বাচনে আসার খবরে আমরা যেমন হাফ ছেড়ে বাঁচলাম তেমনি টেনশনও কম নয়। কারণ এবার আর ফাঁকা মাঠে গোল দেয়া যাবে না। সে জন্য আমাদের কৌশলও নতুন করে সাজাতে হচ্ছে। এ ক্ষেত্রে দল ও জোটের প্রার্থীদের বাইরে কোনো নেতাকর্মী যাতে বিদ্রোহী প্রার্থী না হতে পারেন সে ব্যাপারে সজাগ থাকা হবে। বিদ্রোহী প্রার্থীদের আজীবন বহিষ্কারের ঘোষণাও আসতে পারে।\nতাদের একজন বলেন, বিএনপি ছাড়া একতরফা নির্বাচন যত সহজ ছিল, তত বেশি কঠিন হবে বিএনপি নির্বাচনে এলে। কারণ ৫ জানুয়ারি নির্বাচনে তারা ভোট ঠেকানোর চেষ্টা করলেও এবার নিজেদের প্রার্থীকে জেতাতে মরিয়া হয়ে উঠবে। আর তাদের মতো একটি বড় দল মাঠে থাকলে নির্বাচনী পরিবেশ পাল্টে যেতে পারে। বিষয়টি নিয়ে আমাদের নেত্রীও বারবার সতর্ক করেছেন। সেজন্য নির্বাচন নিয়ে আমরা এবার বেশি সিরিয়াস। নির্বাচনের আগ পর্যন্ত রাজনীতির মাঠ যাতে আমাদের দখলে থাকে সেই চেষ্টা অব্যাহত থাকবে।\nক্ষমতাসীন দলের এ নেতা আরো বলেন, নির্বাচনী মাঠ দখলে রাখতে দলের পাশাপাশি প্রশাসনও তৎপর থাকবে। বিএনপি জোটের যেসব নেতাকর্মীর বিরুদ্ধে নাশকতাসহ বিভিন্ন মামলা রয়েছে তারা যাতে নির্বাচনী মাঠে ‘একটিভ’ হতে না পারে সে ব্যাপারে প্রশাসনই প্রয়োজনীয় ব্যবস্থা নেবে।\nPrevious: চকরিয়া-পেকুয়া আসনে ৭জন এমপি প্রার্থী আ. লীগের দলীয় মনোনয়ন ফরম সংগ্রহ করলেন\nNext: নির্বাচনে অংশগ্রহণ করবে ঐক্যফ্রন্ট : ড. কামাল, তফসিল পেছানোর দাবি


প্রকাশিত: ১২ অক্টোবর ২০১৮ শুক্রবার, ০৩:৩৬ পিএম\nগতকাল বৃহস্পতিবার ড. কামাল হোসেনের বাসায় জাতীয় ঐক্যের যে বৈঠক অনুষ্ঠিত হওয়ার কথা ছিল। সেই বৈঠকের আমন্ত্রণ কে জানিয়েছিল এ নিয়ে প্রশ্ন উঠেছে। ড. কামাল হোসেন বলেছেন, ‘আমার বাসায় বৈঠক। আমিতো দাওয়াত দেইনি। কে দাওয়াত দিল!’\nসংশ্লিষ্ট সূত্রগুলো বলছে গত ৮ অক্টোবর আসম আব্দুর রবের উত্তরার বাসায় জাতীয় ঐক্যের বৈঠক হয়েছিল। তখনই গতকালের বৈঠকের ব্যাপারে সিদ্ধান্ত নেয়া হয়েছিল। ড. কামাল হোসেনকে এ ব্যাপারে অবহিত করা হয়েছিল কি হয়নি সেটা জানা যায়নি। এ ব্যাপারে যোগাযোগ করা হলে জেএসডির সভাপতি যুক্তফ্রন্টের নেতা আসম আব্দুর রব বলেন,‘ ঐ বৈঠকে ড. কামাল হোসেনের প্রতিনিধি উপস্থিত ছিলেন। তাকেই বলা হয়েছিল ড. কামাল হোসেনের সঙ্গে যোগাযোগ করার জন্য।’ জানা গেছে ওই বৈঠকে মোস্তফা মহসিন মন্টু উপস্থিত ছিলেন। ঘনিষ্ঠসূত্রগুলো বলছে, মোস্তফা মহসিন মন্টু জানিয়েছিলে ড. কামাল হোসেনকে। সম্ভবত ড. কামাল হোসেন তা ভুলে গেছেন। অন্য আরেকটি সূত্র বলছে ওই দিন ড. কামাল হোসেনের মার্কিন দূতাবাসের দুজন কর্মকর্তার সঙ্গে গোপন বৈঠক ছিল। তিনি এজন্যই ওই বৈঠকটা বাতিল করেছে। তবে ড. কামাল হোসেন যখন জানতে পারেন তার বাসায় সন্ধ্যায় বৈঠক। তখন তিনি ক্ষুদ্ব প্রতিক্রিয়া ব্যক্ত করেন। তিনি বলেন, ‘আমার বাসা কি রাজনৈতিক বৈঠকখানা? এখানে যখন তখন যার ইচ্ছে বৈঠক করবে? আমার বাসার দাওয়াত আমি দিলাম না কে দিলো?’\nতিনি আরও বলেন, ‘আমি এই বৈঠকে কাউকে ঢুকতে দিবো না। আমি কাউকে বাসায় আমন্ত্রন জানাইনি।’ এই কথা বলে বৈঠক বাতিল করা হয় বলে জানা গেছে।


তড়িৎ ও চুম্বক: অবিচ্ছেদ্য এক সম্পর্ক আবিষ্কারের গল্প\nকেমন হতো আজকের পৃথিবী, যদি তড়িৎচুম্বক বিষয়ে মানুষ না জানতো? তড়িৎ ও চুম্বক সম্পর্কে ভিন্ন ভিন্নভাবে মানুষ জেনেছিল অনেকদিন আগেই। কিন্তু এ দুই শক্তি যে আদতে একই অঙ্গের দুই রূপ, তা প্রথমে বুঝতে পারেনি কেউ। যদি এ সম্পর্ক আবিষ্কৃত না হতো, তবে কতটা অন্যরকম হতো আমাদের জীবনযাত্রা? প্রথমত কোনো জেনারেটর বা মোটর তো থাকতো না। এ দুটি যন্ত্রই তড়িৎচুম্বকের নীতির ওপর ভিত্তি করে তৈরি করা। জেনারেটর না থাকা মানে বিদ্যুৎ উৎপাদনের অধিকাংশ উৎসই বিকল হয়ে পড়া।\nহয়তো কেবলমাত্র ব্যাটারি আর সৌরবিদ্যুৎ থেকে বিদ্যুৎ উৎপন্ন করা সম্ভবপর হতো। কোনো ট্রান্সফরমার সম্ভব হতো না বিধায়, বিদ্যুৎ শক্তি বণ্টনের প্রশ্নই আসে না। আর সম্পূর্ণ তড়িৎচুম্বকের উপর নির্ভরশীল টেলিযোগাযোগ ব্যবস্থার কথা তো না বললেও চলে। আসলে এককথায় বলতে গেলে, আমরা বিদ্যুতের জগতে প্রবেশ করতেই পারতাম না। বিশালাকার মেকানিক্যাল যন্ত্রাদিই হতো আমাদের প্রযুক্তি। কিন্তু সৌভাগ্যবশত তা হয়নি। কৌতূহলী বিজ্ঞানী ও ইঞ্জিনিয়ারদের কল্যাণে মানুষ তড়িৎচুম্বক সম্পর্কে জেনেছে, নিজেদের জ্ঞানকে কাজে লাগিয়ে পৃথিবীকে নিয়ে এসেছে আজকের পর্যায়ে। আজকের লেখায় আমরা তড়িৎ ও চুম্বকের সম্পর্ক আবিষ্কারের একদম প্রথমদিকের কাহিনী জানবো।\nউইলিয়াম গিলবার্ট; Image Source: Science Museum/Science & Society Picture Library\nচুম্বকত্ব নিয়ে প্রথম বৈজ্ঞানিক পদ্ধতিতে কাজ শুরু করেন উইলিয়াম গিলবার্ট। উইলিয়াম গিলবার্ট ছিলেন রেঁনেসা পরবর্তী সময়ের সবচেয়ে গুরুত্বপূর্ণ ব্যক্তিত্বদের মধ্যে একজন। রানী এলিজাবেথের ব্যক্তিগত চিকিৎসক ছিলেন তিনি, আর ছিলেন বৈজ্ঞানিক পদ্ধতির একনিষ্ঠ ভক্ত। তাকে পৃথিবীর প্রথম পরীক্ষামূলক পদার্থবিজ্ঞানীও বলা চলে। পিসার হেলানো দেয়ালে গ্যালিলিওর সেই বিখ্যাত পরীক্ষার পূর্বেই, আদর্শ বৈজ্ঞানিক পদ্ধতি অনুসরণ করে তিনি বিদ্যুৎ ও চুম্বক নিয়ে কাজ করেন।\n‘বৈজ্ঞানিক পদ্ধতি’ শব্দযুগল এত জোর দিয়ে বলার কারণ হচ্ছে তখনো আদর্শ বৈজ্ঞানিক পদ্ধতি তেমন প্রতিষ্ঠিত কিছু ছিল না। আজকে আমরা বৈজ্ঞানিক পরীক্ষার আদর্শ হিসেবে যা দেখি এটি রেঁনেসা পরবর্তী সময়ে প্রতিষ্ঠিত হয়। এ পদ্ধতি অনুসারে পৃথিবীর যেকোনো অজানা বিষয়ে সিদ্ধান্তে আসতে গবেষকদের একটি নির্দিষ্ট প্রক্রিয়া অনুসরণ করে এগোতে হয়। প্রথমে তারা প্রাকৃতিক কোনো ঘটনাকে গভীরভাবে পর্যবেক্ষণ করেন এবং কোনো একটি প্যাটার্ন খুঁজে বের করেন। এরপর এটিকে ব্যাখ্যা করার জন্য একটি অনুমানমূলক মডেল দাঁড় করান। এরপর হাতে-কলমে পরীক্ষা নিরীক্ষা করে দেখেন যে, এ মডেল কতটা অকাট্য।\nগিলবার্ট তার কাজের ক্ষেত্রে এ প্রক্রিয়া অনুসরণ করেন। চুম্বকত্বের প্রতি তার আগ্রহ জন্মে কম্পাস দেখে। মানুষ তখন চুম্বক সম্পর্কে বিস্তারিত না জানলেও, এর মাধ্যমে দিক নির্ধারণ করতে শিখে গিয়েছিল। তৈরি করেছিল দিক নির্ণায়ক যন্ত্র কম্পাস। সেটি দেখেই গিলবার্টের আগ্রহ জাগে চুম্বক নিয়ে। এরপর এক দশকের পরিশ্রম ও নিজের সম্পদের একটি বড় অংশ ব্যয় করে গবেষণা করার পর, গিলবার্ট চুম্বক বিষয়ে তার সিদ্ধান্তে আসেন।\nগিলবার্টের ডি ম্যাগনেট; Image Source: ns1763.ca\n১৬০০ সালের দিকে তিনি প্রকাশ করেন তার বিশালাকার ৬ ভলিউমের বই, ‘ডি ম্যাগনেট’ বা ‘অ্যাবাউট দ্য ম্যাগনেট’। তার সকল পরীক্ষার ফলাফল ও অনুমান এতে লিপিবদ্ধ ছিল। এ বিশাল গবেষণা থেকে তিনি নিচের উপসংহারগুলো টানেন,\nবিদ্যুৎ ও চুম্বকত্ব সম্পূর্ণ পৃথক দুটি বিষয়।\nচুম্বকের ধনাত্বক ও ঋণাত্বক মেরুকে আলাদা করা সম্ভব নয়।\nপানিতে বৈদ্যুতিক আদানের আকর্ষণ-বিকর্ষণ বল বিনষ্ট হয়ে যায়, কিন্তু চুম্বকের বল নষ্ট হয় না।\nউচ্চ তাপে চুম্বকীয় বল বিলুপ্ত হয়।\nএছাড়া পৃথিবীর চুম্বকত্ব নিয়ে তার হাইপোথিসিসও জানিয়েছিলেন তিনি। তখন সেটি তিনি প্রমাণ না করতে পারলেও, পরবর্তীতে বিজ্ঞানীরা প্রমাণ করতে সক্ষম হন। গিলবার্টের গবেষণা তখন বিজ্ঞানী মহলে বিশেষ সমাদৃত হয়েছিল। চুম্বকত্ব ও তড়িৎচুম্বক নিয়ে ভবিষ্যতে কাজ করার ভিত্তি তৈরি করে দিয়েছিলেন তিনি। তার কাজের ওপর ভিত্তি করেই দু’শ বছর পর ওয়েরস্টেড, অ্যাম্পিয়াররা উন্মোচন করেছিলেন নতুন দিগন্ত। এবার একটু সেই গল্পে আসা যাক।\nচুম্বকের পাশাপাশি বিদ্যুৎ নিয়ে কাজ ততদিনে অনেকটা এগিয়ে গেছে। গুয়েরিক, ম্যাশেনব্রোক, গ্যালভানি, ভোল্টা, কুলম্ব প্রমুখ বিজ্ঞানীদের কল্যাণে বিদ্যুতের জ্ঞান তখন বেশ সমৃদ্ধ। ভোল্টার তড়িৎকোষ আবিষ্কার, তা নিয়ে হামফ্রে ডেভির চমৎকার কাজের ফলে বিদ্যুৎ নিয়ে আগ্রহ বাড়ছিল অন্যান্য বিজ্ঞানীদের। নিউটনিয়ান ম্যাথমেটিক্স ও ম্যাথমেটিক্স নিয়ে ডুবে থাকা বিজ্ঞানীদের কেউ কেউ তখন এই বৈদ্যুতিক আধানের জগত নিয়েও একটু ভাবতে শুরু করছেন।\nহান্স ক্রিশ্চিয়ান ওয়েরস্টেড; Image Source: thefamouspeople.com\nএসময় দৃশ্যপটে আসেন ওয়েরস্টেড। ১৮২০ সালের দিকের কথা, কোপেনহেগেন বিশ্ববিদ্যালয়ে নিত্যকার মতো তার ক্লাস নিচ্ছিলেন পদার্থবিজ্ঞানী হান্স ক্রিশ্চিয়ান ওয়েরস্টেড। ছাত্র-ছাত্রীদের ব্যবহারিকভাবে বিদ্যুতের কলা কৌশল দেখাচ্ছিলেন তিনি। একটি পরিবাহীর মধ্য দিয়ে বিদ্যুৎ পাঠানোর সময় একদমই অপ্রত্যাশিত একটি বিষয় দেখা গেল। ঠিক যখনই তিনি পরিবাহীর মধ্য দিয়ে বিদ্যুৎ পাঠাচ্ছিলেন, তখনই পাশের ডায়াসে রাখা একটি কম্পাস কাঁপতে শুরু করে। বিদ্যুৎ প্রবাহ বন্ধ করে দিতেই এটি আবার আগের পর্যায়ে ফিরে আসে। কিন্তু কম্পাসের কাঁপার কারণ তো চুম্বকত্বের কারণে হওয়া সম্ভব।\nওয়েরস্টেড অবাক হলেন, তবে কি বিদ্যুৎ ও চুম্বক কোনোভাবে পরস্পরের সাথে সম্পর্কিত? অন্তত এক্ষেত্রে বিষয়টি সেরকমই মনে হচ্ছিল। কিন্তু চুম্বকত্বের জনক গিলবার্ট তো বহু আগেই বলে গেছেন, বিদ্যুৎ ও চুম্বকত্ব দুটি সম্পূর্ণ ভিন্ন ঘটনা। বিষয়টি ওয়েরস্টেড ব্যাখ্যা করতে পারলেন না। তবে তিনি বুঝতে পেরেছিলেন, তিনি যা দেখেছেন তা অত্যন্ত গুরুত্ববহ একটি পর্যবেক্ষণ। কম্পাসের কম্পনের সাথে বিদ্যুত প্রবাহের সংযোগ আছে এবং এর ব্যাখ্যা করাটাও জরুরি। তিনি তার এ পর্যবেক্ষণটি প্রকাশ করলেন। প্রকাশের পর বেশ দ্রুতই এটি ইউরোপের বিজ্ঞানীমহলে আলোচনার বিষয় হয়ে ওঠে।\nঅঁদ্রে-মারি অ্যাম্পিয়ার; Image Source: wikimedia/Benjamin Crowell\nস্টারজোন ও তার তড়িৎচুম্বক; Image Source: manchestereveningnews.com\nThis article is in Bangla language. It's about discovery of electromagnetism.\nConquering the Electron by Derek Cheung , Eric Brach , page (12-22)\nFeatured Image: essense.club


প্রয়াত সাংবাদিক তথা প্রাক্তন BJP সাংসদ চন্দন মিত্র, শোকজ্ঞাপন মোদী - মমতার - Ex Rajyasabha MP and journalist Chandan Mitra passes away\nEx Rajyasabha MP and journalist Chandan Mitra passes away\nপ্রয়াত সাংবাদিক তথা প্রাক্তন BJP সাংসদ চন্দন মিত্র, শোকজ্ঞাপন মোদী – মমতার\nChandan Mitra, journalist, Passes Away, Rajyasabha MP\nপ্রয়াত বর্ষীয়ান সাংবাদিক তথা রাজ্যসভার প্রাক্তন সাংসদ চন্দন মিত্র। ২০১০ সালে দ্বিতীয়বারের জন্য রাজ্যসভার সাংসদ মনোনীত হন চন্দন মিত্র। ২০১৬-তে তাঁর কার্যকালের মেয়াদ শেষ হয়। বিজেপির লৌহমানব লালকৃষ্ণ আদবানির ঘনিষ্ঠ ছিলেন চন্দন মিত্র। তবে গেরুয়া দলে মোদী-শাহ জমানা শুরুর পর থেকেই তাঁর গুরুত্ব কমতে শুরু করে।\nতাঁর মৃত্যু সংবাদ এদিন ট্যুইটারে প্রথম জানান তাঁর বাল্যবন্ধু, বিজেপি সাংসদ স্বপন দাশগুপ্ত। তিনি লেখেন, “আমি আমার প্রিয়তম বন্ধু, পাওনিয়ার পত্রিকার সম্পাদক এবং প্রাক্তন সাংসদ চন্দন মিত্র-কে হারালাম।” দুবছরের বেশি সময় ধরে অসুস্থ ছিলেন তিনি। বুধবার ভোররাতে দিল্লিতে নিজের বাড়িতেই মৃত্যু হয় তাঁর। শোকাতুর স্বপন দাশগুপ্ত আরও লিখেছেন, “আমরা সেই লা মার্টিনিয়ারের স্কুল জীবন থেকে বন্ধু। একসঙ্গে সেন্ট স্টিফেন্স (দিল্লি) এবং অক্সফোর্ডেও গিয়েছিলাম আমরা। এমনকী আমরা সাংবাদিকতাও শুরু করি একসঙ্গে। অযোধ্যায় গেরুয়া ঝড় নিয়ে আমরা বহু অভিজ্ঞতা বিনিময় করেছিলাম।”\nকলকাতায় স্টেটসম্যান হাউজের সাংবাদিক হিসেবে যাত্রা শুরু করেছিলেন চন্দন মিত্র। কিছুদিনের জন্য হংসরাজ কলেজে অধ্যাপনাও করেছিলেন তিনি। টাইমস অফ ইন্ডিয়া, দ্য সানডে অবজারভারের মত সংবাদমাধ্যমে গুরুদায়িত্ব সামলেছেন তিনি। বিজেপির টিকিটে দু’বার সংসদ নির্বাচন হন তিনি। ২০০৩ সালের রাজ্যসভায় নির্বাচিত হন। ২০১০ সালে মধ্যপ্রদেশ থেকে সাংসদ হন তিনি। ২০১৮ সালে চন্দন মিত্র মন বদলে তৃণমূলে যোগ দেন। পায়োনিয়ার নামক বিখ্যাত সংবাদমাধ্যমে সম্পাদক দীর্ঘদিন কাজ করেছেন চন্দন মিত্র। তবে চলতি বছরের জুন মাসেই তিনি ইস্তফা দেন।\nচন্দন মিত্রের প্রয়াণে শোকপ্রকাশ করেছেন প্রধানমন্ত্রী নরেন্দ্র মোদী। টুইটে মোদী লিখেছেন, “শ্রী চন্দন মিত্রজি তাঁর বুদ্ধি এবং অন্তর্দৃষ্টির জন্য স্মরণীয় হয়ে থাকবেন। তিনি রাজনীতির পাশাপাশি গণমাধ্যমের জগতে নিজেকে আলাদা করে প্রতিষ্ঠিত করেছেন। তাঁর মৃত্যুতে আমি মর্মাহত। তাঁর পরিবার এবং আত্মীয়দের প্রতি সমবেদনা জানাই। ওম শান্তি।”\nSaddened by the demise of Shri Chandan Mitra.\nHe will be remembered for his contribution to the world of journalism and politics. Heartfelt condolences to his family and loved ones.\n— Mamata Banerjee (@MamataOfficial) September 2, 2021\nপ্রাক্তন সাংসদের মৃত্যুতে শোকাহত মুখ্যমন্ত্রী মমতা বন্দ্যোপাধ্যায়ও। টুইটে তাঁর শোকবার্তায় মুখ্যমন্ত্রী লিখেছেন, “শ্রী চন্দন মিত্রের মৃত্যুতে শোকাহত। সাংবাদিকতা ও রাজনীতির জগতে তাঁর অবদানের জন্য তিনি স্মরণীয় হয়ে থাকবেন। তাঁর পরিবার এবং প্রিয়জনদের প্রতি আন্তরিক সমবেদনা জানাই।”\nফাঁস হচ্ছে দলের গোপন বৈঠকের তথ্য! বসল লোহার গেট, সাংবাদিক প্রবেশ নিষিদ্ধ বিজেপি নেতাদের ঘরে\nখবর সংগ্রহ করতে গিয়ে ত্রিপুরা পুলিশের রোষানলে দুই মহিলা সাংবাদিক, মুক্তির দাবি গিল্ডের\nThe News Nest\tNovember 15, 2021\nভোটে হেরে রাজ্যসভায় ‘ঘরওয়াপসি’ স্বপন দাশগুপ্তর, ‘১৯৫২ সাল থেকে বেনজির’, খোঁচা জয়রামের\nThe News Nest\tJune 1, 2021\nকরোনায় প্রয়াত সাংবাদিকদের পরিবারের পাশে কেন্দ্র, ৫ লক্ষ টাকা আর্থিক সাহায্যের ঘোষণা\nThe News Nest\tMay 19, 2021\nThe News Nest\tMay 18, 2021


চাঁদের বুকে ‘রহস্যময় কুঁড়েঘর,এলিয়েনদের বাড়ী নাকী অন্যকিছু! - দৈনিক করতোয়া\nপ্রকাশিত: ১১:৪১ এএম, ০৭ ডিসেম্বর ২০২১\nচাঁদেরও থাকে কলঙ্ক। কিন্তু তাঁর বৈজ্ঞানিক ব্যখ্যা আজ যে কোনও শিক্ষিত মানুষের কাছেই রয়েছে। চাঁদের কলঙ্ক হচ্ছে উপগ্রহটির ভূমিতে বড় বড় ক্রেটার অর্থাৎ গর্ত। যা উল্কাপাত ইত্যাদি মহাজাগতিক সংঘর্ষের কারণে সৃষ্টি হয়েছে।\nকিন্তু এবারে আর শুধু চাঁদের কলঙ্ক নয়। বরং আরও একটি বস্তু ধরা পড়েছে বিজ্ঞানীদের র্যা ডারে। যা রীতিমত রহস্যজনক।\nধরুন আপনি চাঁদে পাড়ি দিয়েছেন। কিন্তু গিয়ে দেখলেন, ওমা! মানুষ তো আগে থেকেই সেখানে উপস্থিত। যাঁর বাসস্থানস্বরূপ একটি কুঁড়েঘর আপনার চোখে পড়েছে।\nএবারে কল্পনার রাজ্য থেকে বাস্তবে ফিরুন। চাঁদের বুকে একটি রহস্যময় বস্তুর সন্ধান পেলো চীন। চীনের গবেষণা প্রতিষ্ঠান ইয়াতু-২ রোভার চাঁদের বুকে থাকা এই রহস্যময় বস্তুর সন্ধান পায়। বস্তুটি দেখতে কিছুটা ঘরের মত আকৃতির হওয়ায় চীনা বিজ্ঞানীরা একে ‘রহস্যময় কুঁড়েঘর’ নামে অভিহিত করেছে।


ট্রেনের কেবিনে ছাত্রীর সাথে আটক হওয়া সেই অধ্যক্ষ কারাগারে - বিবিধ - দৈনিকশিক্ষা\nট্রেনের কেবিনে ছাত্রীর সাথে আটক হওয়া সেই অধ্যক্ষ কারাগারে\nজামালপুর প্রতিনিধি | ১৪ জানুয়ারি, ২০২১\nকলেজের টাকা আত্মসাতের মামলায় জামালপুরের ইসলামপুর জে জে কে এম গার্লস হাইস্কুল এন্ড কলেজের অধ্যক্ষ মো. আব্দুছ ছালাম চৌধুরীকে কারাগারে পাঠানো হয়েছে। কলেজের টাকা আত্মসাতের অভিযোগে দায়ের হওয়া মামলায় গ্রেফতারি পরোয়ানা জারির পর উচ্চ আদালত থেকে আগাম জামিনে ছিলেন তিনি। আগাম জামিনের মেয়াদ শেষ হওয়ায় বৃহস্পতিবার (১৪ জানুয়ারি) জামালপুর জেলা দায়রা জজ আদালতে আত্মসমর্পন করতে গেলে বিজ্ঞ বিচারক তাকে জেল হাজতে পাঠানোর নির্দেশ দেন।\nঅধ্যক্ষ মো. আব্দুছ ছালাম চৌধুরী ২০২০ খ্রিষ্টাব্দের ২ ফেব্রুয়ারি আন্তঃনগর তিস্তা এক্সপ্রেস ট্রেনের একটি সিঙ্গেল কেবিনে সাবেক এক ছাত্রীর সঙ্গে অন্তরঙ্গ অবস্থায় রেলওয়ে পুলিশের কাছে আটক হন। পরে তাকে দেওয়ানগঞ্জ রেলওয়ে থানায় নেয়া হয়। পরবর্তীতে পুলিশ তাকে জামালপুর রেলওয়ে পুলিশ থানায় সোপর্দ করে। এ ঘটনায় সেখানে জিডি হয়েছে।\nজানা গেছে, গত ১৩ আগস্ট অধ্যক্ষের বিরুদ্ধে জামালপুর চিফ জুডিশিয়াল ম্যাজিস্ট্রেট আদালতে ইসলামপুর কোর্টে মামলা দায়ের করেন। মামলাটি আদালত পিবিআইকে তদন্তের নির্দেশ দেন। পিবিআইয়ের তদন্ত প্রতিবেদনের ভিত্তিতে অধ্যক্ষ মো. আব্দুছ ছালাম চৌধুরীর বিরুদ্ধে গ্রেফতারি পরোয়ানা জারির করা হয়েছিল।\nকলেজের শিক্ষকরা দৈনিক শিক্ষাডটকমকে জানান, ট্রেনের কেবিনে ছাত্রীর সাথে অধ্যক্ষ ধরা খাওয়ার পর স্থানীয়দের মাঝে তোলপাড় শুরু হয়। পরে, আত্মগোপনে থাকেন অধ্যক্ষ। প্রতিষ্ঠানে আসা বন্ধ করে দেন। তার অনুপস্থিতিতে ২০২০ খ্রিষ্টাব্দের এসএসসি ভোকেশোনাল পরীক্ষার কেন্দ্রের সচিবের পদ থেকে তাকে অব্যাহতি দেয়া হয়। পরে উপজেলা মাধ্যমিক শিক্ষা কর্মকর্তা সে দায়িত্ব পালন করেন। উপজেলা নির্বাহী কর্মকর্তা তার নারী কেলেঙ্কারীর বিষয়ে তদন্ত কমিটি গঠন করে। কমিটি নারী কেলেঙ্কারীর ঘটনার সত্যতা পেয়েছেন বলেও জানান শিক্ষকরা।\nআরও পড়ুন : ট্রেনের কেবিনে ছাত্রীসহ অধ্যক্ষ আটক\nশিক্ষকরা দৈনিক শিক্ষাডটকমকে আরও জানান, গত ২২ জুন গভর্নিং বডির অ্যাডহক কমিটির অধ্যক্ষ মো. আব্দুছ ছালাম চৌধুরীর বিরুদ্ধে কলেজের টাকা আত্মসাতের অভিযোগ তদন্ত শুরু করে। তদন্তে গঠিত কমিটির প্রধান করা হয় ইসলামপুর এম এ সামাদ পারভেজ মেমোরিয়াল মহিলা ডিগ্রি কলেজের অধ্যক্ষ মোঃ জামাল আব্দুল নাছের চৌধুরী চার্লেসকে। কমিটি তদন্তে অধ্যক্ষ মো. আব্দুছ ছালামের বিরুদ্ধে ২৯ লাখ ২০ হাজার টাকার আত্মাসাতের প্রমাণ পেয়েছে বলে জানান শিক্ষকরা।\nটাকা তছরুপ ও আত্মসাতের প্রমাণ পাওয়ায় প্রতিষ্ঠানটির অ্যাডহক কমিটির সদস্য ও সিনিয়র শিক্ষক মো. শামছুল আলম বাদী হয়ে গত ১৩ আগস্ট অধ্যক্ষের বিরুদ্ধে জামালপুর চিফ জুডিশিয়াল ম্যাজিস্ট্রেট আদালতে মামলা করেন। আমলি আদালত জামালপুর পিবিআইকে তা তদন্তের দায়িত্ব দেন। পিবিআই অভিযোগ তদন্ত করে গত ২৫ অক্টোবর আদালতে প্রতিবেদন জমা দেয়। প্রতিবেদনে অধ্যক্ষ মো. আব্দুছ ছালামের বিরুদ্ধে ২৩ লাখ ৫১ হাজার টাকা আত্মসাতের প্রমাণ মিলেছে বলে জানায় পিবিআই। পরে আদালত তার বিরুদ্ধে গ্রেফতারি পরোয়ানা জারি করে।\nনাম প্রকাশে অনিচ্ছুক একজন শিক্ষক দৈনিক শিক্ষাডটকমকে জানান, নারী কেলেংকারী, অধ্যক্ষ আব্দুছ ছালাম চৌধুরী তার অপকর্ম ধামাচাপা দিতে শিক্ষকদের বিভিন্নভাবে প্রাণনাশের হুমকি দিচ্ছিলেন অধ্যক্ষ। শিক্ষকদের হয়রানি করতে মিথ্যা মামলাও দায়ের করছেন। অধ্যক্ষ মো. আব্দুছ ছালাম চৌধুরীকে অধ্যক্ষকে অবিলম্বে স্থায়ীভাবে বরখাস্ত করে ও দৃষ্টান্তমূলক শাস্তি নিশ্চিত করার দাবি জানাচ্ছি।


ভ্যানচালকের চাকরি নিয়ে ফেসবুকে তুমুল আলোচনা | bdsaradin.com ভ্যানচালকের চাকরি নিয়ে ফেসবুকে তুমুল আলোচনা | bdsaradin.com\nভ্যানচালকের চাকরি নিয়ে ফেসবুকে তুমুল আলোচনা\nমত-দ্বিমত | ২০১৭, জানুয়ারি ৩০ ১১:০১ অপরাহ্ণ\nপ্রধানমন্ত্রী শেখ হাসিনা গত শুক্রবার তাঁর পরিবারের সদস্যদের নিয়ে টুঙ্গিপাড়ায় তাঁর গ্রামে ঘুরেন।\nবাংলাদেশের প্রধানমন্ত্রী শেখ হাসিনা টুঙ্গীপাড়ায় গিয়ে যার ভ্যানে চড়েছিলেন, সেই ভ্যানচালক ইমাম শেখকে বিমান বাহিনীতে চাকরি দেওয়া হচ্ছে – এমন খবর প্রকাশ হবার পর থেকেই সোশ্যাল মিডিয়ায় বিতর্ক শুরু হয়েছে।\nঅনেকে এই চাকরি দেবার উদ্যোগকে স্বাগত জানিয়েছেন, আবার অনেকে এর সমালোচনা করেছেন।\nযেমন পাভেল শেখ নামে একজনের মন্তব্য “বাহ্ ,কয়েক মিনিট ভ্যান চালিয়েই বিমান বাহিনীতে !! আমাদের দেশে এমন হাজার পিতা আছে যাদের ভ্যানের প্যাডেল ঘোরা পরিশ্রমে তাদের ছেলেমেয়েরা অনার্স মাষ্টার্স পাশ করে বেকার বসে আছে ।।\nযাদের একদিন প্যাডেল না ঘুরলে তাদের ছেলেমেয়েরা না খেয়ে পড়া লেখা করতো। আর এই ভ্যানওয়ালা কয়েকটি মিনিট ভ্যান চালিয়ে বিমানবাহিনীর মত চাকরি পায়। আমি ঐ ভ্যানচালকের চাকরির বিরোধিতা করছিনা ,আমি বিরোধিতা করছি এই প্রক্রিয়ার”।\nমেহেদি হাসান লোভন নামে একজনের মন্তব্য “একটি ভ্যান এর আত্মকাহিনী … বিদ্র: বিমান এবং ভ্যান উভয়ই ত্রিচক্রযান”।\nতবে এমন উদ্যোগের সমালোচনার বিপক্ষে নুর আলম সিদ্দিকী নামে একজন ফেসবুকে লিখেছেন “একটা ছেলে পিওনের চাকরি পেয়েছে জেনে লোকজনের আচরণ দেখে অবাক না হয়ে বিরক্ত হচ্ছি”।\n“অপরের ভালো সহ্য করতে শিখুন” মন্তব্য আলম সুজনের।\nতবে ভ্যানচালকের চাকরির খবরের সাথে তার ভ্যানটিকে জাদুঘরে রাখার খবরও প্রকাশ হয়েছে কয়েকটি সংবাদ মাধ্যমে। এ খবরের সত্যতা যাচাই করা সম্ভব হয়নি।\nভ্যানচালক ইমাম শেখ ও তার মামা আব্দুল কাইয়ুম শেখ এ বিষয়ে কিছু জানাতে পারেননি।\nকিন্তু সোশ্যাল মিডিয়ায় এই ‘ভ্যান’ নিয়েও চলছে ব্যাপক আলোচনা-সমালোচনা।\nঅনেকে একে ক্ষমতার অত্যাধিক প্রদর্শন হিসেবে উল্লেখ করছেন, আর অনেকের ভাষায় এটি একধরনের ‘তেলবাজি’ ঘটনা।\nযেমন মাহমুদুল হাসান লিখেছেন “আমপাবলিকের হাতে রাজনৈতিক কিংবা অর্থনৈতিক কোন ক্ষমতা না থাকলেও একটা ক্ষমতা থাকে, সেটা হলো ভালবাসার ক্ষমতা।\nভ্যানে চড়ে শেখ হাসিনা মানুষের যতটুকু ভালবাসা অর্জন করেছিলেন, ভ্যানওয়ালাকে বিমান বাহিনীতে চাকরি দেয়া এবং ভ্যানকে জাদুঘরে রাখার খবরে তার চেয়ে বেশি খোয়া দিলেন”।\nঅন্যদিকে শরিফুল হাসানের মন্তব্য “প্রধানমন্ত্রী শেখ হা‌সিনার ভ্যা‌নে চলার ছ‌বি আম‌া‌কে মুগ্ধ ক‌রে‌ছে। তাই ব‌লে কি ওই ভ্যান জাদুঘ‌রে পাঠা‌তে হ‌বে?”\nফেসবুকে কয়েকজনের মন্তব্য\n“আমার নিজের ধারণা মাননীয় প্রধানমন্ত্রী ওই ভ্যানচালককে চাকুরি পর্যন্তই বলেছিলেন। ভ্যান জাদুঘ‌রে পাঠা‌তে ব‌লেন‌নি। যা‌দের উর্বর ম‌স্তিষ্ক থে‌কে এই ভাবনা এসে‌ছে কিংবা যারা আগ বাড়িয়ে ভ্যানটাকে জাদুঘরে নেওয়ার ঘোষণা করছে তারা তেলবাজ। এদের কারণে ভালো কাজগুলোও প্রশ্নবিদ্ধ হয়”।\nভ্যানচালক ইমাম শেখের কথা\nগত ২৭শে জানুয়ারি প্রধানমন্ত্রী শেখ হাসিনা পরিবারের সদস্যদের নিয়ে গোপালগঞ্জে যান এবং একটি রিকশাভ্যানে চড়ে টুঙ্গিপাড়া গ্রামে পৈতৃক বাড়ি ঘুরে দেখেন।\nভ্যানে চড়ার সেই ছবি প্রকাশের পর তা সোশ্যাল মিডিয়ায় অনেকেই শেয়ার করেন।\nতবে এ ঘটনার দু’দিন পরই বিভিন্ন গণমাধ্যমে প্রকাশ পায় যে ভ্যানচালকের চাকরি হচ্ছে বাংলাদেশ বিমান বাহিনীতে।\nযে ইমাম শেখের ভ্যান ও চাকরি নিয়ে বিতর্ক চলছে, তিনি আজ যশোর থেকে তাঁর নিজের গ্রামে ফিরছেন।\nভ্যানচালক ইমাম ও তার পরিবারের লোকেদের সঙ্গে কথা বলে জানা যায় যে চাকরি হচ্ছে সেটা জানলেও সেটা কী চাকরি আর কবে থেকে কাজ শুরু হবে, সে বিষয়ে তারা এখনও কিছু জানেন না।\nইমাম শেখ যশোরে বিমান বাহিনীর কর্মকর্তাদের সাথে দেখা করার পর আশ্বাস পেয়েছেন যে শীঘ্রই তিনি সেখানে কাজ করতে পারবেন।\n“তবে প্রধানমন্ত্রী যেহেতু বলেছেন চাকরি হবে, আশা করছি হয়ে যাবে,” বলছিলেন ইমামের মাম আব্দুল কাইয়ুম শেখ।\nভ্যানচালক ইমাম শেখ বলেছেন তাঁর ভ্যানে প্রধানমন্ত্রী চড়েছেন বলে তিনি খুবই আনন্দিত\nইমাম শেখরা পাঁচ ভাইবোন। এর মধ্যে দুই বোনের বিয়ে হয়েছে আর ছোট বোনটি স্কুলে পড়ে। তারা দুই ভাই-ই ভ্যান চালান।\nবাবা মানসিকভাবে অসুস্থ হবার পর থেকে ইমাম সংসারের হাল ধরার জন্য রিকশাভ্যান চালানো শুরু করেন। তিনি পঞ্চম শ্রেণী পর্যন্ত পড়েছেন, সরকারি একটি প্রাথমিক বিদ্যালয় থেকে পঞ্চম শ্রেণী পাশও করেন তিনি। যেই ভ্যান চালিয়ে সংসার চালান ইমাম শেখ সেটিও বেসরকারি একটি প্রতিষ্ঠানের কাছ থেকে টাকা নিয়ে কিস্তিতে কিনেছেন।\nইমাম বলেন যে প্রধানমন্ত্রীকে ভ্যানে চড়িয়ে তিনি খুব আনন্দিত।\n“সেদিন যখন একটা ভ্যান পছন্দ হলো না, আমারটাতে আপা চড়বেন বলে ঠিক হলো, পাশ থেকে একজন সিকিউরিটি অফিসারের মতো কেউ বলছিল তুমি ভাগ্যবান, প্রধানমন্ত্রী তোমার ভ্যানে চড়বেন”।\nপ্রধানমন্ত্রীকে তাঁর বাড়িতে রাখার পর যখন ইমামকে টাকা দেয়া হয় তখন তিনি তা নেননি।\n“আমি নিইনি কারণ আপাকে চড়াইছি। আমি আমার কষ্টের কথা বলতে চাইছিলাম কিন্তু পারি নাই। চলে আসছি” – বলেন ভ্যানচালক ইমাম শেখ।\nপরে রাতে তিনি স্থানীয়দের কাছ থেকে জানতে পারেন যে তাকে চাকরি দেয়ার উদ্যোগ নেয়া হচ্ছে।\nবিমান বাহিনীর কর্মকর্তারা এসে তাকে নিয়ে গিয়েছিলেন যশোরে। সেখানে উর্ধ্বতন কর্মকর্তাদের সঙ্গে কথাও বলেছেন ইমাম।\nতবে চাকরি শুরু না হওয়া পর্যন্ত ভ্যান চালিয়ে যাবেন ইমাম, তাঁর ভাষায় “ভ্যান না চালালে সংসারতো চলবে না ঠিকমতো”।\nমানব জীবনে সাফল্যের মূলমন্ত্র\nরোহিঙ্গা বিষয়ে অপ্রিয় হলেও সত্য\nমিয়ানমারে রোহিঙ্গা মুসলিম নির্মূল,নাফ নদী রক্তাক্তে নমনীয় বাংলাদেশ\n“ওরা রোহিঙ্গা নয়,ওরা মানুষ!!ওরা অমুসলিম নয়,ওরা মুসলিম”


কারাগারশূন্য ভারত বিষয়ক কিছু ভাবনা -\nদিব্যা চান্দ-এর লেখা মূল প্রবন্ধটি ৪ অগস্ট, ২০২১ তারিখে রাইয়ত পত্রিকায় প্রকাশিত হয়। প্রবন্ধটি পড়া যাবে এখানে।\nমিনিয়াপোলিস পুলিশের হাতে জর্জ ফ্লয়েডের নির্মম মৃত্যু। নতুন দিল্লীতে জেলবন্দী নওদীপ কৌর। ইজরায়েল প্রশাসনের দ্বারা আটক আহেদ তামিনি। কাশ্মীরে গৃহবন্দী সৈয়দ আলি শাহ গিলানি। পৃথিবীর বিভিন্নপ্রান্তে ঘটে চলা এই আপাত বিচ্ছিন্ন ঘটনাগুলির মধ্যে কি কোন যোগসূত্র আছে? ঠিক কীভাবে জাত, বর্ণ, পুলিশি ব্যবস্থা এবং সৈন্যবাহিনী দ্বারা ভূমি দখলের মত ব্যবস্থা সীমান্তরেখা পেরিয়ে কমবেশি একইরকমভাবে কাজ করে? জেল ব্যবস্থা বিলোপের সাথে জাতি বৈষম্য প্রথার সম্পর্কটাই বা ঠিক কী? বিলোপ পন্থী দৃষ্টিভঙ্গী থেকে যদি জাতি বৈষম্যের বিষয়টিকে পর্যবেক্ষণ করা যায়, জাতি বৈষম্য বিরোধী আন্দোলন এবং জেল বিলোপের আন্দোলনের মধ্যে সংহতিপূর্ণ যোগসূত্র অবশ্যই পাওয়া যাবে। রাষ্ট্র কর্তৃক নির্দেশিত শাস্তি ঐতিহাসিকভাবে বারংবার রাষ্ট্র ব্যবস্থার কদর্যরূপটাকে নগ্ন করে দিতে চাওয়া মানুষদের কণ্ঠস্বরকে অবদমিত করতে ব্যবহৃত হয়েছে। ভারতবর্ষের প্রেক্ষাপটে শাস্তি বিষয়টি রাষ্ট্রের হিন্দু-মৌলবাদী ভাবনার সঙ্গে ওতপ্রোতভাবে জড়িয়ে আছে। কারা শাস্তিযোগ্য আর শাস্তি ঠিক কী হবে তা নির্ধারণ করে যে পুলিশি ব্যবস্থা বা সৈন্যবাহিনী সেখানে আদতে উচ্চবর্ণের সংখ্যাগরিষ্ঠতা বিদ্যমান, যা সিদ্ধান্ত গ্রহণের ক্ষেত্রেও প্রতিফলিত হয়। জাতি প্রথায় ‘নীচের তলার’ অবদমিত মানুষ এবং আদিবাসী মানুষদের কাছ থেকে সমস্ত কিছু কেড়ে নিয়ে ঐতিহাসিকভাবে ভারতরাষ্ট্র তাদেরকেই অপরাধী হিসেবে চিহ্নিত করেছে এবং এখনো করে চলেছে। বর্তমান প্রবন্ধটি উচ্চবর্ণের নাগরিকদের চোখে আঙ্গুল দিয়ে দেখিয়ে দেবার জন্য খতিয়ে দেখবে কীভাবে জাতিগত বৈষম্যের শিকার মানুষদের আরও আরও অবদমিত করবার হাতিয়ার হিসেবে শাস্তি এবং জেল ব্যবস্থা ঐতিহাসিকভাবে গুরুত্বপূর্ণ ভূমিকা পালন করেছে।\nশোষণ কাঠামো বিশ্লেষণ করলে দেখা যাবে কী অদ্ভুতভাবে স্থানীয় বা সার্বজনীন স্তরে কোন নির্দিষ্ট একটি সম্প্রদায় বা গোষ্ঠীর মানুষ/মানুষদের উপর চলা অবদমন এবং হিংসার ঘটনাকে মান্যতা দেওয়া হয়। উচ্চবর্ণের মানুষেরা এই শোষণ কাঠামোকে সচল রাখতে ঠিক কী ভূমিকা পালন করে এবং এই শোষণ কাঠামোর বিরুদ্ধে সংগঠিত আন্দোলনে তাদের সামিল হবার সম্ভবনার দিকটি পর্যালোচনা করবার প্রয়োজন রয়েছে। আমেরিকার কালো মানুষদের স্থানীয়স্তরসহ সার্বজনীন স্তরে জেল এবং পুলিশি ব্যবস্থা বিলোপের জন্য যে আন্দোলন, তা থেকে বোঝা যেতে পারে কীভাবে জেল বা আইনি ব্যবস্থা ভারতবর্ষের ক্ষেত্রেও আদিম নিবাসী মানুষদেরকে মূল থেকে উচ্ছেদ করবার কাজে ক্রমাগত ব্যবহৃত হয়ে চলেছে।\nহিন্দু শাস্ত্রের পাতায় পাতায় জাতভিত্তিক বৈষম্যের সাথে শাস্তি নিয়ে আলোচনা রয়েছে। হিন্দু শাস্ত্র অনুযায়ী ‘জাত’ নামক ধারণাটাই কর্মফলের সাথে জড়িত। আগের জন্মে করা পাপ কাজের শাস্তি হিসেবে মানুষ নাকি নিচু জাত হয়ে জন্মায়।, এই তত্ত্ব নিচু জাতের মানুষদের উপর শোষণ, অত্যাচারকে মান্যতা দেয়। এই তত্ত্ব অনুসারেই ‘দলিত’ মাত্রেই অপরাধী। এবং ‘আগের জন্মে’ করা কোন অজানা ‘পাপের’ শাস্তি ভুগতে বাধ্য হয় প্রতিটি ‘দলিত’ মানুষ। একই তত্ত্ব মনুস্মৃতি অনুসারে উচ্চবর্ণের কাছে ‘দলিত’ মানুষের দাসত্বকেও স্বীকৃতি দেয়। মনুস্মৃতির ৮.৪১৫ লাইন অনুসারে সাত রকমের ‘দাস’ স্বীকৃত:\n১। যুদ্ধ বন্দী\n২। খাবারের জন্য দাসত্ব\n৩। পারিবারিক সূত্রে পাওয়া দাস\n৪। কেনা দাস\n৫। উপহার হিসেবে পাওয়া দাস\n৬। উত্তরাধিকার সূত্রে পাওয়া দাস\n৭। শাস্তি হিসেবে দাসত্ব\nযাদের পূর্বপুরুষ দাস ছিল, যাদের বাবা-মা দাস, যারা খাবারের জন্য দাসত্ব গ্রহণ করেছে- ইত্যাদি সমস্ত শর্ত জাতিভেদ প্রথার উপর নির্ভর। সাত নম্বর শর্ত হল শাস্তিমূলক দাসত্ব, যা বর্তমান ভারতবর্ষের জেল ব্যবস্থার প্রতিফলন। এ দেশের জেলের ভিতর বন্দী মানুষদের উপর নির্মম অত্যাচার জারি থাকে ঠিক একইরকমভাবে।\n‘দ্য অ্যাবলিশন প্রজেক্ট’ এর সংজ্ঞা অনুযায়ী ‘দাসত্ব’ হল এমন এক শর্ত যা মানুষকে অন্যের ‘সম্পত্তি’তে পরিণত করে, মালিক পক্ষ কিছু মানুষের কাছ থেকে তাদের সম্মতির অধিকার, মানবাধিকারসহ সমস্ত টুকু কেড়ে নিয়ে নিজেরা একচ্ছত্র ক্ষমতা ভোগী হয়ে ওঠে। শুধুমাত্র জেলের ভিতর বন্দীদের তদন্তের নামে নগ্ন করে হেনস্থা করা, পর্যাপ্ত ওষুধ-জল-খাবার না দেওয়া কিংবা অস্বাস্থ্যকর পরিবেশে নির্বাসিত থাকতে বাধ্য করার মত বিষয়গুলো প্রকাশ্যে এসেছে, আলোচনার বিষয়বস্তু হয়ে উঠেছে। মনুস্মৃতির বিধান স্বাধীন ভারতের আইনে সেভাবে প্রতফলিত নাহলেও দলিত বা আদিবাসী সম্প্রদায়ের মানুষদের প্রান্তিকায়নের ক্ষেত্রে তা সম্পূর্ণভাবে পরিলক্ষিত হয়। সুকন্যা সান্থা তার “From Segregation to Labour, Manu’s Caste Law Governs the Indian Prison System” প্রবন্ধে দেখিয়েছেন কীভাবে জেলের ভিতর কাজের ভাগের ক্ষেত্রেও মনুস্মৃতির জাতি বৈষম্যের নীতি প্রতিফলিত হয়ে চলে।\nজাত-অপরাধ-শাস্তি: শাস্তির কাঠামো ঠিক করে দেয় কে অপরাধী আর অপরাধী মানসিকতা ঠিক করে কে নিষ্পাপ! প্রেন্তিস হেম্ফিল তাঁর “Letting Go of Innocence” (২০১৯) প্রবন্ধে বলেছেন, “আমরা ভুলে যাই যে ‘অপাপবিদ্ধতার’ ধারণা আমাদের নিরাপত্তার জন্য তৈরি হয়নি, আমাদের বিরুদ্ধে ব্যবহার করবার জন্য তৈরি করা হয়েছে। আমেরিকার সাদা চামড়ার মানুষেরা কালো মানুষদের উপর ঐতিহাসিকভাবে অন্যায় অত্যাচার (বর্তমানে আইনত) করার পরও ‘নিষ্পাপ’”। ‘অপরাধী’-র অস্তিত্ব অপরাধের জন্য। কিন্তু যেখানে সাদা চামড়ার ক্ষমতার শীর্ষে থাকা মানুষেরা ‘অপরাধ-এর’ সংজ্ঞায়ন করে সেখানে এমেট টিলের মত অসংখ্য কালো চামড়ার পুরুষদের হত্যার পরেও সাদা চামড়ার নারীরা ‘নিষ্পাপ’ কারণ কালো চামড়া মানেই আইনের চোখে ‘অপরাধী’ এবং শ্বেতাঙ্গ নারীদের ‘আতঙ্কের’ কারণ। ঠিক একইভাবে ভারতবর্ষে দলিত পুরুষদেরকে উচ্চবর্ণের নারীদের ‘পবিত্রতা’ এবং ‘সরলতার’ উপর আক্রমণকারী ‘অপরাধী’ হিসেবে দেখা হয়। সোফি জোসেফ তার ‘Castration’ asaHegemonic Form of Punishment: A Legal History Point of View’(২০১৩) প্রবন্ধে দেখিয়েছেন কীভাবে অপরাধী যদি নিচু জাতের এবং ক্ষতিগ্রস্ত ব্যক্তি যদি উঁচু জাতের হয়, তাহলে শুধু ‘জাতের’ পরিচয়ের উপর নির্ভর করে অপরাধীর শাস্তির মাত্রা বেড়ে যায়। একই অপরাধের জন্য নিচু জাতের মানুষদের শাস্তি হিসেবে নিপীড়ন এবং অত্যাচার সইতে হয় উঁচু জাতের অপরাধীর সাপেক্ষে, অথচ উঁচু জাতের অপরাধীর ক্ষেত্রে আইন অনেক বেশি সহনশীল ভূমিকা পালন করে।\nদলিত সম্প্রদায়ের ব্যক্তি বা ব্যক্তিবর্গ এই বর্ণাশ্রম প্রথা ভাঙলে বা ভাঙার চেষ্টা করলে, উঁচু জাতের লোকেদের কাছে তাঁরা ঐতিহাসিকভাবেই ‘অপরাধীর’ তকমা পেয়ে এসেছেন। ভারতীয় সমাজে দলিত পুরুষদের চিরকাল উঁচুবর্ণের মেয়েদের ‘সতীত্বের’ উপর আক্রমণকারী হিসেবে দেখা হয়েছে এবং সেই ‘সতীত্ব’ রক্ষার জন্য নির্মমভাবে হত্যা সংগঠিত হয়ে এসেছে। উচ্চবর্ণের নারী কর্তৃক যৌন নিগ্রহের মিথ্যে অভিযোগের কারণে ১৯৯১ সালে চুন্দুরু হত্যাকান্ডে ১৩ জন দলিত পুরুষকে খুন করা হয়েছিল। জেনি রোয়েনা তার “The “Sexual Harassment” Discourse: A Bahujan Woman’s Perspective” (২০১৭) প্রবন্ধে লিখেছেন ‘যৌন নিগ্রহের’ অভিযোগকে কীভাবে বহুজন সম্প্রদায়ের মানুষদের শায়েস্তা করবার জন্য হাতিয়ার হিসেবে ব্যবহার করা হয়ে থাকে। ইকনোমিক উইকলি তে প্রকাশিত “Upper Caste Violence: Study of Chunduru Carnage”(১৯৯১) প্রবন্ধে সমতা সাঙ্গাথনা লিখেছেন, জাতি বৈষম্যকে মাথায় রেখেই চুন্দুরু সিনেমাতে বসবার জায়গার ব্যবস্থা করা। রবি নামে এক দলিত পুরুষ উঁচু বর্ণের জন্য সংরক্ষিত জায়গায় বসলে, এক উঁচু জাতের নারীর গায়ে পা লেগে যায়। এই অপরাধে তাকে পুলিশের কাছে নিয়ে যাবার আগে জবরদস্তি মদ খেতে বাধ্য করা হয় এবং থানায় গিয়ে অভিযোগ নথিভুক্ত করা হয় এই মর্মে যে রবি মদ খেয়ে উঁচু জাতের এক নারীর প্রতি যৌন নিগ্রহের ঘটনা ঘটিয়েছে। গত বছর অর্থাৎ ২০২০ সালে তামিলনাড়ুর ২৪ বছর বয়সী আর. শক্তিভেল রাস্তার পাশে মলত্যাগ করেছিল বলে তাকে মিথ্যে যৌন নিগ্রহের অভিযোগে পিটিয়ে মারা হয়। শুধুমাত্র দলিত হবার অপরাধে। শৌচাগার ব্যবহারের অধিকার থেকে বঞ্চিত হবার বিষয়টি ছাড়াও এ ঘটনায় উল্লেখযোগ্য বিষয় হল শক্তিভেলের বিরুদ্ধে যৌন নিগ্রহের অভিযোগ আনা। গত বছরই পুনেতে ২০ বছরের দলিত ছেলে ভিরাজ ভিলাসকে উচু জাতের মেয়ের সাথে প্রেমের সম্পর্কে থাকার অপরাধে মেয়েটির বাড়ির লোক, ভিরাজের বিরুদ্ধে যৌন নিগ্রহের অভিযোগ এনে ওকে খুন করে। প্রত্যেকটি ক্ষেত্রেই দলিত পুরুষদের বিরুদ্ধে মিথ্যে যৌন নিগ্রহের অভিযোগ আনা হয়েছে শুধুমাত্র ‘জাতে’র নিয়ম ভেঙ্গে উচ্চ বর্ণের জন্য নির্দিষ্ট জায়গায় বসা কিংবা সম্পর্কে জড়িয়ে যাবার জন্য, শক্তিভেলের ক্ষেত্রে শুধুমাত্র রাস্তার ধারে মলত্যাগের কারণে। দলিত পুরুষ কোনভাবে জাতপাতের নিয়মের বেড়া টপকালেই উচ্চবর্ণের মানুষেরা তা সম্মতি ভঙ্গের মত ভয়ঙ্কর অপরাধ হিসেবে দেখে এবং যৌন হিংসার মিথ্যা দোষ আরোপ করে খুন করে অবলীলা ক্রমে।\nভারতবর্ষের হিন্দুত্ববাদী সংস্কৃতি দ্বারা সমাজের মূল স্রোতে দলিত পুরুষ, ভারতীয় মুসলমান এবং কাশ্মীরী মুসলমানদের অত্যাচারী, বর্বর হিসেবে যে চিত্র তুলে ধরা হয়, তার ফলে এই মানুষগুলো নিজেরা উচ্চবর্ণ কর্তৃক যৌন হিংসাসহ অনান্য অত্যাচার, নিপীড়নের শিকার হওয়ার কথা তুলে ধরার সুযোগ থেকে বঞ্চিত হয়। যৌন হিংসার বিরুদ্ধে সংগঠিত আন্দোলনগুলিও দলিত পুরুষদের উচ্চ বর্ণের দ্বারা মিথ্যে অভিযোগে প্রকাশ্যে নগ্ন হতে বাধ্য করবার ঘটনায় প্রতিবাদে ফেটে পড়ে না। দলিত পুরুষদের সমর্থনে মূলস্রোতের সংবাদমাধ্যমে #metoo ভাইরাল বা ব্রেকিং নিউজ হয় না। ২০১৯ সালে মন্দিরে প্রবেশ করার অপরাধে দলিত বালককে নগ্ন করে গরম টালির উপর বসতে বাধ্য করা হয় এবং ছেলেটি মন্দির থেকে চুরি করছিল এই সাফাই দিয়ে পুলিস নিপীড়কদের পিঠ বাঁচায়। ২০২০ সালে উচ্চবর্ণের এক ব্যক্তির বাইক ছুঁয়ে ফেলার জন্য এক দলিত পুরুষকে নগ্ন করে মারধর করা হয়। এইসব কটি ক্ষেত্রেই দলিত পুরুষদের উপর যৌন হিংসা সংঘঠিত হয়েছে, কিন্তু এর বিচার কে করবে! বিচার তো দূর অস্ত উচ্চবর্ণের নারীবাদী আন্দোলনে ধর্ষণ-সংস্কৃতি এবং যৌন নিগ্রহের বিরধীতার প্রসঙ্গে দলিত পুরুষদের সাথে ঘটে চলা অন্যায় আলোচ্য বিষয় হয়ে ওঠে না। বরং দলিত, ভারতীয় এবং কাশ্মীরী মুসলমানদের ‘পৌরুষ’ নিয়ে মূলস্রোতের চিত্রণ অত্যাচারীদের অত্যাচারকে বৈধতা দেয়। একইরকম ভাবে আফস্পার মাধ্যমে ভারত রাষ্ট্র, ভারতীয় সৈন্যবাহিনী স্বাধীনতাকামী প্রতিটি কাশ্মীরী মানুষকে অপরাধী হিসেবে চিহ্নিত করে যৌন নিগ্রহ চালাবার বৈধতা দিয়ে রেখেছে। সৈন্যবাহিনী আফস্পার সাহায্যে যৌন হিংসার মাধ্যমে এভাবেই দেশকে রক্ষা করে চলেছে।\nমানুষ হিসেবে নূন্যতম সম্মান এবং অধিকার দাবি করবার অপরাধে দলিত এবং আদিবাসী নারীদের অপরাধী বানিয়েছে। ভারতীয় পুরাণ অনুসারে যথেচ্ছ ভাবে দলিত ও আদিবাসী নারীদের নানাবিধ অবমাননাকর চিত্রায়ণ তাদের বিরুদ্ধে সংঘঠিত হওয়া অপরাধকে মান্যতা দিয়ে চলেছে। তাদের যৌনতাকে বিকৃতভাবে উপস্থাপনা করা এবং তা উচ্চবর্ণের পবিত্রতার দিকে ধেয়ে আসা আক্রমণ হিসেবে তুলে ধরা বৈষম্যের আরেকটি দিক। রামায়ণে লক্ষণের দ্বারা শূর্পণখার উপর আক্রমণের যে প্রচলিত কাহিনী, সেখানে কী সহজে লক্ষণের অপরাধকে লঘু করে শূর্পণখাকে হাস্যপদ এবং অপরাধী হিসেবে চিনতে শেখানো হয়েছে উচ্চবর্ণের মানুষদেরকে। এইক্ষেত্রে শূর্পণখাকে অপরাধী হিসেবে দেখা মানে উচ্চবর্ণের দৃষ্টিভঙ্গী থেকে ঘটনার পর্যবেক্ষণ করা। আদিবাসী বা দলিত নারীদের উপর যৌন হিংসার ঘটনা বরাবর আইনি মান্যতা পেয়ে এসেছে, যেমন- ১৯ শতকের কেরালায় দলিত নারীদের স্তন ঢাকবার জন্য কর দেবার ব্যবস্থা প্রচলিত ছিল। শালীনতা শুধুই ছিল উচ্চ বর্ণের নারীদের অধিকার। ক্রিশ্চিনা ধনরাজ তার “Swipe Me Left, I’m Dalit” প্রবন্ধে লিখেছেন, কীভাবে ভারতীয় সমাজে দলিত নারীদের অনৈতিক এবং যৌন নৈতিকতার পরিপন্থী হিসেবে চিত্রিত করা হয়ে চলেছে যুগ যুগ ধরে। উচ্চ বর্ণের নারীবাদীরা যখন দুশ্চরিত্রা, অনৈতিক ইত্যাদি বিষয়গুলিকে ‘রিক্লেইম’ করবার কথা বলে, তখন তারা মনে রাখে না এই বিশেষণগুলো দলিত নারীদের উপর জবরদস্তি চাপিয়ে দেওয়া হয়েছিল। একদিকে দলিত-আদিবাসী নারীদের মধ্যেকার তথাকথিত ‘পৌরুষের’ প্রতিফলনকে চিত্রিত করে আবার অন্যদিকে তাদের ভোগ্যবস্তু হিসেবে ভেবে নিয়ে তাদেরকেই সবচেয়ে নিপীড়িত এবং প্রান্তিক অবস্থানের দিকে ঠেলে দেওয়া হয়েছে। ‘নারী জাতির প্রতি হিংসা’ নিয়ে চর্চার ক্ষেত্রে দলিত নারীর উপর অত্যাচারের বিনিময়ে উচ্চ বর্ণের নারীর প্রাপ্ত নিরাপত্তার ইতিহাস এড়িয়ে যাওয়া হয় সহজেই। অন্যদিকে দলিত-আদিবাসী নারী পুরুষ নির্বিশেষে সকলেই নিরাপত্তার অধিকার দাবী করলেই ‘অপরাধী’ তকমা লাগিয়ে দেওয়া হয়।\nঅনেক দলিত ব্যক্তিই স্বাতন্ত্র্যভাবে রাষ্ট্রের সংজ্ঞা অনুযায়ী ‘ন্যায়’এর ধারণার বিরুদ্ধে প্রতিরোধ করেছেন বা করে চলেছেন, যার ফলে ভারতবর্ষে জাতপাতের বৈষম্যের বিলোপ ঘটতে একদিন বাধ্য হবে। ১৯ শতকে নিজের স্তন কেটে স্তন করের বিরুদ্ধে নাঙ্গেলির প্রতিবাদ ছিল আদিবাসী নারীর অধিকার হরণকারী শোষণ কাঠামোর ওপর এক বিরাট ধাক্কা। ২০০৪ সালে নাগপুরে কোর্টের ভিতর, শোষিত শ্রেণির ২০০ জন নারী, পুলিশি সহায়তায় পার পেয়ে যাওয়া প্রচুর ধর্ষণের ঘটনায় জড়িত এক উচ্চবর্ণের ব্যক্তিকে কুপিয়ে মেরে ফেলে। অসংখ্য ধর্ষণের ঘটনায় অভিযুক্ত হওয়া সত্ত্বেও শুধুমাত্র উচ্চবর্ণ হওয়ার সুবাদে তার বিরুদ্ধে সঠিক তদন্ত হচ্ছিল না। ফলত মেয়েরাই নিজেদের নিরাপত্তা সুনিশ্চিত করতে ধর্ষককে মেরে ফেলে এবং নিজেদের প্রাপ্য বিচার ছিনিয়ে নেয়। এবং পরবর্তী অন্য মেয়েদের পুলিশের হাত থেকে বাঁচাতে সবাই নিজেদের কাঁধে ধর্ষক খুনের দায় নেয়। এক্ষত্রে মেয়েরা কিন্তু পুলিশ এবং আইনি ব্যবস্থার বাইরে গিয়ে নিজেরাই নিজের সম্প্রদায়ের মেয়েদের নিরাপত্তা সুনিশ্চিত করে। ঐক্যবদ্ধভাবে ঘটনার দায় স্বীকার করে উচ্চবর্ণ নিয়ন্ত্রিত পুলিশ এবং রাষ্ট্রের হাত থেকে ‘অপরাধী’ চিহ্নিত করবার ক্ষমতাও মেয়েরা কেড়ে নিয়েছিল। ২০১৮ সালে রায়া সরকার একটি লিস্ট প্রকাশ করে সমাজের উঁচু তলায় থাকা এক ঝাঁক যৌন নিগ্রহকারীর নাম সামনে নিয়ে আসে। এই লিস্ট আসলে সেই সমস্ত যৌন নিগ্রহের ঘটনার সারভাইভারদের আওয়াজকে তুলে ধরে, নির্দিষ্ট প্রতিষ্ঠানগুলি যাদের পাশে দাঁড়ানোর পরিবর্তে তাদের চুপ করতে বাধ্য করেছিল।\nসীমান্ত পেরিয়ে সংহতি:\nজেল ব্যবস্থার বিলোপ ঘটাতে হলে বা বিশ্বব্যাপী বিলোপপন্থীদের এক জোট হতে হলে আগে বুঝতে হবে পৃথিবীর বিভিন্ন প্রান্তে রাষ্ট্রযন্ত্র কীভাবে পুলিশকে কাজে লাগায়। এই ইস্যুতে আমেরিকার কালো মানুষরা সংগঠিত আন্দোলন গড়ে তুলেছে, তারা আলোচনায় এনেছে কীভাবে জেল ও পুলিশ কালো মানুষদের উপর নজরদারি এবং তাদের দাস বানানোর প্রক্রিয়া জারি রাখে। আমেরিকার সংবিধানের ১৩তম সংশোধন অনুযায়ী ‘দাসত্ব’ ব্যবস্থার পুরোপুরি বিলোপ ঘটানো হবে শুধুমাত্র অন্যায়ের শাস্তি হিসেবে ছাড়া। এই বক্তব্যের সাথে মনুস্মৃতির ‘দাসত্ব’ নিয়ে বক্তব্যের হুবহু মিলে যায়। এই মিল আসলে দেখিয়ে দেয় কীভাবে সীমান্তরেখা এবং সময়রেখা পেরিয়ে শোষণ কাঠামো একই সুরে কথা বলে। আমেরিকা এবং ভারতবর্ষ- উভয় দেশের জেলেই একদম প্রান্তিক শ্রেণির প্রতিনিধিদের সংখ্যাই বেশি। ভারতের জেলবন্দীদের মধ্যে যেমন দলিত, আদিবাসী, মুসলিম সম্প্রদায়ের মানুষই সংখ্যাগুরু, আমেরিকাতেও ঠিক তেমনি কালো মানুষেরাই জেল বন্দীদের মধ্যে সংখ্যাগুরু। ভারতীয় পুলিশ এবং সৈন্যবাহিনী নির্বিচারে প্রান্তিক মানুষদের আটক করে, জেলে পুরে শারীরিক নিগ্রহ, যৌন নিগ্রহ করে থাকে, উত্তর-পূর্ব ভারতে আফস্পা দিয়ে স্বাধীনতাকামী মানুষদের নির্বিচারে খুন করে, ধর্ষণ করে। ঠিক যেমনভাবে পুলিশি নিপীড়নের শিকার হতে হয় আমেরিকার কালো মানুষদের। শুধু জাতি বা ধর্মীয় বিদ্বেষেই শেষ নয়, এমনকি বর্ণ বিদ্বেষেও ভারত রাষ্ট্র এগিয়ে। ২০১৩ সালে জলন্ধরে বর্ণ বিদ্বেষমূলক মন্তব্যের প্রতিবাদ করার অপরাধে ২১ জন কঙ্গো দেশের শিক্ষার্থীকে গ্রেপ্তার করা হয়।\nবিশ্বব্যাপী সংহতি এমনি এমনি গড়ে উঠবে না। সেজন্য আমাদের বিভিন্ন দেশের শোষণ কাঠামোর মধ্যের যোগসূত্রগুলো খুঁজে বের করতে হবে, রাষ্ট্রীয় সন্ত্রাসের প্রভাবকে বুঝতে হবে। বুঝতে হবে আমেরিকার জেল বিলোপের আন্দোলনের সাথে ভারতবর্ষে জাতিভেদ প্রথা বিলোপের যোগসূত্র কিংবা পালেস্তাইনের মুক্তি আন্দোলনের সাথে কাশ্মীরের স্বতন্ত্রতার আন্দোলনের যোগসূত্রকে। পুলিশ, সৈন্যবাহিনী, জেল, ডিটেনশন ক্যাম্প ইত্যাদি কোন কিছুই বিচ্ছিন্ন নয় একে অপরের থেকে। ইজ্রায়েলের পুলিশ এবং সৈন্যবাহিনী ভারত এবং আমেরিকার সৈন্যবাহিনীকে প্রশিক্ষণ দেয়। সাদা চামড়ার মানুষদের কিংবা হিন্দুত্ববাদীদের আধিপত্যবাদ জায়নবাদী শোষণ কাঠামো একইসাথে শলা পরামর্শ করে পথ হাঁটে। তাই আমেরিকায় কালো মানুষদের অধিকার মিছিলে নির্বিচারে যেমন গুলি চলে, তেমনি গুলি বর্ষিত হয় কাশ্মীর এবং প্যালেস্তাইনের মানুষদের উপর। ভারত রাষ্ট্র কাশ্মীরে রোহিঙ্গাদের আটক করে এই অজুহাতে যে তাদের উপস্থিতিই নাকি অপরাধের সমান। আর কাশ্মীর এখন একটি উন্মুক্ত জেল খানা, চারিদিক থেকে সবরকমভাবে কাশ্মীরী জনতাকে বন্দী করে রাখা হয়েছে তাদেরই মাটি জবরদখল করে।\nইজ্রায়েলি সৈন্যবাহিনীর থেকে শেখা পদ্ধতি মেনেই ভারতীয় পুলিশ শোষিত সম্প্রদায়গুলির উপর নজরদারি জারি রাখে, জারি রাখে নিপীড়ন, হত্যা, আটকসহ অন্তহীন অবদমনের নীতি। এই জাতি বৈষম্যমূলক পুলিশি ব্যবস্থা এবং জেলখানা, বিশ্বের জেলব্যবস্থা আর সৈন্যবাহিনীর নৈতিকতার সাথে অঙ্গাঙ্গীভাবে যুক্ত। বিশ্বব্যাপী এই ব্যবস্থাগুলো টিকে আছে কারণ প্রত্যেকটা রাষ্ট্র অনান্য রাষ্ট্রগুলিকে এবিষয়ে মদত দিয়ে চলেছে প্রতিনিয়ত। জাতি বৈষম্যের অবলুপ্তি এবং উচ্চবর্ণের দ্বারা নিয়ন্ত্রিত শাস্তি ব্যবস্থা ধ্বংস করতে হলে সারা বিশ্বে ঘটে চলা রাষ্ট্রীয় সন্ত্রাসের বিরুদ্ধে সংহতিতে এক জোট হতে হবে।


পিলের নামে বিষ খাইয়ে ২০ প্রেমিকাকে খুন!\nবৃহস্পতিবার, ২৬ মার্চ, ২০২০, ১০:২৬:২৭ 15:27\nআন্তর্জাতিক ডেস্ক : পাত্রপক্ষের ‘অপছন্দ’ হওয়া তরুণীদের নিশানা করতেন মোহন কুমার। প্রেমের ফাঁদে ভুলিয়ে মুগ্ধ করতেন তাদের। তারপর একদিন ‘হবু স্ত্রী’-র হাতে তুলে দিতেন গর্ভনিরোধক ওষুধের রূপে পটাসিয়াম সায়ানাইড। এভাবে ২০ জন তরুণীকে খুনের দায়ে অভিযুক্ত মোহন কুমারের আরেক নাম ‘সায়ানাইড মোহন’।\nআরও একটি বিষয়ে মিল খুঁজে পায় পুলিশ। তা হলো- নিহতদের সবার গায়ে ছিল বিয়ের সাজ। কিন্তু কারও শরীরে কোনও গহনা ছিল না। আটটি দেহ পাওয়া গিয়েছিল মহীশূরের লস্কর মোহাল্লা বাসস্ট্যান্ডে। পাঁচটি দেহ উদ্ধার হয়েছিল বেঙ্গালুরুর ব্যস্ত কেম্পেগৌড়া বাসস্ট্যান্ডের শৌচাগার থেকে।\nটনক নড়ল সম্পূর্ণ অন্য কারণে। উনিশতম রহস্যমৃত্যুর সময় দেখা দিল গোষ্ঠীদ্বন্দ্ব। বছর বাইশের তরুণী জনৈক অনিতার পরিবার থেকে পুলিশে অভিযোগ করা হয়, ভিন্ন সম্প্রদায়ের এক যুবকের সঙ্গে তিনি পালিয়ে গেছেন। তাকে খুঁজে পরিবারের কাছে ফিরিয়ে দেয়ার দাবিতে স্থানীয় থানার সামনে বিক্ষোভে সামিল হয় অন্তত দেড়শো জন। হুমকি দেয়া হয়, তরুণীর সন্ধান পাওয়া না গেলে জ্বালিয়ে দেয়া হবে থানা!\nএবার চাপের মুখে নড়েচড়ে বসল বন্তওয়াল থানা। বিক্ষোভকারীদের কাছ থেকে সময় চেয়ে নিল এক মাস। প্রথমে অনিতার বাড়ির ল্যান্ডলাইনের কললিস্ট পরীক্ষা করা হলো। দেখা গেল, গভীর রাতে তিনি একটি বিশেষ নম্বরে ফোন করে দীর্ঘক্ষণ কথা বলতেন। সেই নম্বর ছিল এক তরুণীর। দেখা গেল তিনিও নিখোঁজ।\nএভাবে নিখোঁজ তরুণীদের ফোনের সূত্র ধরে সন্ধান পাওয়া গেল কিছু নম্বরের। যেগুলো প্রতিটা কোনও না কোনও তরুণীর নামে। কিন্তু তারা সবাই দীর্ঘদিন ধরে রহস্যজনকভাবে নিখোঁজ।\nআরও একটি যোগসূত্র প্রকাশিত হলো। তা হলো, প্রতিটা নম্বর কোনও না কোনও সময় সক্রিয় ছিল মেঙ্গালুরুর ডেরালাকাট্টে গ্রামে। সেই নম্বরগুলো ধরে আরও অনুসন্ধান চালিয়ে খোঁজ পাওয়া গেল ধনুষ নামে এক কিশোরের। তার কাছে একটি ফোন পাওয়া গেল, যা কোনও এক সময়ে ছিল কাবেরী নামে এক তরুণীর। কিন্তু এখন তিনি নিখোঁজ।\nপুলিশের দাবি, জেরায় মোহন কুমার জানিয়েছে, তার শিকারের সংখ্যা ৩২! যদিও বারোটি মামলায় তার বিরুদ্ধে প্রমাণ পাওয়া যায়নি। পুলিশকে তিনি জানিয়েছিলেন, প্রথমে প্রেমের অভিনয় আর বিয়ের প্রতিশ্রুতিতে তিনি তরুণীদের মন জয় করতেন। তার ডাকে সাড়া দিয়ে নতুন সংসার করার আশায় বাড়ি থেকে পালাতেন তরুণীরা। তাদের সঙ্গে থাকত গয়না।\nঅথচ তাকে সামনে থেকে দেখে বোঝার কোনও উপায় নেই তিনি আসলে ঠান্ডা মাথার খুনি। বন্দিদশায় কোনও অনুতাপ দেখা যায়নি তার মধ্যে। কলপ করা চুল সযত্নে আঁচড়িয়ে, বুকপকেটে কলম আর নোটবুক নিয়ে সে এজলাসে হাজির হয়। গম্ভীর মুখে বিচারকের সামনে নোটও লিখে রাখে নোটবুকে! তদন্ত যত এগিয়েছে তিনি অস্বীকার করেছেন অপরাধ। বলেছেন, তিনি তরুণীদের বিয়ে করতে চাননি বলেই তারা আত্মঘাতী হয়েছেন।\nমেঙ্গালুরুর এক গ্রামের প্রাথমিক স্কুলের শিক্ষক ছিলেন মোহন। পড়াতেন ইংরেজি, বিজ্ঞান এবং গণিত। আব্দুল সালাম নামে এক বিক্রেতার কাছ থেকে তিনি পটাসিয়াম সায়ানাইড কিনতেন। ২০০৩ সালে এর দাম পড়ত কেজি প্রতি ২৫০ টাকা। আব্দুল জানতেন, তার পুরনো ক্রেতা পেশায় স্যাঁকরা। সোনার গয়না পালিশ করার জন্য এই রাসায়নিক নেন।\nতরুণীর বাড়ি থেকে বহু দূরে বাসস্ট্যান্ড লাগোয় হোটেল বেছে নিতেন মোহন। প্রতিবার শিকার ধরার সময়েই তিনি নিজের পরিচয় দিতেন সরকারি কর্মী হিসেবে। তার কাছে একটা ডায়েরিতে লেখা থাকত নিহত তরুণীদের নাম ও ঠিকানা। পরে এই ডায়েরি হয়ে ওঠে পুলিশের অন্যতম সাক্ষ্যপ্রমাণ।\nমোহনের কদর্য পরিচয় জানার পরে শ্রী দেবীও তাকে ছেড়ে সন্তানদের নিয়ে চলে গিয়েছেন। বিয়ে করেছেন যাকে, তিনিও একসময় মোহনের সঙ্গে জেলবন্দি ছিলেন। বন্দি মোহনের সঙ্গে কারাগারে দেখা করতে গিয়েই তার সঙ্গে আলাপ হয়েছিল শ্রী দেবীর।\nপাঁচটি মামলায় মৃত্যুদণ্ড এবং তিনটি ঘটনায় যাবজ্জীবন কারাবাসে দণ্ডিত মোহন কুমার। মেঙ্গালুরুতে জেলবন্দি এই সিরিয়াল কিলার এখনও স্মিত হেসে তার বয়ানে জানান, তিনি নির্দোষ। তার প্রেমে প্রত্যাখ্যাত হয়েই আত্মঘাতী হন তরুণীরা। তাদের সবার জন্য মনখারাপ হয়েছে ঠিকই। কিন্তু দিন পনেরো পরে নতুন ‘প্রেমিকা’ পাওয়ার পর সব ঠিক হয়ে গিয়েছে!\nকিন্তু তিনি তবে বিয়েই বা করলেন না কেন একজনকেও? সংবাদমাধ্যমে এর উত্তরে সিরিয়াল কিলার জানিয়েছেন, দ্বিতীয় আর তৃতীয় স্ত্রীকে সামলাতে গিয়ে তিনি বিপর্যস্ত হয়ে পড়েছিলেন। তাই আর বিয়ে করার ইচ্ছে ছিল না!


ভ্যাটমুক্ত ইন্টারনেটের দাবিতে একাট্টা সাত সংগঠন – টেক শহর\nটেক শহর কনটেন্ট কাউন্সিলর : নতুন বাজেটে বলতে গেলে ‘উল্লেখযোগ্য’ কিছু পায়নি তথ্যপ্রযুক্তি খাত। উল্টো নানাদিকে ভ্যাট-ট্যাক্স বসিয়ে এটিকে ডিজিটাল বাংলাদেশের মূল স্পিরিটের বিপরীতে নিয়ে যাওয়া হয়েছে বলে মনে করছেন খাতটির ব্যবসায়ী নেতা ও উদ্যোক্তারা।\nআর সংবাদ সম্মেলনে তথ্যপ্রযুক্তি খাতের এই সাত সংগঠনের নেতারা শোনালেন বাজেটে তাদের অপ্রাপ্তি ও চিন্তার কথা।\nতবে এরমধ্যে ইন্টারনেটের ওপর ভ্যাট প্রত্যাহার নিয়ে একাট্টা সবাই।\nসংবাদ সম্মেলনে উপস্থিত সংগঠনগুলোর নেতারা জানান, ইন্টারনেটের ওপর ভ্যাট রেখে ডিজিটাল বাংলাদেশের গন্তব্য যাওয়া কঠিন হবে। ইন্টারনেটের ওপর ২১ দশমিক ৭৫ শতাংশ কর হতে সরকার খুব সামান্যই আয় করে। অথচ কর তুলে দিলে দীর্ঘমেয়াদে যে সুফল আসবে সেটি অপরিসীম।\nসবাই এবার আশা করেছিলেন এবার ভ্যাট প্রত্যাহার হবে। কিন্তু শেষ পর্যন্ত তা না হওয়ায় হতাশার কথা জানাচ্ছেন তারা।\nঅ্যামটবের মহাসচিব টি আই এম নূরুল কবীর বলেন, ইন্টারনেট ব্যবহারের উপর ১৫ শতাংশ ভ্যাট তুলে নেয়া, নতুন ও পুরাতন সিম প্রতিস্থাপনের উপর ১০০ টাকা ট্যাক্স তুলে দেয়া, মোবাইল খাতে বিদ্যমান তালিকাভূক্ত কোম্পানির ক্ষেত্রে ৪০ শতাংশ ও অতালিকাভুক্ত কোম্পানির ক্ষেত্রে ৪৫ শতাংশ কর কমানো, অলাভজনক মোবাইল কোম্পানির মোট আয়ের উপর ধার্য সর্বনিম্ন ০.৭৫ শতাংশ কর্পোরেট কর তুলে দেয়া, দেশীয় কোম্পানিগুলো স্মার্টফোন উৎপাদনে সক্ষমতা অর্জনের আগ পর্যন্ত এর উপর বিদ্যমান প্রায় ৩১ শতাংশ আমদানি শুল্ক কমানোর আবেদন ছিল।\nকিন্তু এসবের কোনোটিই করা হয়নি বরং মোবাইল হ্যান্ডসেট আমদানির ওপর আরও ২ শতাংশ কর বাড়ানো হয়েছে-বলছিলেন নূরুল কবীর।\nবিএমপিআইএর সভাপতি রুহুল আলম আল মাহবুব বলেন, ২০১৭-১৮ অর্থবছরে দেশে মোবাইল ফোন উৎপাদনে এবং মোবাইল যন্ত্রাংশ আমদানিতে ব্যাপক শুল্ক ছাড়ে সরকারের আহবানে তারা কারখানা করতে উদ্যোগী হয়েছেন। ইতোমধ্যে স্যামসাং, সিম্ফনি, আইটেল, ওয়ালটন ও উই সংযোজন কারখানা স্থাপন করে ফেলেছে। যেখানে শত শত কোটি টাকা বিনিয়োগ করা হয়েছে এবং কয়েক হাজার লোকের কর্মসংস্থান হয়েছে।\n‘এখন এক বছর ধরে বিনিয়োগ ও কারখানা স্থাপন শেষে যখন উৎপাদনে যাওয়ার সময় ঠিক তখনই এই ভ্যাটের খড়গ। নতুন বাজেট অনুযায়ী রেডিমেট বা তৈরি হ্যান্ডসেট আমদানিতে কর ৩১ দশমিক ১ শতাংশ আর দেশে সংযোজন করলে হবে ৩৪ দশমিক ২ শতাংশ। তাই আরোপিত এই কর প্রত্যাহার না করলে স্থাপিত কারখানাগুলো বন্ধ হয়ে যাবে এবং এখানে কেউ আর কারখানা করবে না।’-বলেন তিনি।\n‘তথ্যপ্রযুক্তি খাতে ৮৪ দশমিক ৭১ এবং ৮৪ দশমিক ৭৩ শিরোনাম সংখ্যা-এইচ এস কোড-এ ব্যবসায়ী পর্যায়ে কম্পিউটার ও এর যন্ত্রাংশের মূল্য সংযোজন কর (মূসক) অব্যাহতি প্রত্যাহার করার প্রস্তাব হয়েছে। ফলে কম্পিউটার ও এর যন্ত্রাংশের মূল্য প্রায় ১১ শতাংশ বৃদ্ধি পাবে। ফলে কম্পিউটার ও এর যন্ত্রাংশের দাম বাড়বে।’-জানান বিসিএসের যুগ্ম-মহাসচিব মো. এ ইউ খান জুয়েল।\nতিনি বলেন, কম্পিউটারে নিরবিচ্ছিন্ন বিদ্যুৎ সরবরাহের জন্য ইউপিএস-আইপিএস অত্যাবশ্যকীয় পণ্য। কিন্তু ইউপিএস-আইপিএস এর শুল্কহার ১০ থেকে ১৫ শতাংশ করার প্রস্তাব করা হয়েছে। বিদ্যুৎ সমস্যায় নিরবিচ্ছিন্নভাবে কম্পিউটার চালানো না গেলে কম্পিউটারের পরিপূর্ণ ব্যবহারের অন্তরায় হবে। এছাড়াও কম্পিউটার প্রিন্টার এবং ফটোকপিয়ারে বিদ্যুৎ সরবরাহ স্থিতিশীল রাখার জন্য ভোল্টেজ স্টাবিলাইজার অত্যাবশ্যকীয় পণ্য। ভোল্টেজ স্টাবিলাইজারের শুল্কহার বৃদ্ধি প্রস্তাব করা হয়েছে ১৫ শতাংশ। যা আগে এক শতাংশ ছিল।\nবেসিস সভাপতি সৈয়দ আলমাস কবীর বলেন, অপারেটিং সিস্টেম, ডেটাবেইজ, ডেভেলপমেন্ট টুলস, সাইবার সিকিউরিটি পণ্য আমদাবির ওপর থেকে শুল্ক কমানোর জন্য বেসিস থেকে প্রস্তাব করা হয়েছিল। কিন্তু ঢালাওভাবে এগুলোর পাশাপাশি অন্যান্য কম্পিউটার ও সফটওয়্যারের আমদানি শুল্ক ২৫ শতাংশ থেকে কমিয়ে ৫ শতাংশ করা হয়েছে এবং মূসক সম্পূর্ণরূপে প্রত্যাহার করা হয়েছে।\n‘এতে দেশে উৎপাদিত হয় এরকম সফটওয়্যারও বিদেশ থেকে আমদানি উৎসাহিত হবে এবং দেশীয় সফটওয়্যার শিল্প বিকশিত হবে না। পাশাপাশি, তথ্যপ্রযুক্তি নির্ভর সেবার (আইটিইএস) ওপর আলোচ্য বাজেটে মূসক বাড়িয়ে ৫ শতাংশ করা হয়েছে।’-উল্লেখ করেন আলমাস কবীর।\nবিগত কয়েক বছর ধরে তাদের কোনো দাবিই পূরণ করা হয় না উল্লেখ করে তিনি এই ভ্যাট ও শুল্ক পুরোপুরি অব্যাহতি দেবার দাবি জানান।\nই-ক্যাবের যুগ্ম সাধারণ সম্পাদক নাসিমা আক্তার নিশা বলেন, বাজেট প্রস্তাবে অনলাইন কেনাকাটায় ৫ শতাংশ ভ্যাট বসানোর কথা বলা হয়। এতে ই-কমার্স, এফ-কমার্স মানে ইন্টারনেট মাধ্যমে সকল কেনাকাটায় ভ্যাট যুক্ত হবে। যদিও এটি ছাপার ভুল বলে জানিয়েছেন জাতীয় রাজস্ব বোর্ডের (এনবিআর) চেয়ারম্যান ও অভ্যন্তরীণ সম্পদ বিভাগের জ্যেষ্ঠ সচিব মো. মোশাররফ হোসেন ভুঁইয়া।\nতবে আমরা গত তিন বছর থেকে ই-কমার্সকে আইটিইএসে অন্তর্ভুক্ত করার দাবি জানিয়ে আসছি। এটি হয়নি।-বলেন তিনি।\nসংবাদ সম্মেলনে উপস্থিত বাক্যর যুগ্ম মহাসচিব মোহাম্মদ আমিনুল হক বলেন, ইন্টারনেট ও ইন্টারনেটের যন্ত্রপাতির বেশি দামের কারণে তাদের আউটসোর্সিং খাত চ্যালেঞ্জের মুখে পড়েছে। সেবার খরচ বেড়ে গেলে তখন বাংলাদেশ হতে আউটসোর্সিংয়ের আগ্রহ কমবে।


রাখাইনে খুন-ধর্ষণ করেনি মিয়ানমারের বাহিনী! – Get the Dail Latest News – Bisherbashi.com\nরাখাইনে খুন-ধর্ষণ করেনি মিয়ানমারের বাহিনী!\nNov 15, 2017 ৬৬ views0userone\nবিষেরবাঁশী ডেস্ক: মিয়ানমারের রাখাইনে রোহিঙ্গাদের ওপর অত্যাচার-নির্যাতনের প্রেক্ষাপটে একটি তদন্ত প্রতিবেদন প্রকাশ করেছে সে দেশটির সেনাবাহিনী। ওই প্রতিবেদনে নিজেদের নির্দোষ দাবি করেছেন দেশটির সেনাসদস্যরা। কোনো রোহিঙ্গাকে হত্যা, বাড়িঘর পুড়িয়ে দেওয়া, নারীদের ধর্ষণ বা লুটপাটের বিষয়টিও পুরোপুরি অস্বীকার করা হয়েছে প্রতিবেদনে।


‘বিজেপি থেকে বেরিয়ে ভালো লাগছে’, সপুত্র তৃণমূলে প্রত্যাবর্তন মুকুলের, উত্তরীয় পরিয়ে ‘আপন’ করে নিলেন অভিষেক » Khabor24x7\nSaturday, June 12th, 2021, 11:51:24 PM\n‘বিজেপি থেকে বেরিয়ে ভালো লাগছে’, সপুত্র তৃণমূলে প্রত্যাবর্তন মুকুলের, উত্তরীয় পরিয়ে ‘আপন’ করে নিলেন অভিষেক\nWritten By Tina Published On Friday, June 11th, 2021, 6:12:51 PM\n২০১৭ সালে চলে গিয়েছিলেন। সাড়ে তিন বছর পর ফের ‘ঘর ওয়াপসি’ করলেন মুকুল রায়। নিজে একা নন, সঙ্গে ছিলেন পুত্র শুভ্রাংশু রায়ও। পুরনো দলে, পুরনো সহকর্মীদের সঙ্গে ফের রাজনৈতিক ময়দানে ঝাঁপিয়ে পড়লেন তিনি। শুক্রবারই তৃণমূল ভবনে দলীয় পতাকা হাতে তুলে নেন মুকুল। তাঁকে উত্তরীয় পরিয়ে স্বাগত জানান তৃণমূলের সর্বভারতীয় সাধারণ সম্পাদক অভিষেক বন্দ্যোপাধ্যায়।\nএদিন পুরনো দলে ফিরে মুকুল বলেন, “বিজেপি থেকে বেরিয়ে খুব ভাল লাগছে। নতুন আঙিনায় এসেছি, পুরনো সহকর্মীদের সঙ্গে দেখা হচ্ছে, কথা হচ্ছে। আর এটা ভেবে ভাল লাগছে, বাংলা আবার তার নিজের জায়গায় ফিরবে। সামনে থেকে নেতৃত্ব দেবেন মমতা”।\nআরও পড়ুন- হেরেই গেরো! সব্যসাচী থেকে রাজীব, সকলেই ফিরতে চান ‘মমতা’ময়ীর আঁচল তলে!\nসালটা ২০১৭। তৃণমূল ছেড়ে বিজেপিতে নাম লেখান মুকুল রায়। কিন্তু কেন? আসলে, ২০১৬-এর নারদকাণ্ডের স্টিং অপারেশনের ভিডিওতে তৃণমূলের অন্যান্য নেতাদের সঙ্গে দেখা যায় মুকুল রায়কেও। কিন্তু সেই প্রভাব যদিও বিধানসভা নির্বাচনে পড়েনি। কিন্তু এরপর থেকেই মুকুল রায়, শোভন চট্টোপাধ্যায়ের মতো হেভিওয়েটদের উপর চাপ বাড়ে। রাজনৈতিক বিশেষজ্ঞদের মতে, সেই চাপ এড়াতেই তড়িঘড়ি বিজেপিতে যোগ দেন মুকুল রায়। তাঁকে অনুসরণ করেন অর্জুন সিং, শোভন চট্টোপাধ্যায়রাও।\nশুভেন্দু’র অনুগামী হয়ে বিজেপিতে গমন, মুকুল…\nবঙ্গে অব্যাহত হিংসা! অসুস্থ বাবাকে দেখতে বাড়ি…\nআত্মসম্মানটা বাদ দিলাম! ব্যাডমিন্টনের শাটলের মতো…\nএরপর ২০২০ সালে ভালো কাজের জন্য বিজেপির তরফে মুকুলকে সর্বভারতীয় সহ-সভাপতি পদ দেওয়া হয়। এমনকি, একুশের নির্বাচনে নিজের অনীহা সত্ত্বেও ভোটে দাঁড়িয়ে জিত ছিনিয়ে আনেন মুকুল। কিন্তু তা সত্ত্বেও যখন বিরোধী দলনেতার দৌড়ে তাঁকে পিছনে রেখে শুভেন্দু অধিকারীকে এগিয়ে আনা হল, তখনই চাপা ক্ষোভ কাজ করছিল মুকুলের মধ্যে।\nআরও পড়ুন- তৃণমূলে ঘর ওয়াপসি চাণক্যের! মুকুলহীন পদ্মে এখন দীর্ঘশ্বাস, বিপর্যস্ত দিলীপ ঘোষ\nএরপর তাঁর স্ত্রী অসুস্থ হওয়ার সময় হাসাপাতালে গিয়ে দেখা করেন অভিষেক বন্দ্যোপাধ্যায়। তখন থেকেই গুঞ্জন ওঠে মুকুলের দলবদলের। যদিও তাঁর ঘনিষ্ঠ মহলের সূত্রে খবর, ২০২০ থেকেই মুকুল দলবদলের চিন্তা করছিলেন। এবার তৃণমূলে তাঁকে নতুন কোন পদ দেওয়া হয়, তিনি এখানে ফের তাঁর চাণক্যনীতি কতটা ফলাতে পারেন, এখন সেটাই দেখার।\nAbhishek BanerjeeBJPMukul RoySubhrangshu RoyTMC\nবঙ্গে অব্যাহত হিংসা! অসুস্থ বাবাকে দেখতে বাড়ি ফেরা বিজেপি নেতাকে গাছে বেঁধে চলল…\nআত্মসম্মানটা বাদ দিলাম! ব্যাডমিন্টনের শাটলের মতো এদিক ওদিক করার একটা বয়সও তো আছে!…\nবিজেপিতে থেকে কাজ করা যাচ্ছে না! বনগাঁ সাংগঠনিক জেলা বিজেপি সহ-সভাপতি পদ থেকে ইস্তফা…


বৃহস্পতিবার রাতটি ভুলেই যেতে চাইবেন রয়েল চ্যালেঞ্জার্স ব্যাঙ্গালুরুর অধিনায়ক বিরাট কোহলি। প্রথম ফিল্ডিংয়ের সময় ছেড়েছেন দুইটি লোপ্পা ক্যাচ, পরে ব্যাটিংয়ে নেমে ফালতু শট খেলে আউট হয়েছেন মাত্র ১ রান করে। সবশেষ মরার ওপর খাঁড়ার ঘা হয়ে এসেছে, স্লো ওভার রেটের কারণে ১২ লাখ রুপি জরিমানা।\nসবমিলিয়ে কিংস এলেভেন পাঞ্জাবের বিপক্ষে ম্যাচটি দুঃস্বপ্নের মতোই কেটেছে কোহলির। স্বাভাবিকভাবেই এমন পারফরম্যান্সের পর সমালোচনার তীরে বিদ্ধ হয়েছেন কোহলি। ধারাভাষ্য থেকে শুরু করে সমর্থক পর্যন্ত সবাই রীতিমতো ধুয়ে দিয়েছেন কোহলিকে। ব্যতিক্রম ছিলেন না ম্যাচের হিন্দি ধারাভাষ্যে থাকা সুনিল গাভাস্কারও।\nতবে কোহলির পারফরম্যান্সের কথা বলতে গিয়ে গাভাস্কার টেনে আনেন তার স্ত্রী আনুশকা শর্মার কথা। যা একদমই পছন্দ হয়নি বলিউড অভিনেত্রীর। সঙ্গে সঙ্গে প্রতিক্রিয়া দেখিয়েছেন আনুশকা, রেগে আগুন হয়ে তিনি প্রশ্ন করেছেন, কোহলির খেলায় বারবার কেনো তাকে টেনে আনা হয়।\nকোহলি ব্যাটিংয়ে নামার পর ধারাভাষ্য কক্ষে গাভাস্কার বলেছিলেন, ‘কোহলি সবসময় ভালো করতে চায়। সে জানে যত প্র্যাকটিস করবে, তত ভালো হবে। করোনাভাইরাসের কারণে লকডাউন চলছিল ভারতে। তখন সে আনুশকা শর্মার বোলিংয়ের বিপক্ষে খেলেছে। এটা নিশ্চয়ই তাকে খুব একটা সাহায্য করবে না।’\nতিনি লিখেছেন, ‘মি. গাভাস্কার, আপনারব বার্তাটা খুবই কুরুচিপূর্ণ ছিল। তবে আমি খুশি হবো, যদি আপনি আমাকে জানান ঠিক কী কারণে এমন মন্তব্যের মাধ্যমে একজন স্বামীর খেলার মধ্যে তার স্ত্রীকে টেনে আনা হলো? আমি নিশ্চিত এত বছর ধরে আপনি সকল ক্রিকেটারদের ব্যক্তিগত জীবনের প্রতি শ্রদ্ধা রেখেই ধারাভাষ্য করেছেন। আপনার কি মনে হয় না, সেই একইরকম শ্রদ্ধা আমার এবং কোহলির ক্ষেত্রেও দেখানো উচিৎ?’\nএদিকে সামাজিক যোগাযোগ মাধ্যমে শুরুতে ভুলভাবে উপস্থাপন করা হয়েছিল গাভাস্কারের মন্তব্য। যেখানে তিনি বলেছেন, কোহলি আনুশকার বোলিংয়ের বিপক্ষে খেলেছে, সেখানে এটিকে তুলে ধরা হয় এমনভাবে, যেন তিনি বলেছেন, কোহলি আনুশকার বল নিয়ে খেলেছেন। ফলে একপ্রকার ভুল বোঝাবুঝির সৃষ্টি হয় বিষয়টিকে ঘিরে। এ বিষয়ে এখনও পর্যন্ত গাভাস্কারের কোনো মন্তব্য পাওয়া যায়নি।


‘আমি হিন্দু, হেফাজতের সদস্য নই’, প্রমাণ করতে পায়জামা খুলতে বলে পুলিশ’ – NewsHQ\nHome/খবর/‘আমি হিন্দু, হেফাজতের সদস্য নই’, প্রমাণ করতে পায়জামা খুলতে বলে পুলিশ’\nadmin April 8, 2021\tখবর Leaveacomment 142 Views\n‘হেফাজত ইসলাম’ এর সদস্য নয়, প্রমাণের জন্য এক হিন্দু শিক্ষার্থীকে পায়জামা খুলতে বলার অ'ভিযোগ উঠেছে পুলিশের বিরু'দ্ধে।ওই শিক্ষার্থীর নাম অ'ভিক শীল অর্ক। তিনি মিলিটারি ইনস্টিটিউট অফ সায়েন্স এন্ড টেকনোলজি’র শিক্ষার্থী। ঐ শিক্ষার্থী জানায়, সে টিউশনি শেষে রাতে বাসায় ফিরছিল। পথেই পুলিশ তাকে হেফাজতে ইসলামের সদস্য সন্দে'হ জেরা করে।\nজেরার এক পর্যায়ে তারা তাকে পায়জামা খুলতে বলে। এবি'ষয়ে ফেসবুকে নিজ টাইমলাইনে লিখেছেন Avik Shill Arko নামের ওই শিক্ষার্থী। তার লেখা স্ট্যাটাসের ব'ঙ্গানুবাদ তুলে ধ’রা হলো:আজ আমি একটা টিউশনি করতে গিয়েছিলাম । লকডাউন জানি, কিন্তু সে আমা'র সবচেয়ে পুরনো ছাত্র, তাই দায়িত্বশীলতার জায়গা থেকেই, আমাকে যেতে হয়েছিল। কিন্তু সেখান থেকে ফেরার পথে রাত হয়ে যায়।\nতাই আমি মেইন রোডে দাঁড়িয়ে আমা'র রাইডের জন্য অ’পেক্ষা করছিলাম। হঠাৎ একদল লোক এসে নিজেদের পুলিশ অফিসার পরিচয় দিল (সিভিল পোশাকে ছিল সব সদস্যের হাত ওয়াকি টকি)।তারা এসে আমাকে জিজ্ঞেস করল, ‘ আমি বাইরে কেন? ‘ তাই আমি ভদ্রভাবে তাদের বলেছিলাম, ‘আমি স্টুডেন্ট এবং টিউশনি করতে গিয়েছিলাম এবং এখন আমি রাইডের জন্য অ’পেক্ষা করছি । ‘ এরপর তারা সরাসরি জিজ্ঞেস করলো, “আমি ‘হেফাজতে ইসলাম’ এর সদস্য কিনা?”আমি 'হতবাক হয়ে গেলাম, তারপর তাদেরকে জিগ্যেস করলাম, কেন তারা আমাকে এমন প্রশ্ন করছে ।\nতখন তাদের মধ্যে একজন আমাকে বলল, ‘তুমি পাঞ্জাবী-পাজামা পরে আছো । আর তোমা'র চুল ও দাড়ি বেশ লম্বা এবং এটা প্রমাণ করে যে, তুমি হেফাজতের সদস্য । তারপর আমি তাদের বললাম আপনাদের অবশ্যই কিছু ভুল হচ্ছে কোথাও । প্রথমত আমি মুসলিমই নই। আমা'র ধ'র্ম হিন্দু । তাহলে আমি কিভাবে হেফাজতের সদস্য হবো?তারা আমা'র কথা বিশ্বা'স করেনি । তাই তারা আমাকে আমা'র পায়জামা খুলতে বলে এবং আমা'র গো'পন অ'ঙ্গ দেখিয়ে প্রমাণ করতে বলে যে আমি মুসলিম নই ।তখন আমি জোরে চিৎকার করে বললাম,\nআপনারা কিভাবে প্রকাশ্যে কাউকে পায়জামা খুলতে বলেন? কিন্তু তারা আমা'র কথা শুনেনি আর বারবার বলতে থাকে আমি যদি ওদের কথা না শুনি তাহলে আমাকে আট'ক করা হবে।হঠাৎ মনে পড়লো, আমা'র সাথে বিশ্ববিদ্যালয় আইডি কার্ড টা আছে। তাই আমি এটা বের করে তাদের দেখিয়ে বললাম যে, এটা আমা'র ভার্সিটির পরিচয়পত্র। পরবর্তীতে কার্ডে তারা আমা'র নাম টাইটেল সহ ছবি দেখে বুঝতে পারে আমি মুসলিম নই আর তাই ‘হেফাজতে ইসলাম’ এর সদস্য হবার প্রশ্নই আসেনা।এর পর তারা আমাকে সেখান থেকে চলে যেতে দেয়। এরা পুলিশ ছিল কি না, আমি জানি না। আর যদি তারা পুলিশ হয়েই থাকে, তাহলে আমর'া এখন কোথায় বাস করছি? অনেক প্রশ্ন অব্যক্ত থেকে যায়। (ফেসবুক থেকে সংগৃহীত)\nPrevious এভাবে যদি চলে তাহলে তো আমি প্রবলেমে পড়ে যাবো: মামুনুলের নারীসঙ্গী\nNext কোরআন ধরিয়ে গোপন রাখার শপথ, মাদ্রাসা শিক্ষকের বিরুদ্ধের ছাত্রকে বলাৎকারের অভিযোগ


জিএসটির জেরে কলকাতায় রান্নার গ্যাসের দাম বাড়তে চলেছে– News18 Bengali\nজিএসটির জেরে কলকাতায় রান্নার গ্যাসের দাম বাড়তে চলেছে\nএই মাস থেকে সিলিন্ডার পিছু বাড়তে চলেছে ৩২ টাকা ৷ যা গত ৬ বছরের মধ্যে সর্বাধিক। এর ফলে সব থেকে বড় ধাক্কা খেতে চলেছে দেশের মধ্যবিত্ত ৷\nUpdated:Jul 05, 2017 09:45 AM IST\n#কলকাতা: পয়লা জুলাই থেকে কার্যকর হয়েছে জিএসটি ৷ দেশজুড়ে অভিন্ন করব্যবস্থা চালুর লক্ষ্যে তৈরি হয় Goods and service tax ৷ আলাদা আলাদা একগুচ্ছ কর নয়, সব পণ্য কিনতে ও পরিষেবা পেতে দিতে হবে একটাই কর।\n৩০ জুন-১ জুলাই মধ্যরাত থেকে লাগু হয়েছে পণ্য ও পরিষেবা কর অর্থাৎ GST ৷ সাত দশকের পুরনো অর্থনীতির খোলনলচে পরিবর্তিত হয়ে তৈরি হবে নয়া অর্থনৈতিক কাঠামো ৷\nকিন্তু, তার কতটা জের পড়বে হেঁশেলে? কতটা বাড়তে পারে নিত্যপ্রয়োজনীয় জিনিসপত্রের দাম? কোন কোন জিনিসের দামে হেরফের ঘটছে? এটাই এখন হয়ে উঠেছে আলোচনার মূল বিষয় ৷ জিএসটির জেরে সাধারণ মানুষের পকেটে কতটা টান পড়তে চলেছে তা নিয়ে চলছে চুল চেঁড়া বিশ্লেষণ ৷\nবাকি জিনিসের পাশাপাশি জিএসটি-র প্রভাব পড়তে চলেছে মধ্যবিত্তের হেঁশেলে ৷ চাল, ডালের দাম কমলেও বাড়তে চলেছে এলপিজি গ্যাস সিলিন্ডারের দাম ৷ এই মাস থেকে সিলিন্ডার পিছু বাড়তে চলেছে ৩২ টাকা ৷ যা গত ৬ বছরের মধ্যে সর্বাধিক। এর ফলে সব থেকে বড় ধাক্কা খেতে চলেছে দেশের মধ্যবিত্ত ৷\nএছাড়াও এবার থেকে প্রত্যেক দু’বছরে এলপিজি ব্যবহারকারীদের ইনস্টলেশন ও অ্যাডমিনিস্ট্রেশনের জন্য দিতে হবে চার্জ ৷ নতুন কানেকশনের এবার থেকে ডকুমেন্টশন করা হবে ৷ ভর্তুকিহীন রান্নার গ্যাসকে ১৮ শতাংশ করের আওতায় রাখা হয়েছে। নির্ধারিত সিলিন্ডারের বেশি নিলে সেটিকে ১৮ শতাংশ স্ল্যাবে ধরা হবে ৷\nএলপিজিকে ৫ শতাংশ জিএসটি স্ল্যাবে রাখা হয়েছে ৷ এখনও পর্যন্ত দিল্লি ও বেশ কিছু রাজ্যে গ্রিন ফুয়েল ট্যাক্স নেওয়া হত না ৷ দিল্লি ও কলকাতা-সহ বেশ কিছু রাজ্যে ভর্তুকিযুক্ত রান্নার গ্যাসের ওপর ছাড় দেওয়া হত রাজ্য ভ্যাট ও বিক্রয় করে ৷ কিন্তু জিএসটি লাগু হওয়ায় প্রত্যেক রাজ্যে সিলিন্ডারের ৫ শতাংশ কর ধার্য করা হয়েছে ৷ অন্যদিকে ভর্তুকি কমিয়ে দেওয়ার পরিকল্পনা করা হচ্ছে ৷ ফলে দুই মিলিয়ে আনুমানিক প্রতি সিলিন্ডারে ৩২ টাকা পর্যন্ত বাড়তে চলেছে ৷ এর জেরে যে রাজ্যে আগে ভ্যাট ও বিক্রয় কর নেওয়া হত না সেই রাজ্যে দাম বৃদ্ধি বেশি হতে চলেছে ৷\nফলে কলকাতায় প্রতি সিলিন্ডারে দাম ৩১.৬৭ টাকা বেড়ে হতে চলেছে ৪৮০.৩২ টাকা। দিল্লির দাম ৪৪৬.৬৫ থেকে বেড়ে হল ৪৭৭.৪৬ টাকা।\n#Bengali News#Gas Cylinder Price#GST#lower subsidy on Gas Cylinder#LPG costlier on GST\nFirst published: 09:45:49 AM Jul 05, 2017


সুষ্ঠু নির্বাচন আদায় করে নিতে হবে: ড. কামাল হোসেন\nDecember 12th, 2018 at 10:39 pm\nসিলেট: নির্বাচনী প্রচার শুরুর পরেও বিরোধী নেতাকর্মীদের হয়রানিমূলক গ্রেপ্তার করা হচ্ছে বলে অভিযোগ করেছেন কামাল হোসেন। তবে শেষ পর্যন্ত ভোটের লড়াইয়ে থেকে সুষ্ঠু নির্বাচন দিতে বাধ্য করতে নেতাকর্মীদের প্রতি আহ্বান জানিয়েছেন তিনি।\nএকাদশ জাতীয় সংসদ নির্বাচন সামনে রেখে জাতীয় ঐক্যফ্রন্টের শীর্ষ নেতা কামালের নেতৃত্বে বুধবার সিলেটের হযরত শাহজালাল (রহ.) ও হযরত শাহপরাণ (রহ.) মাজার জিয়ারতের মধ্য দিয়ে ধানের শীষের আনুষ্ঠানিক প্রচার শুরু হয়েছে। মাজার জিয়ারত করেই সাংবাদিকদের সঙ্গে কথা বলেন কামাল হোসেন। বলেন, দেশে এখনো সুষ্ঠু নির্বাচনের পরিবেশ তৈরি হয়নি। আমাদের নেতাকর্মীদের প্রতিদিন গ্রেপ্তার করা হচ্ছে। এটি সুষ্ঠু নির্বাচনের আলামত নয়। আমরা শেষ মুহূর্ত পর্যন্ত মাঠে থাকব। সুষ্ঠু নির্বাচন আদায় করে নিতে হবে।\nসুষ্ঠু নির্বাচনের জন্য দেশবাসীকে সোচ্চার হওয়ার আহ্বান জানিয়ে তিনি বলেন, সুষ্ঠু নির্বাচন না হলে দেশের মালিক যে জনগণ, তাদের মালিকানা থাকে না। জনগণের মালিকানা না থাকলে স্বাধীনতা থাকে না। স্বাধীনতার লক্ষ্যই সুষ্ঠু নির্বাচনের আয়োজন। এজন্য দেশের ১৮ কোটি মানুষকে সোচ্চার হতে হবে।\nবুধবার বিকেলে ঢাকা থেকে বিমানে সিলেটে পৌঁছে হযরত শাহজালাল (রহ.) মাজার জিয়ারত করেন ঐক্যফ্রন্টের শীর্ষ নেতারা। এ সময় দেশে এখনও সুষ্ঠু নির্বাচনের পরিবেশ তৈরি হয়নি বলে অভিযোগ করেন ঐক্যফ্রন্টের শীর্ষ নেতা ড. কামাল হোসেন।


News Bulletin: Current News for the day of 06 September 2021\nPosted on: September 6, 2021 9:05 pm\nUpdated: September 6, 2021 9:05 pm\nED দপ্তরে টানা ৯ ঘণ্টা জেরার মুখে অভিষেক বন্দ্যোপাধ্যায়ের। জেরা শেষে বিজেপিকে চ্যালেঞ্জ অভিষেকের। ভবানীপুর উপনির্বাচন নিয়ে প্রচারে নামবেন মমতা। তালিবানের সরকার গঠনের প্রক্রিয়া সম্পূর্ণ। সরকার গঠনের অনুষ্ঠানে অতিথি তালিকায় চিন-পাকিস্তান-রাশিয়া। বাদ পড়ল ভারত। আফগানিস্তান নিয়ে জরুরি বৈঠক নরেন্দ্র মোদির।\nED দপ্তরে হাজিরা অভিষেক বন্দ্যোপাধ্যায়ের। টানা ৯ ঘণ্টা চলল জিজ্ঞাসাবাদ। ‘যা করার করে নিন, পিছু হঠব না’, জেরা শেষে বিজেপিকে চ্যালেঞ্জ অভিষেকের।\nসরকার গঠনের প্রক্রিয়া সম্পূর্ণ। ঘোষণা তালিবানের। সরকার গঠনের অনুষ্ঠানে অতিথি তালিকায় চিন-পাকিস্তান-রাশিয়া। বাদ পড়ল ভারত।\nআফগানিস্তান নিয়ে জরুরি বৈঠক নরেন্দ্র মোদির। ভারতের লগ্নি রক্ষা নিয়ে আলোচনা। বৈঠকে উপস্থিত অমিত শাহ, অজিত ডোভাল, রাজনাথ সিং।\nভবানীপুর উপনির্বাচন নিয়ে প্রচার শুরু তৃণমূলের। বুধবার মমতার কর্মিসভা। তারকা প্রচারকের তালিকা থেকে বাদ নুসরত। উপনির্বাচনে যোগ দেবে কংগ্রেসও।\nপাখির চোখ উত্তরপ্রদেশের ভোট। জনপ্রিয়তা বাড়ানোর উদ্যোগ নিল বিজেপি। এক সপ্তাহের মধ্যেই ফের শুরু রাম মন্দিরের নির্মাণকাজ।\nজল্পনার অবসান, কেরল-মুম্বইকে পিছনে ফেলে অরিন্দম ভট্টাচার্যকে সই করাল SC East Bengal।\nআরও শুনুন:5সেপ্টেম্বর 2021: বিশেষ বিশেষ খবর- উপনির্বাচনের ঢাকে কাঠি, ভবানীপুরে প্রার্থী Mamata Banerjee\n1. নির্ধারিত সময়েই দিল্লিতে ইডির সদর দপ্তরে হাজিরা দিয়েছিলেন তৃণমূলের সর্বভারতীয় সাধারণ সম্পাদক অভিষেক বন্দ্যোপাধ্যায়। সকাল ১১টায় ইডির দপ্তরে ঢুকেছিলেন তিনি। তার পর বেলা গড়িয়ে দুপুর, দুপুর পেরিয়ে বিকেল হয়ে গেলেও ইডির দপ্তর থেকে বেরননি তিনি। শেষে ৯ ঘণ্টা পর রাত ৮টা নাগাদ ইডি দপ্তর থেকে বের হন অভিষেক। বিজেপি প্রতিহিংসার রাজনীতি করছে বলে তোপ দেগে ‘উৎখাতের’ ডাক দেন তিনি।\nঅভিষেকের কথায়, “যা জানতে চাওয়া হয়েছে সব প্রশ্নের উত্তর দিয়েছি। ভিতরে কী কথা হয়েছে সেটা তো বলতে পারব না। বারবার বলছি, আমার বিরুদ্ধে কোনও প্রমাণ থাকলে তা প্রকাশ্যে আনুন। রাজনৈতিকভাবে রাজনীতির লড়াই করুন। ”\nএদিন দেশ থেকে বিজেপিকে উৎখাতের চ্যালেঞ্জ ছুঁড়ে অভিষেক বললেন, “যে যে রাজ্যে বিজেপি আছে সেখানে সেখানে যাব। আমরাই বিজেপিকে হারাব।\n2. সোমবার কাবুলে এক সাংবাদিক সম্মেলনে পঞ্জশির দখলের কথা ঘোষণা করল তালিবান মুখপাত্র জাবিউল্লা মুজাহিদ। ‘সিংহের উপত্যকা’ বিজয়ের পরই সরকার গঠন প্রক্রিয়া সম্পূর্ণ বলে জানাল তালিবান। নতুন সরকার গঠনের অনুষ্ঠানে আমন্ত্রণ পেয়েছে পাকিস্তান, চিন, রাশিয়া, কাতার, তুরস্ক ও ইরান। তবে এখনও পর্যন্ত তালিবানের আমন্ত্রণ তালিকায় নাম নেই ভারতের।\nকয়েকদিন আগেই দোহায় তালিবানের সঙ্গে প্রথম আনুষ্ঠানিক বৈঠক হয় ভারতের রাষ্ট্রদূতের। তার আগেও ভারতের সঙ্গে বন্ধুত্বের সম্পর্ক রাখতে চায় বলে জানিয়েছিল তালিবান সরকারের সম্ভাব্য বিদেশমন্ত্রী। আফগানিস্তানের মাটি জঙ্গি কার্যকলাপের জন্য ব্যবহার করা যাবে না বলেও জানিয়েছিল সে। তারপরই ভোলবদল করে কাশ্মীর ইস্যু নিয়ে আওয়াজ তোলে তালিবান।\nউল্লেখ্য, ১৯৯৬-এর তালিবান সরকারকে মান্যতা দেয়নি ভারত। এবার এখনও ‘ধীরে চলো’ নীতি নিয়ে জল মাপছে কেন্দ্র। এদিকে পাকিস্তান ও চিনের সঙ্গে তালিবানের ক্রমবর্ধমান ঘনিষ্ঠতা মাথাব্যথা বাড়াচ্ছে ভারতের। এই পরিস্থিতিতে নতুন সরকার গঠনের অনুষ্ঠানে আমন্ত্রণ না পাওয়ার ফলে উদ্বেগ আরও বাড়ল বলেই মনে করছেন প্রতিরক্ষা বিশ্লেষকরা।